
PENDAHULUAN 


Buku ini adalah terjemahan dari buku yang berjudul 
TAZKIRATUL AULIYA' dalam bahasa Farsi karangan 
Syekh Fariduddin “Attar, seorang penyair dan sufi agung 
dari Iran. Terjemahan dalam bahasa Melayu ini saya 
usahakan berdasarkan edisi bahasa Inggerisnya yang 
diterbitkan oleh Syekh Muhammad Ashraf, Kashmiri 
Bazar, Lahore, Pakistan. Jadi, terjemahan Melayunya ini 
adalah dipetik dari terjemahan Inggerisnya itu. 


Buku ini mengandungi kata-kata dan peristiwa- 
peristiwa yang berlaku dalam kehidupan enam puluh 
dua orang sufi yang masyhur namanya. Orang-orang ini 
ialah orang-orang yang mendampingi diri mereka dengan 
Tuhan dan mereka memandang Tuhan sahaja dan tidak 
— kepada yang lain. Mereka pentingkan Allah dari yang 
. lain. Untuk mengetahui mereka itu sebenarnya, maka 
teruskanlah membaca buku ini. Di situ akan diketahui 
pandangan dan sikap mereka itu terhadap hidup dan lain- 
lain lagi. P 
Semoga buku ini mendapat tempat dalam bidang 
kesusasteraan yang bercorak kesufian (sufism) dalam 
bahasa Melayu. Bagi mereka yang cenderung dalam 
bidang mistik Islam, buku ini bagus dibaca dan difikirkan. 


Akhirnya, terpulanglah kepada pembaca menilai, 
merenung dan seterusnya mengambil iktibar dari 
pendapat-pendapat orang-orang sufi yang dianggap 
sebagai aulia Allah ini. 

Semoga Allah melimpahi kita dengan taufik dan 
hidayahNya, Amin! 

Penterjemah, 
Abdul Majid bin Hj. Khatib 

1. ABU MUHAMMAD IMAM JA'AFAR 
AL-SADIQ 


tiba di tempat khalifah, beliau hendak diberi hadiah 
oleh khalifah itu dengan emas. Tetapi beliau enggan 
menerimanya. Khalifah menyuruhnya meminta apa 
sahaja yang beliau suka. Ja'afar berkata, “Jika tuan 
redha, kurniakan pada saya satu hadiah, iaitu jangan 
tuan panggil saya bertemu dengan tuan lagi kerana itu 
mengganggu ibadatku,” khalifah bersetuju. 


| 
| 
| 
| 
Suatu hari Ja'afar telah dipanggil oleh khalifah. Apabila 


Ada seorang hamba Allah telah berkata kepada 
Ja'afar, “Wahai Ja'afar, tuan memakai pakaian yang 
mahal-mahal,” beliau menjawab, “Lihatlah pakaian 
dalamku”. Orang itu pun meraba pakaian dalam beliau. 
Orang itu terperanjat apabila dirasainya pakaian itu 
sangat kasar hinggakan tangannya tergaris oleh kasarnya 
pakaian itu. Orang itu bertanya, “Apakah maksudnya 
dua jenis pakaian yang tuan pakai ini?” Ja'afar menjawab, 
“Pakaian luar ini untuk dunia (untuk menyembunyikan 
pengabdianku dan mengelakkan dari diketahui orang 
ramai), dan pakaian dalam itu ialah untuk keredhaan 
Tuhanku (yang menghormati kefakiran kita dan 
memuliakan penyerahan kita kepadaNya).” 


Seorang bertanya, “Siapakah yang lebih baik di antara 
kedua orang ini: Orang kaya yang bersyukur kehadrat 


| 

Allah kerana kurniaan Allah kepadanya; atau orang fakir 
yang redha?” Ja'afar menjawab, “Orang fakir yang reda 
itulah yang lebih baik, kerana orang kaya ini sentiasa 
ingatkan hartabendanya tetapi fakir itu sentiasa ingat 
kepada Allah. Allah sendiri memuji orang-orang yang 
bertaubat dan memasuki Islam dan menganggap mereka 
lebih baik dari ahli-ahli ibadat. Zikir membuangkan 
segala ingatan kepada dunia.” 


Kata-kata Ja'afar 


1. Di hari pembicaraan kelak anda bukan ditanya 
tentang hartabenda atau pangkat atau nenek- 
moyang dan pendapatan anda, tetapi adalah 
tentang amalan kerohanian yang telah anda lalui 
dan ibadat yang anda lakukan. 


2. Allah tidak akan dijumpai sehingga kita betul- 
betul mahu bertemu denganNya, seperti orang 
yang hampir kelemasan mahupun pertolongan. 


3. Adalah satu dosa jika putus asa dalam ibadat. 


4. Orang yang bertaubat setiap kali membuat dosa 
adalah orang yang dikasihi Allah. 


5. Rahsia itu dibukakan kepadaku tatkala aku 
tenggelam dalam cinta Allah. 


6. Orang yang tidak putus-putus berusaha dan 
menyerahkan semua peribadatannya kehadrat 
Allah adalah orang yang akan menduduki 
syurga; tetapi orang yang bergantung kepada 
dirinya sendiri dan menjadi hamba kepada hawa 
nafsu akan ditempatkan di neraka. 

Pn 


Seorang telah memberi kepada Qarni beberapa keping 
wang. Beliau enggan menerimanya dan berkata bahawa 
beliau hanya ada dua dirham sahaja, dan itu pun sudah 
cukup. Orang itu berkata, “Berapa lama wang sebanyak 
itu akan mencukupi?” Beliau menjawab, “Adakah 
engkau tahu bahawa hidupku ini tidak tentu (tidak tentu 
bila nyawa bercerai dengan badan) dan perlu pulakah 
aku menerima hadiahmu.” Orang itu pun diam. 


2. OWAIS AL-QARNI 


Qarni biasanya mengelakkan dirinya dari bertemu 
dengan manusia kerana ia memandang hari kiamat itu 
sangat hampir, dan ia tidak sanggup membuang masa 
bergurau, dan lebih baik menghabiskan masa dengan 
sembahyang. 


Pendapat Qarni 


1. Orang yang mengenal Allah sebagai sahabat, 
tidak akan bersahabat dengan makhluk. 


2. Tidurlah dengan mati di sampingmu (sentiasa 
anggap mati itu sangat hampir) dan bila bangun 
dari tidur janganlah sangka kamu akan hidup 
lama lagi. 

3. Anggaplah Quran itu seperti Khidr, 
pemimpinmu dalam perjalanan, dan jangan lupa 
mati. Sentiasalah sembahyang. 


4. Ingatlah, malam itu untuk ibadat, bukan untuk 
tidur. 


m——ka 

5. Hendaklah benar-benar khusyuk dalam 
sembahyang hinggakan tatkala kamu rukuk dan 
tombak dilontar kepadamu, kamu tidak akan 
merasai sakitnya. 


6. Siapa yang berpakaian indah, makan lazat-lazat 
dan mempunyai kawan-kawan yang kaya, maka 
ia lebih hampir ke neraka daripada urat lehernya 
sendiri. 

Seorang telah bertanya kepada beliau, “Siapa kamu?” 
Qarni menjawab, “Apakah kamu anggap seorang yang 
tidak mahu tahu apakah ia akan hidup sehingga petang 
tatkala ia bangun tidur di pagi hari.” 


Satu ketika Qarni telah diberitahu bahawa seorang 
darwisy (fakir) yang memakai tudung sedang duduk 
di kubur sambil menangis sepanjang masa. Beliau 
menjawab, “Katakan kepadanya bahawa tudung itu 
adalah dinding atau tabir antara dia dengan Allah, kubur 
dan tudung itu menjadi penghalang dalam perjalanan 
kerohaniannya.” 


Apabila si darwisy itu mendengar kata-kata beliau, 
dia pun bertafakkur, kemudian menjerit, lalu meninggal 
dunia. 


(Attar mengulas, “Jika benda-benda ini pun menjadi 
hijab (tabir) di masa lampau, bagaimana pulakan baik 
kedudukannya dunia ini).” 


Tg 

3. HASAN AL-BASRI 


Sebelum Hasan menjadi seorang sufi, beliau ialah seorang 
jauhari (peniaga intan berlian). Satu hari beliau pergi ke 
satutempatbernama Rum (di Asia Minor) kerana berniaga, 
dan pergi berjumpa menteri sultan. Menteri itu berkata 
kepada beliau, “Anda hendaklah menunggu beberapa 
hari lagi kerana pada masa ini menemankan sultan dalam 
satu kerja pentingnya. Jika anda mahu, anda bolehlah 
bersama kami.” Hasan pun berangkatlah bersama sultan, 
menteri dan lain-lain. Mereka masuk ke satu hutan yang 
luas. Di tengah hutan itu ada terdiri sebuah khemah yang 
hebat, yang dikawal oleh askar-askar. Pegawai-pegawai 
tentera masuk ke khemah itu dan kemudian keluar. 
Kemudian mereka berjalan mengelilingi khemah itu, dan 
kemudian pergi. Setelah itu tiba pula orang-orang tua 
yang kehormatan masuk ke khemah itu, berkata sesuatu, 
kemudian keluar, lalu mengelilingi khemah itu dan pergi. 
Kemudian datang pula golongan pakar-pakar perubatan 
dan berbuat demikian juga. Kemudian giliran dua ratus 
orang gadis yang cantik-cantik pula berbuat demikian. 
Akhirnya datanglah sultan dengan menterinya; baginda 
masuk ke dalam khemah itu, berkata sesuatu, keluar dan 
mengelilingi khemah itu dan terus pergi. 


Hasan hairan melihat peristiwa itu. Beliau bertanya 
kepada menteri yang menemaninya itu. Kata menteri 
tersebut, “Sultan itu mempunyai anak yang lawa dan 
berani telah meninggal dunia di sini. Anak itu dikuburkan 
di tempat khemah itu terdiri. Tiap-tiap tahun kami 
mengunjungi tempat ini dan melakukan upacara yang 
tuan baru saksikan tadi. Mula-mulanya pihak tentera 
pergi ke kubur itu dan berkata kepada yang berkubur di 


SrannedA hu CamSranner 


IA A II AN ai NA IA A II AN 


UA 
AN TAZKIRATUL AULIYA' 
b 


situ iaitu anak raja itu, "Jikalah dengan senjata kami, dapat 
kami menyelamatkan kamu dari Tuhan Kematian, akan 
kami korbankan nyawa kami untuk menyempurnakan 
tujuan itu, tetapi apakan daya kami tidak berupaya. 
Kemudian datang pula pihak cendekiawan yang berkata, 
'Jikalau ilmu dan pengalaman kami dapat menyelamatkan 
kamu dari mati, tetapi apakan daya kami tidak berupaya.” 
Kemudian datang pula pihak tabib, berkata, “Jika ubat- 
ubat kami dapat menyelamatkan kamu dari mati, tentu 
kami akan berusaha menyelamatkan kamu, tetapi apakan 
daya, kami tidak berupaya.” Kemudian pihak gadis- 
gadis yang cantik itu pula berkata, 'Jikalau kecantikan 
kami dapat menyelamatkan kamu dari mati, nescaya 
kami korbankan apa sahaja untuk kamu, tetapi apakan 
daya, kami tidak berupaya.” Selepas itu, datang pula 
sultan ditemani oleh menteri-menterinya dan berkata, 
“Anakku! Kami berusaha sedaya upaya dengan kekuatan 
tentera, tabib-tabib, dan lain-lain untuk menyelamatkan 
kamu dari mati, namun takdir Tuhan itu tetap berlaku 
jua. Selamatkanlah kamu tinggal di sini dan kami akan 
datang lagi tahun depan, pada masa ini juga.” 


Peristiwa ini sangat mengharukan fikiran Hasan 
dan mengubah sikapnya. Beliau menghabiskan 
hidupnya dengan beribadat kepada Allah dan bersedia 
untuk menghadapi mati. Beliau kembali ke Basrah. 
Perniagaannya ditinggalkannya. Beliau pergi jauh dari 
manusia ramai dan bersumpah tidak akan senyum 
sepanjang hidupnya. Tujuh puluh tahun lamanya beliau 
tidak berhenti-henti beribadat kepada Allah. Dalam 
hidupnya hanya satu sahaja keperluan dan tujuannya 
laitu Allah, Dia tidak peduli apa sahaja selain Allah. 

Apabila Rabi'atul-adawiyah Al-Basriyyah (803 
Masehi) tidak datang menghadiri syarahan Hasan, ia 
tidak akan memberi syarahan hari itu. Orang bertanya 
kenapa beliau bersikap demikian. Jawabnya, “Serbat yang 
ada di dalam bekas untuk gajah tidak dapat dimuatkan 
dalam bekas untuk semut.” 


Semasa beliau bersyarah dalam keadaan dzauk 
(mabuk terhadap Allah), beliau berterima kasih kepada 
Rabi'atul-adawiyyah dengan katanya, “Saya berterima 
kasih kerana berkatmu, membawaku ke dalam mabuk 
cinta kepada Allah (dzauk).” 


Beliau pernah ditanya, “Apakah Islam, dan siapakah 
orang Islam?” Hasan menjawab, “Islam itu dalam kitab- 
kitab dan orang Islam itu dalam kubur.” 


Kata-kata Hasan 


1. Janganlah kamu tinggalkan amalan agamamu 
kerana takutkan musuh yang mengganggu 
kamu. Bahkan mereka itu mengganggu Allah. 


2. Akhir dunia dan awal akhirat ialah dalam kubur. 


Biasanya. Hasan menulis dosa-dosa yang 
dilakukannya pada pakaiannya semenjak dahulu lagi. 
Beliau selalu melihat tulisan tersebut. Kadang-kadang 
beliau akan menangis hinggakan jatuh pengsan apabila 
melihat dosa yang dilakukannya itu. 


Satu ketika, Hasan berserta dengan beberapa orang 
lain, sedang pergi ke Ka'abah. Tengah jalan mereka 
sampai ke satu perigi, mereka semuanya dahaga tetapi 
mereka tidak ada tali timba untuk mengambil air telaga 

itu. Hasan pun berkata, “Saya hendak sembahyang. 
Semasa saya sembahyang, tuan-tuan akan lihat air itu 
naik ke atas tuan-tuan bolehlah minum air itu untuk 
menghilangkan dahaga.” Perkara itu benar-benar 
berlaku. Tetapi ada seorang daripada mereka itu, setelah 
minum sepuas-puasnya, telah mengisi bekas airnya 
untuk kegunaan masa depan. Air itu pun tidak semena- 
mena turun ke bawah semula. Apabila beliau ditanya 
tentang peristiwa ganjil itu, Hasan menjawab, “Itu adalah 
kerana kurangnya imanmu untuk bertawakkal bulat- 
bulat kepada Allah.” 


Hasan sangat merendahkan dirinya hingga dianggap 
dirinya itu lebih hina dari segala yang lain. Satu hari, di 
tebing sungai Dajlah, beliau nampak seorang lelaki,sedang 
duduk dengan seorang perempuan muda dan sebotol 
arak ada di hadapan orang itu. Terlintas dalam fikirannya, 
“Alangkah jahatnya orang itu! Alangkah baiknya jika ia 
seperti aku.” Tatkala itu datang sebuah perahu dan tidak 
jauh dari orang itu. Perahu itu beransur-ansur tenggelam. 
Ada tujuh orang dalam perahu itu pun hampir-hampir 
mati lemas. Orang itu pun segera melompat ke dalam 
sungai itu dan menyelamatkan enam orang dari tujuh 
orang itu dari mati lemas. Kemudian orang itu berpaling 
kepada Hasan dan berkata, “Jika kamu lebih mulia dari 
saya, maka dengan nama Allah, selamatkanlah orang yang 
seorang lagi itu. Kamu hanya menyelamatkan seorang, 
tetapi aku selamatkan enam orang.” Tetapi Hasan tidak 
dapat menyelamatkan orang yang seorang itu. Orang 
itu berkata kepada Hasan, “Tuan, orang perempuan di 
sisi saya itu ialah ibuku, dan botol itu mengandungi air 
sahaja. Peristiwa ini adalah untuk menguji tuan.” 

Mendengarkan itu, Hasan jatuh terduduk, lalu 
berkata, “Seperti tuan telah menyelamatkan enam orang, 
maka selamatkanlah saya dari tenggelam/ dalam air 
kebanggaan dan kesombongan.” Orang itu menjawab, . 
“Moga-moga Allah kabulkan kehendakmu!”” Hasan” 
terasa yang kehendaknya telah terkabul. Semenjak itu, 
beliau sangat merendahkan diri. Apabila melihat seekor 
anjing, beliau berkata, “Ya Allah, demi anjing yang baik 
ini, terimalah aku sebagai hambaMu.” 


Hasan berkata bahawa empat peristiwa yang 
memberinya pengajaran besar dalam hidup: 


1. Satu ketika saya tarik pakaian seorang kasi 
(orang pontong) kerana berseloroh. Orang itu 
berkata, “Kembalikanlah pakaian itu, kerana 
tidak ada orang yang tahu keadaanku yang 
sebenarnya.” Tiba-tiba terlintas di fikiranku: 
bagaimana pula kedudukan kita di akhirat kelak 
jika kita ditelanjangkan dan semua dosa kita itu 
diperlihatkan? 

2. Seorang mabuk sedang menggelupur dalam 
lumpur. Saya katakan kepadanya supaya berhati- 
hati agar tidak tenggelam. Orang itu berkata, 
“Hasan, jika aku tenggelam, aku sendiri yang 
menderita. Tuan jagalah diri tuan. Jika tuan jatuh, 
semua pengikutmu akan tenggelam sama.” 


3. Suatu hari seorang budak (kanak-kanak) 
membawa lampu yang bernyala. Saya tanya dia 
dari mana dia bawa api itu. Kanak-kanak itu pun 
memadamkan lampu itu dan berkata, “Beritahu 
padaku ke mana perginya api yang bernyala 
pada lampu itu?” 

4. Suatu hari seorang perempuan yang jelita 
berlari di jalan raya dengan kepalanya tanpa 
tudung sambil merungut tentang suaminya, 
Saya suruh dia menutup kepala dan mukanya. 
Perempuan itu berkata, “Cinta kepada suami 
telah menghilangkan fikiranku hingga aku tidak 
sedarkan diriku dan kelilingku. Jika tuan tidak 
memberitahuku yang kepala dan mukaku tidak 
bertutup, maka tidaklah aku tahu. Aku akan 
berjalan seperti ini di jalan ini. Tetapi hairan 
juga aku, hai Hasan, tuan berpura-pura sebagai 
seorang pencinta Allah, dan tuan sedar kepada 
apa sahaja yang terlintas di hadapan tuan, dan 
pancaindera tuan masih ada kesedaran kepada 
yang lain. Apakah cinta Allah yang ada pada 
tuan itu?” 


Pendapat Hasan 


1. Kambing itu lebih sedar dari manusia kerana 
menurut kata gembalanya. Tetapi manusia 
itu tidak taat kepada perintah Tuhannnya dan 
menurut sahaja kehendak iblis. 


2. Kawan-kawan yang jahat merosakkan orang 
yang berjalan menuju Allah. 


3. Mengumpulkan hartabenda lebih buruk 
daripada meminum arak yang mana adalah 
dilarang oleh Al-kitab. 


4. Siapa yang memencilkan dirinya akan selamat. 
Siapa yang memisahkan dirinya dari nafsunya 
akan merasai kebebasan. 

5. Orang yang menggali asas dasar duriia ini dan 
di situ membina bangunan akhirat adalah orang 
yang bijak. 

6. Barangsiapa yang kenal Allah menganggap 
dunia ini sebagai musuhnya, dan siapa yang 
kasih akan dunia akan menjadi musuh Allah. 

7. Orang yang membuang amalan ruhaniah dan 
menggantinya dengan bermurah hati kepada 


dunia, cuba menegapkan cara-caranya yang 
jahat itu, adalah orang yang rosak. 


8. Barangsiapa yang cinta kepada emas dan 
perak akan dihinakan oleh Allah. Siapa yang 
menganggap dirinya sebagai pemimpin 
masyarakat adalah sesat dan hina. 


9. Allah berfirman dalam Al-Quran, “Aku akan 
ampunkan kamu dari segala dosa kamu jika 
kamu tidak memandang yang lain kecuali Aku.” 


Hasan ditanya, “Bagaimanakah kamu?” 


Beliau menjawab, “Saya adalah ibarat orang di 
tengah laut yang kehilangan perahu dan terapung-apung 
di dalam air.” 


4. MALIK BIN DINAR 


Seorang bertanya kepada beliau, “Kenapa tuan tidak 
kahwin?” Malik menjawab, “Aku telah tinggalkan dunia, 
dan perempuan itu adalah sebahagian daripada dunia.” 


Malik berkata, “Oleh kerana Allah telah menjadikan 
aku sahabatNya, maka aku korbankan segala-galanya 

untukNya, dan menghabiskan masaku dengan mematuhi 
perintahNya.” 


Malik berkata, “Aku telah pergi melihat seorang yang 
hampir-hampir hendak meninggal dunia. Aku suruh 
dia menyebut nama Allah. Beliau enggan dan berulang- 
ulang menyebut nombor sepuluh, sebelas. Aku bertanya, 
“Kenapa kamu enggan menyebut nama Allah?” Orang 
itu menjawab, “Apabila aku hendak menyebut nama 
Allah, aku lihat api yang besar menuju kepadaku." Tidak 
lama kemudian, beliau pun meninggal dunia, apabila 
aku tanya kepada orang yang ada di situ tentang si 
mati tersebut, mereka berkata bahawa beliau itu banyak 
memakan riba (interest) dan mengurangkan timbangan 
semasa berjualbeli, dengan tujuan untuk mendapat 
untung secara putar belit.” 


Anak perempuan Malik bertanya kenapa beliau 
tidak tidur. Malik menjawab, “Aku takutkan Allah dan 
aku tidak tahu bila berkatnya jatuh kepadaku. Kalau aku 
tidur, berkatnya itu akan lepas dariku. Di samping itu, 
aku adalah orang yang malang jika memakan kurnia 
Allah tetapi menurut kehendak syaitan. Jika adalah 
orang berdiri di pintu masjid sambil berteriak hendak 
tahu siapakah manusia yang paling hina di dunia ini, 
maka aku akan tampil ke muka menunjukkan diriku.” 
Malik Berkata 


1. Apabila aku tahu keadaan dunia yang fana ini, 
aku pun tidak peduli tentang pandangan dunia 
terhadap diriku dan perbuatanku. 


2. Janganlah bersahabat dengan orang yang mana 
persahabatan itu tidak akan menolongmu selepas 

mati kelak. ne, 
3. Firman Allah dalam Quran, “Ingat Aku dan 
Aku akan ingat padamu.” ve. 
4. Firman Allah dalam Quran, “Aku a A @ | 
seruanmu dan terima doamu.” : 
5, MUHAMMAD IBN WASI' 


Seorang bertanya kepada beliau, “Bagaimana kamu?” 
Ibn Wasi' menjawab, “Apa hendak kamu tanya kepada 
orang yang tempoh hidupnya makin lama makin kurang, 
tetapi dosanya makin lama makin bertambah.” 


6. HABIB AL-'AJMI 


Suatu hari seorang tetamu sedang memakan sedikit 
makanan yang dihidangkan oleh “Ajmi. Pada ketika itu 
datanglah seorang pengemis “Ajmi pun terus mengambil 
makanan itu dan memberi pengemis tersebut. Tetamu 
itu (Hasan Al-Basri) terperanjat melihat kelakuan “Ajmi 
itu, dan berkata, “Kamu patutlah tahu sedikit sebanyak 
tentang adat sopan.” “Ajmi diam sebentar. Hasan terkejut 
apabila tiba-tiba datang seorang perempuan membawa 
hidangan yang lazat. Kedua-duanya pun makan. 
Kemudian “Ajmi berkata, “Hasan, kamu adalah orang 
baik. Kamu hendaklah menambah kukuhkan imanmu 
kepada Allah (iaitu sesuatu yang diberi dengan nama 
Allah akan mendapat ganjaran berlipat ganda).” 


Suatu ketika Hasan pergi bertemu Habib Al-'Ajmi di 
waktu asar. Hasan mendengar “Ajmi membaca bacaan 
dalam sembahyang dengan tidak betul bacaannya. 


SeANNCA DyY CAMSCANNECr 


nn 
In TAZKIRATUL AULIYA' 
| 


Hasan tidak mahu sembahyang bersama beliau, lalu 
sembahyang berasingan. Pada malam itu Hasan bermimpi 
bahawa Allah berkata kepadanya, “Hasan, jikalau kamu 
menjadi makmum dalam sembahyang dengan 'Ajmi 
itu, kamu"akan dapat keredhaanKu, dan sembahyang 
yang itu adalah lebih berfaedah dari sembahyang 
yang kamu telah lakukan sepanjang hidupmu. Kamu 
salahkan salah sebutan bacaannya tetapi kamu tidak tahu 
kesucian dan keikhlasan hatinya. Ketahuilah Kami lebih 
mementingkan hati yang suci bukan hanya menyebut 
bacaan yang betul.” 


Habib Al-'Ajmi Berkata 


1. Allah sendiri memelihara mereka yang 
mengabdikan diri kepadaNya. 


2. Dengki dan cinta kepada dunia mestilah 
disingkirkan dari hati orang yang betul-betul 
menuju Allah. 


Hasan: “Ajmi (murid Hasan), bagaimana kamu boleh 
sampai ke peringkat kerohanian yang tinggi itu? 

'Ajmi: Dengan membersihkan hati melalui 
sembahyang; dan bukan dengan menghitamkan kertas 
melalui tulisan. Mendengar itu, Hasan berkata, “Sayang! 
Pengajaranku menguntungkan orang lain, bukan diriku!” 


Habib Al-'Ajmi menangis teresak-esak bila 
mendengar orang membaca Quran. Orang bertanya: 
“Jika kamu tidak tahu maksud bacaan Quran itu, kenama 
kamu menangis?” Beliau menjawab, “Meskipun aku ini 
orang Iran tetapi hatiku Arab.” 

7. ABU HAZIM AL-MAKKI 


Abu Hazim berkata, “Perkara yang telah ditakdirkan 
untukku pasti aku dapat walaupun aku lari daripadanya, 
dan perkara yang telah ditakdirkan bukan” untukku 


pasti tidak dapat walaupun aku bersusah payah untuk 
mendapatnya.” 


8. RABU ATUL-ADAWIYYAH AL- 
BASRIYYAH 


Ibubapa Rabi'atul-adawiyyah adalah orang miskin. 
Hinggakan dalam rumah mereka tidak ada minyak untuk 
memasang lampu dan tidak ada kain untuk membalut 
badan beliau. 


Beliau ialah anak yang keempat. Ibunya menyuruh 
ayahnya meminjam minyak dari jiran. Tetapi bapa 
beliau telah membuat keputusan tidak akan meminta 
kepada sesiapa kecuali kepada Allah. Bapa itu pun 
pergilah berpura-pura ke rumah jiran dan perlahan- 
lahan mengetuk pintu rumah itu agar tidak didengar 
oleh orang dalam rumah itu. Kemudian dia pun pulang 
dengan tangan kosong. Katanya orang dalam rumah itu 
tidak mahu membuka pintu. Pada malam itu si bapa 
bermimpi yang ia bertemu dengan Nabi. Nabi berkata 
kepadanya, “Anak perempuanmu yang baru lahir itu 
adalah seorang yang dikasihi Allah, dan akan memimpin 
banyak orang Islam ke jalan yang benar. Kamu hendaklah 
pergi berjumpa amir Basrah dan beri dia sepucuk surat 
yang bertulis — kamu hendaklah berselawat kepada 
Nabi seratus kali tiap-tiap malam dan empat ratus kali 

tiap-tiap malam Jumaat. Tetapi oleh kerana kamu tidak 
mematuhi peraturan pada hari Khamis sudah, maka 
sebagai dendanya kamu hendaklah membayar kepada 
pembawa surat ini empat ratus dinar”. 


Bapa Rabi'atul-'adawiyyah pun terus jaga dari 
tidur dan pergi berjumpa dengan amir tersebut, dengan 
airmata kesukaan mengalir di pipinya. Amir sungguh 
berasa gembira membaca surat itu dan faham bahawa 
beliau ada dalam perhatian Nabi. Amir pun memberi 
sedekah kepada fakir miskin sebanyak seribu dinar dan 
dengan gembira memberi bapa Rabi'atul-'adawiyyah 
sebanyak empat ratus dinar. Amir itu meminta supaya 
bapa Rabi'atul-'adawiyah selalu mengunjungi beliau 
apabila hendakkan sesuatu kerana beliau sungguh 
berasa bertuah dengan kedatangan orang yang hampir 
dengan Allah. 


Selepas bapanya meninggal dunia, Basrah dilanda 
oleh kebuluran. Rabi'atul-'adawiyyah berpisah dari 
adik-beradiknya. Satu ketika kafilah yang beliau 
tumpangi itu telah diserang oleh penyamun. Ketua 
penyamun itu menangkap Rabi'atul-'adawiyah untuk 
dijadikan barang rampasan untuk dijual ke pasar sebagai 
abdi. Maka lepaslah ia ke tangan tuan yang baru. 


Suatu hari, tatkala beliau pergi ke satu tempat atas 
suruhan tuannya, beliau telah dikejar oleh orang jahat. 
Beliau lari. Tetapi malang, kakinya tergelincir dan jatuh. 
Tangannya patah. Beliau berdoa kepada Allah, “Ya 
Allah! Aku ini orang yatim dan abdi. Sekarang tanganku 
pula patah. Tetapi aku tidak peduli segala itu asalkan 
Kau redha denganku. Tetapi nyatakanlah keredhaanMu 
itu padaku.” Tatkala itu terdengarlah suatu suara, “Tak 

mengapa semua penderitaanmu itu. Di hafi-akhirat 
kelak kamu akan ditempatkan di peringkat yang 
tinggi hinggakan malaikat pun kehairanan melihatmu.” 
Kemudian pergilah ia semula kepada tuannya. Selepas 
peristiwa itu, tiap-tiap malam ia menghabiskan masa 
dengan beribadat kepada Allah, selepas melakukan 
kerja-kerjanya. Beliau berpuasa berhari-hari. 


Suatu hari, tuannya terdengar suara rayuan Rabi'atul- 
“adawiyyah di tengah malam yang berdoa kepada Allah: 
“Tuhanku! Engkau lebih tahu bagaimana aku cenderung 
benar hendak melakukan perintah-perintahMu dan 
menghambakan diriku dengan sepenuh jiwa, wahai 
cahaya mataku. Jikalau aku bebas, aku habiskan seluruh 
masa malam dan siang dengan melakukan ibadat 
kepadaMu. Tetapi apa yang boleh aku buat kerana Kau 
jadikan aku hamba kepada manusia.” 


Di lihat oleh tuannya itu suatu pelita yang bercahaya 
terang tergantung di awang-awangan, dalam bilik 
Rabi'atul-'adawiyyah itu, dan cahaya itu meliputi 
seluruh biliknya. Sebentar itu juga tuannya berasa adalah 
berdosa jika tidak membebaskan orang yang begitu 
hampir dengan Tuhannya. Sebaliknya tuan itu pula ingin 
menjadi khadam kepada Rabi'atul-“'adawiyyah. 


Besoknya, Rabi'atul-'adawiyyah pun dipanggil 
oleh tuannya dan diberitahunya tentang keputusannya 
hendak menjadi khadam itu dan Rabi'atul-'adawiyah 
bolehlah menjadi tuan rumah atau pun jika ia tidak 
sudi bolehlah ia meninggalkan rumah itu. Rabi'atul- 
'adawiyyah berkata bahawa ia ingin mengasingkan 
dirinya dan meninggalkan rumah itu. Tuannya bersetuju. 
Rabi'atul-'adawiyyah pun pergi. 

Suatu masa Rabi'atul-'adawiyyah pergi naik haji 
ke Makkah. Dibawanya barang-barangnya atas seekor 
keldai yang telah tua. Keldai itu mati di tengah jalan. 
Rakan-rakannya bersetuju hendak membawa barang- 
barangnya itu. Tetapi beliau enggan kerana katanya dia 
naik haji bukan di bawah perlindungan sesiapa. Hanya 
perlindungan Allah s.w.t. Beliau pun tinggal seorang 
diri di situ. Rabi'atul-'adawiyyah terus berdoa, “Oh 
tuhan sekalian alam, aku ini keseorangan, lemah dan 
tidak berdaya. Engkau juga yang menyuruhku pergi 
mengunjungi Ka'abah dan sekarang Engkau matikan 
keldaiku, dan membiarkan aku keseorangan di tengah 
jalan.” Serta merta dengan tidak disangka-sangka keldai 
itu pun hidup semula. Diletaknya barang-barangnya 
di atas keldai itu dan terus menuju Makkah. Apabila 
hampir ke Ka'abah, beliau pun duduk dan berdoa, 
“Aku ini hanya sekepal tanah, dan Ka'abah itu rumah 
yang kuat. Maksudku ialah Engkau temui aku sebarang 
perantaraan.” Terdengar suara berkata, “Rabi'atul- 
'adawiyyah, patutkah Aku tunggangbalikkan dunia ini 
kerana mu agar darah semua makhluk ini direkodkan 
dalam namamu dalam suratan takdir? Tidakkah kamu 
tahu Nabi Musa pun ada hendak melihatKu? Aku 
sinarkan cahayaKu sedikit sahaja dan dia jatuh pengsan, 
dan Gunung Sinai runtuh menjadi tanah hitam.” 


Suatu ketika yang lain, semasa Rabi'atul-'adawiyyah 
menuju Ka'abah, dan sedang melalui hutan, dilihatnya 
Ka'abah datang mempelawanya. Melihatkan itu, beliau 
berkata, “Apa hendakku buat dengan Ka'abah ini; 
aku hendak bertemu dengan tuan Ka'abah (Allah) itu 
sendiri. Bukankah Allah juga berfirman iaitu orang yang 
selangkah menuju Dia, maka Dia akan menuju orang itu 

dengan tujuh langkah? Aku tidak mahu hanya melihat 
Ka'abah, aku mahu Allah.” 


Pada masa itu juga, Ibrahim Adham sedang dalam 
perjalanan juga ke Ka'abah. Sudah menjadi. amalan 
beliau mengerjakan sembahyang pada setiap langkah 
dalam perjalanan itu. Maka oleh itu, beliau mengambil 
masa empat belas tahun baru sampai ke Ka'abah. 
Apabila sampai didapatinya Ka'abah tidak ada. Beliau 
sangat merasa hampa. Terdengar olehnya satu suara 
yang berkata, “Ka'abah itu telah pergi melawat Rabi'atul- 
'adawiyyah”. Apabila Ka'abah itu telah kembali ke 
tempatnya dan Rabi'atul-'adawiyyah sedang menongkat 
badannya yang tua itu kepada tongkatnya, maka Ibrahim 
pun pergi bertemu dengan Rabi'atul-'adawiyyah dan 
berkata, “Rabi'atul-'adawiyyah, kenapa kamu dengan 
perbuatanmu yang ganjil itu membuat haru-biru di 
dunia ini?” Rabi'atul-'adawiyyah menjawab, “Saya tidak 
membuat satu apa pun sedemikian itu; tetapi kamu 
dengan sikap ria (untuk mendapat publisiti) pergi ke 
Ka'abah mengambil masa empat belas tahun.” Ibrahim 
mengaku yang ia sembahyang setiap langkah dalam 
perjalannya. Rabi'atul-'adawiyyah berkata, “Kamu 
isi perjalananmu itu dengan sembahyang, tetapi aku 
mengisinya dengan perasaan tawaduk dan khusyuk.” 


Tahun kemudiannya, lagi sekali Rabi'atul- 
'adawiyyah pergi ke Ka'abah. Beliau berdoa, “Oh Tuhan! 
Perlihatkanlah diriMu padaku.” Beliau pun berguling- 
guling di atastanah dalam perjalanan itu. Terdengar suara, 
“Rabi'atul-'adawiyyah, hati-hatilah, jika Aku perlihatkan 
diriKu kepadamu, kamu akan jadi abu.” Rabi'atul- 
'adawiyyah menjawab, “Aku tidak berdaya memandang 
keagungan dan kebesaranMu, kurniakanlah kepadaku 

kefakiran (zahid) yang mulia di sisiMu.” Terdengar lagi 
suara berkata, “Kamu tidak sesuai dengan itu. Kemuliaan 
seperti itu dikhaskan untuk lelaki yang memfanakan diri 
mereka semasa hidup mereka kerana Aku dan antara 
mereka dan Aku tidak ada renggang walau sebesar 
rambut pun, Aku bawa orang-orang demikian sangat 
hampir kepadaKu dan kemudian Aku jauhkan mereka, 
apabila mereka berusaha untuk mencapai Aku. Rabi'atul- 
'adawiyyah, antara kamu dan Aku ada lagi tujuh puluh 
hijab atau tirai. Hijab ini mestilah dibuang dulu dan 
kemudian dengan hati yang suci berhadaplah kepadaKu. 
Sia-sia sahaja kamu meminta pangkat fakir dari Aku.” 


Kemudian suara itu menyuruh Rabi'atul-“adawiyyah 
melihat ke hadapan. Dilihatnya semua pandangan telah 
berubah. Dilihatnya perkara yang luar biasa. Di awang- 
awangan ternampak lautan darah yang berombak 
kencang. Terdengar suara lagi, “Rabi'atul-'adawiyyah, 
inilah darah yang mengalir dari mata mereka yang 
mencintai Kami (Tuhan) dan tidak mahu berpisah dengan 
Kami. Meskipun mereka dicuba dan diduga, namun 
mereka tidak berganjak seinci pun dari jalan Kami dan 
tidak pula meminta sesuatu dari Kami. Dalam langkah 
permulaan dalam perjalanan itu, mereka mengatasi 
semua nafsu dan cita-cita yang berkaitan dengan dunia 
dan akhirat. Mereka beruzlah (memencilkan diri) dari 
dunia hingga tidak ada siapa yang mengetahui mereka. 
Begitulah mereka itu tidak mahu publisiti (disebar 
kepada umum) dalam dunia ini.” Mendengar itu, 
Rabi'atul-'adawiyyah berkata, “Tuhanku! Biarkan aku 
tinggal di Ka'abah. Ini pun tidak diberi kepada beliau. 
Beliau dibenarkan kembali ke Basrah, dan menghabiskan 
umurnya di situ dengan sembahyang dan memencilkan 
diri dari orang ramai. 

Suatu hari Rabi'atul-'adawiyyah sedang duduk di 
rumahnya menunggu ketibaan seorang darwisy untuk 
makan bersamanya dengan maksud untuk melayan 
darwisy itu, Rabi'atul-'adawiyyah meletakkan dua buku 
roti yang dibuatnya itu di hadapan darwisy itu. Darwisy 
itu terkejut kerana tidak ada lagi makanan untuk 
Rabi'atul-'adawiyyah. Tidak lama kemudian, dilihatnya 
seorang perempuan membawa sehidang roti dan 
memberinya kepada Rabi'atul-'adawiyyah menyatakan 
tuannya menyuruh dia membawa roti itu kepada 
Rabi'atul-'adawiyyah, Rabi'atul-'adawiyyah bertanya 
berapa ketul roti yang dibawanya itu. Perempuan itu 
menjawab, “Lapan belas.” Rabi'atul-'adawiyyah tidak 
mahu menerima roti itu dan disuruhnya kembalikan 
kepada tuannya. Perempuan itu pergi. Kemudian datang 
semula. Rabi'atul-'adawiyyah menerima roti itu selepas 
diberitahu bahawa ada dua puluh ketul roti dibawa 
perempuan itu. Darwisy itu bertanya kenapa Rabi'atul- 
'adawiyyah enggan menerima dan kemudian menerima 
pula. Rabi'atul-'adawiyyah menjawab, “Allah berfirman 
dalam Quran iaitu: Orang yang memberi dengan nama 
Allah maka Dia akan beri ganjaran sepuluh kali ganda. 
Oleh itu, saya terima hadiah apabila suruhan dalam 
Quran itu dilaksanakan.” 


Suatuhari Rabi'atul-'adawiyyahsedang menyediakan 
makanan. Beliau teringat yang beliau tidak ada sayur. 
Tiba-tiba jatuh bawang dari bumbung. Disepaknya 
bawang itu sambil berkata, “Syaitan! Pergi jahannam 
dengan tipu helahmu. Adakah Allah mempunyai kedai 
bawang?” Rabi'atul-'adawiyyah berkata, “Aku tidak 
pernah meminta dari sesiapa kecuali dari Allah, dan aku 
tidak terima sesuatu melainkan dari Allah.” 


A 

Suatu hari, Hasan Al-Basri melihat Rabi'atul- 
'adawiyyah dikelilingi oleh binatang liar yang 
memandangnya dengan kasih sayang. Bila Hasan 
Al-Basri pergi menujunya, binatang itu lari, Hasan 
bertanya, “Kenapa binatang itu lari?” Sebagai jawapan, 
Rabi'atul-'adawiyyah bertanya, “Apa kamu makan hari 
ini?” Hasan menjawab, “Daging.” Rabi'atul-'adawiyyah 
berkata: “Oleh kerana kamu makan daging, mereka pun 
lari, aku hanya memakan roti kering.” 


Suatu hari Rabi'atul-'adawiyyah pergi berjumpa 
Hasan Al-Basri. Beliau sedang menangis teresak-esak 
kerana bercerai (lupa) kepada Allah. Oleh kerana 
hebatnya tangisan beliau itu, hingga airmatanya mengalir 
di longkang rumahnya. Melihatkan itu, Rabi'atul- 
'adawiyyah berkata, “Janganlah tunjukkan perasaan 
sedemikian ini supaya batinmu penuh dengan cinta 
Allah dan hatimu tenggelam dalamnya dan kamu tidak 
akan mendapati di mana tempatnya.” 


Dengan penuh kehendak untuk mendapat publisiti, 
suatu hari, Hasan yang sedang melihat Rabi'atul- 
'adawiyyah dalam satu perhimpunan aulia Allah, terus 
pergi bertemu dengan Rabi'atul-'adawiyyah dan berkata, 
“Rabi'atul-'adawiyyah, marilah kita meninggalkan 
perhimpunan ini dan marilah kita duduk di atas air tasik 
sana dan berbincang hal-hal kerohanian di sana”. Beliau 
berkata dengan niat hendak menunjukkan keramatnya 
kepada orang lain yang ia dapat menguasai air, (seperti 
Nabi “Isa boleh berjalan di atas air). Rabi'atul-'adawiyyah 
berkata, “Hasan, buangkanlah perkara yangsia-siaitu. Jika 
kamu hendak benar memisahkan diri dari perhimpunan 
aulia Allah, maka kenapa kita tidak terbang sahaja dan 
berbincang di udara?” Rabi'atul-'adawiyyah berkata 

begini kerana beliau ada kuasa berbuat demikian tetapi 
Hasan tidak ada berkuasa seperti itu. Hasan meminta 
maaf. Rabi'atul-'adawiyyah berkata, “Ketahuilah bahawa 
apa yang kamu boleh buat, ikan pun boleh buat, dan jika 
aku boleh terbang, lalat pun boleh terbang. Buatlah suatu 
yang lebih dari perkara yang luarbiasa itu. Carilah ianya 
dalam ketaatan dan sopan santun terhadap Allah.” 


Seorang hamba Allah bertanya kepada Rabi'atul- 
'adawiyyah tentang perkara kahwin. Beliau menjawab, 
“Orang yang berkahwin itu ialah orang yang ada dirinya. 
Tetapi aku bukan menguasai badan dan nyawaku sendiri. 
Aku ini kepunyaan Tuhanku. Pintalah kepada Allah jika 
mahu mengahwini aku.” 


Hasan Al-basribertanyakepadaRabi'atul-'adawiyyah 
bagaimana beliau mencapai ke taraf kerohanian yang 
tinggi itu. Rabi'atul-'adawiyyah menjawab, “Aku hilang 
(fana) dalam mengenang Allah.” 


Beliau ditanya, “Dari mana kamu datang?” 


Rabi'atul-“adawiyyah menjawab, “Aku datang dari 
Allah dan kembali kepada Allah.” 


Rabi'atul-'adawiyyah pernah bermimpi bertemu 
dengan Nabi Muhammad s.a.w. dan baginda bertanya 
kepadanya sama ada beliau pernah mengingatnya 
sebagai sahabat. Rabi'atul-'-adawiyyah menjawab, 
“Siapa yang tidak kenal kepada tuan? Tetapi apakan 
dayaku. Cinta kepada Allah telah memenuhi seluruhku, 
hinggakan tidak ada ruang untuk cinta kepadamu atau 
benci kepada syaitan.” 


Orang bertanya kepada Rabi'atul-'adawiyyah, 
“Adakah kamu lihat Tuhan yang kamu sembah itu?” 

Rabi'atul-'adawiyyah menjawab, “Jika aku tidak 
lihat Dia, aku tidak akan menyembahNya.” 


Rabi'atul-'adawiyyah sentiasa menangis kerana 
Allah. Orang bertanya kepadanya sebab beliau menangis. 
Rabi'atul-'adawiyyah menjawab, “Aku takut berpisah 
walau sedetik pun dengan Tuhan dan tidak boleh hidup 
tanpa Dia. Aku takut Tuhan akan berkata kepadaku 
tatkala menghembuskan nafas terakhir — jauhkan dia 
dariKu kerana dia tidak layak kepada di majlisKu.” 


Allah suka dengan hambaNya yang bersyukur 
apabila ia berusaha sepertimana ia bersyukur tatkala 
menerima kurniaNya (iaitu ia menyedari yang ia tidak 
sanggup berusaha untuk Allah tanpa pertolongan dan 
kurniaan Allah). 


Seorang bertanya kepada Rabi'atul-'adawiyyah. 
“Adakah Allah menerima taubat orang yang membuat 
dosa?” 


Rabi'atul-'adawiyyah menjawab, “Itu hanya apabila 
Allah mengurniakan kuasaNya kepada pembuat dosa 
itu yang ia digesa untuk mengakui dosanya dan ingin 
bertaubat. Hanya dengan itu, Allah akan menerima 
taubatnya kerana dosa yang telah dilakukannya.” 


Salih Al-Qazwini selalu mengajar muridnya, “Siapa 
yang selalu mengetuk pintu rumah seseorang akhirnya 
satu hari pintu itu pasti akan dibuka untuknya”. Satu 
hari Rabi'atul-'adawiyyah mendengar beliau bercakap 
demikian. Rabi'atul-'adawiyyah pun berkata kepada 
Salih, “Berapa lama kamu hendak berkata demikian 
menggunakan perkataan untuk masa depan (Future 
tense) iaitu “Akan dibuka?” Adakah pintu itu pernah 

tertutup? Pintu itu sentiasa terbuka”. Salih mengakui 
kebenarannya itu. 


Seorang hamba Allah berteriak, “Aduh sakitnya!” 
Rabi'atul-'adawiyyah bertemu dengan orang itu dan 
berkata, “Oh! Bukannya sakit.” Orang itu bertanya 
kenapa beliau berkata begitu. Rabi'atul-'adawiyyah 
menjawab, “Kerana sakit itu adalah satu nikmat bagi 
orang yang sangat mulia di sisi Allah. Mereka merasa 
seronok menanggung sakit itu.” 


Suatu hari Rabi'atul-'adawiyyah sedang melihat 
orang sedang berjalan dengan kepalanya berbalut. Beliau 
bertanya kenapa kepalanya dibalut. Orang itu menjawab 
mengatakan ia sakit kepala. Rabi'atul-'adawiyyah 
bertanya, “Berapa umurmu?” Jawab orang itu, “Tiga 
puluh,” Rabi'atul-'adawiyyah bertanya lagi, “Hingga 
hari ini bagaimana keadaanmu?” Kata orang itu, “Sihat- 
sihat sahaja.” Rabi'atul-'adawiyyah pula berkata, 
“Selama tiga puluh tahun Allah menyihatkan kamu, 
tetapi kamu tidak mengibarkan bendera pada badanmu 
untuk menunjukkan kesyukuran kepada Allah, dan agar 
manusia bertanya kenapa kamu gembira sekali, dan 
setelah mengetahui kurniaan Tuhan kepadamu, mereka 
akan memuji Allah. Sebaliknya kamu, setelah mendapat 
sakit sedikit, membalut kepalamu dan pergi ke sana 
ke mari menunjukkan sakitmu dan kekasaran Tuhan 
terhadapmu. Kenapa kamu berlaku sehina itu!” 


Suatu hari khadamnya berkata, “Puan, keluarlah dan 
mari kita melihat keindahan kejadian Tuhan di musim 
bunga ini”. Rabi'atul-'adawiyyah menjawab, “Duduklah 
dalam rumah seperti aku berseorangan dan melihat yang 
menjadikan. Aku lihat Dia dan bukan kejadianNya.” 

Suatu hari, orang bertanya kepada Rabi'atul- 
'adawiyyah kenapa beliau tidak menyimpan pisau dalam 
rumahnya. Beliau menjawab, “Memotong itu adalah kerja 
pisau. Aku takut pisau itu akan memotong pertalian aku 
dengan Allah yang ku cintai.” 


Suatu masa Rabi'atul-'-adawiyyah berpuasa 
selama lapan hari. Pada hari terakhir, beliau merasa 
lapar sedikit. Datang seorang hamba Allah membawa 
minuman yang manis dalam sebuah cawan. Rabi'atul- 
'adawiyyah ambil minuman itu dan meletakkannya 
di atas lantai di satu penjuru rumahnya itu. Beliau pun 
pergi hendak memasang lampu. Datang seekor kucing 
lalu menumpahkan minuman dalan cawan itu. Melihat 
itu, terfikirlah Rabi'atul-'adawiyyah hendak minum air 
sahaja malam itu. Tatkala ia hendak mencari bekas air 
(tempayan), lampu pun padam. Bekas air itu jatuh dan 
pecah dan airnya bertaburan di atas lantai. Rabi'atul- 
'adawiyyah pun mengeluh sambil berkata, “Tuhanku! 
Kenapa kau lakukan begini padaku?” 


Terdengar suara berkata, “Rabi'atul-'adawiyyah, 
jika kamu hendakkan kurnia dunia, Aku boleh berikan 
padamu, tetapi akan menarik balik darimu seksaan dan 
kesakitan yang Aku beri padamu. Kurnia dunia dan 
seksaan Aku tidak boleh duduk bersama-sama dalam satu 
hati. Rabi'atul-'adawiyyah, kamu hendak satu perkara 
dan Aku hendak satu perkara lain. Dua kehendak yang 
berlainan tidak boleh duduk bersama dalam satu hati.” 


Dengan serta merta beliau pun membuangkan 
kehendak kepada keperluan hidup ini, seperti Orang 
yang telah tidak berkehendakkan lagi perkara-perkara 
dunia ini semasa nyawa hendak bercerai dengan badan. 

Tiap-tiap pagi beliau berdoa, “Tuhan! Penuhilah masaku 
dengan menyembah dan mengingatMu agar orang lain 
tidak mengajakku dengan kerja-kerja lain.” 


Rabi'atul-'adawiyyah ditanya, “Kenapa kamu 
sentiasa menangis-nangis?” 


Beliau menjawab, “Kerana ubat penyakit ini ialah 
berdampingan dengan Tuhan.” 


“Kenapa kamu memakai pakaian koyak dan kotor?” 
Beliau ditanya lagi, “Kamu ada kawan yang kaya, 
dan dia boleh memberimu pakaian baru.” Rabi'atul- 
'adawiyyah menjawab, “Aku berasa malu meminta 
perkara dunia dari sesiapa pun yang bukan milik mereka 
kerana perkara-perkara itu adalah amanah Allah kepada 
mereka, dan Allah jua yang memiliki segala-galanya.” 


Orang berkata, “Rabi'atul-'adawiyyah, Tuhan 
mengurniakan ilmu dan kenabian kepada lelaki, dan 
tidak pernah kepada perempuan, tentu kamu tidak dapat 
mencapai pangkat kewalian yang tinggi itu (kerana 
perempuan). Oleh itu apakah faedahnya usaha kamu 
menuju ke taraf tersebut?” 


Rabi'atul-'adawiyyah menjawab, “Apa yang kamu 
kata itu benar, tetapi cubalah katakan kepadaku siapakah 
perempuannya yang telah mencapai taraf kehampiran 
dengan Allah dan lalu berkata, “Akulah yang hak.” Di 
samping itu tidak ada orang kasi yang perempuan. 
Hanya didapati dalam kaum lelaki sahaja.” 


Rabi'atul-'adawiyyah berkata, “Seorang perempuan 
yang sentiasa bersembahyang kerana Allah adalah lelaki 


dan bukan perempuan.” 

Satu hari Rabi'atul-'adawiyyah jatuh sakit. Orang 
bertanya kepadanya sebab ia sakit. Beliau berkata, 
“Hatiku cenderung hendak mencapai syurga, satu 
hari yang lampau. Kerana itu, Allah jatuhkan sakit ini 

“sementara'Sebagai hukuman.” 


Hasan Al-Basri datang berjumpa Rabi'atul- 
'adawiyyah yang sedang sakit. Di pintu rumah beliau 
itu, Hasan bertemu dengan Amir Al-Basri yang sedang 
duduk dengan sebuah beg mengandungi wang. Amir 
itu menangis. Apabila ditanya kenapa beliau menangis, 
beliau menjawab, “Aku hendak menghadiahkan wang 
kepada Rabi'atul-'adawiyyah, tetapi aku tahu dia 
tidak akan menerimanya. Kerana itulah aku menangis. 
Bolehkah kamu menjadi pengantara dan meminta dia 
menerima hadiahku ini?” Hasan pun pergilah membawa 
wang itu kepada Rabi'atul-'adawiyyah dan meminta 
beliau menerima wang itu. Tetapi Rabi'atul-'adawiyyah 
berkata, “Oleh kerana aku telah kenal Allah, maka aku 
tidak lagi mahu bersembang dengan manusia dan tidak 
menerima hadiah dari mereka dan juga tidak mahu 
memberi apa-apa kepada mereka. Di samping itu aku 
tidak tahu sama ada wang itu didapatinya secara halal 
atau haram.” 


Sufyan Al-Thauri berkata, “Kenapa kamu tidak 
memohon kepada Allah untuk menyembuhkan kamu?” 
Rabi'atul-'adawiyyah menjawab, “Kenapa aku merungut 
pula kerana itu hadiah Allah bagiku. Bukankah salah jika 
tidak mahu menerima hadiah Tuhan? Adakah bersahabat 
namanya jika kehendak sahabat itu tidak kita turuti?” 


Malik bin Dinar pergi mengunjungi Rabi'atul- 
'adawiyyah satu hari. Dilihatnya dalam rumah Rabi'atul- 

'adawiyyah satu balang yang pecah dan mengandungi 
air untuk minum dan mengambil wuduk, satu bata 
sebagai bantal dan tikar yang buruk sebagai alas tempat 
tidur. Malik berkata, “Jika kamu izinkan, boleh aku 
suruh seorang kawanku yang kaya memberimu semua 
keperluan harian.” Rabi'atul-'adawiyyah menjawab, 
“Adakah satu Tuhan yang menanggung aku, dan Tuhan 
lain pula yang menanggung kawanmu itu? Jika tidak, 
adakah Tuhan lupa kepadaku kerana aku miskin dan 
ingat kepada kawanmu itu kerana ia kaya? Sebenarnya 
Allah itu tidak lupa kepada siapa pun. Kita tidak perlu 
memberi ingat kepada Tuhan itu. Dia lebih mengetahui 
apa yang baik untuk kita. Dia yang memberi kurnia dan 
Dia juga yang menahan kurnia itu.” 


Rabi'atul-'adawiyyah berkata, “Orang yang cinta 
kepada Allah itu hilang dalam melihat Allah hingga 
kesedaran kepada yang lain lenyap darinya, dan Dia tidak 
boleh membezakan mana sakit dan mana senang.” 


Seorang wali Allah datang dan merungut tentang 
dunia. Rabi'atul-'adawiyyah berkata, “Nampaknya kamu 
sangat cinta kepada dunia, kerana orang yang bercakap 
tentang sesuatu perkara itu tentulah dia cenderung kepada 
perkara tersebut.” 


Satu hari, Sufyan Al-Thauri pergi berjumpa Rabi'atul- 
'adawiyyah. Rabi'atul-'adawiyyah menghabiskan masa 
malam itu dengan sembahyang. Apabila sampai pagi, 
beliau berkata, “Pujian bagi Allah yang telah memberikan 
kita dapat sembahyang sepanjang malam. Untuk tanda 
kesyukuran, marilah kita puasa pula sepanjang hari ini.” 


Rabi'atul-'adawiyyah selalu berdoa demikian. 
“Tuhanku! Apa sahaja yang Engkau kurnia kepadaku 

berkenaan dunia, berikanlah kepada musuhku; dan apa 
saja kebaikan yang Engkau hendak kurnia kepadaku 
berkenaan akhirat, berikanlah kepada orang-orang yang 
beriman; kerana aku hanya hendakkan Engkau kerana 
Engkau. Biarlah aku tidak dapat syurga atau neraka. Aku 
hendak pandangan Engkau padaku sahaja.” 


Sufyan Al-Thauri menghabiskan masa sepanjang 
malam bercakap-cakap tentang ibadat kepada Allah 
dengan Rabi'atul-'adawiyyah. Di pagi hari Al-Thauri 
berkata, “Kita telah menghabiskan masa malam tadi 
dengan sebaik-baiknya.” Rabi'atul-'adawiyyah berkata, 
“Tidak, kita habiskan masa dengan sia-sia, kerana 
sepanjang percakapan itu kamu berkata perkara-perkara 
yang memuaskan hatiku sahaja dan aku pula memikirkan 
perkara yang kamu sukai pula. Masa itu kita buang tanpa 
mengenang Allah. Adalah lebih baik jika aku duduk 
seorang diri dan menghabiskan masa malam itu dengan 
mengenang Allah.” 


Rabi'atul-'adawiyyah berkata, “Doaku padaMu ialah 
sepanjang hayatku berilah aku dapat mengingatMu dan 
apabila mati kelak berilah aku dapat memandangMu.” 


9. FUDHAIL BIN “ITYADH 


Apabila Harun Al-Rasyid cuba hendak membayar 
hutangnya kepada beliau sekiranya ada hutang. Fudhail 
menjawab, “Aku hanya berhutang kepada Allah. 
Penyembahanku padaNya tidak secukup apa yang 
dikurniaNya padaku. Di samping itu Allah memberi 
kurnia kepadaku hingga aku tidak perlu berhutang 
kepada sesiapa.” 

Fudhail enggan menjumpai setengah daripada 
saudara-maranya, kerana katanya, “Tidakkah kamu ada 
kerja yang lebih baik lagi daripada melawat aku ini, dan 
dengan itu membuangkan masa kamu dan masa aku 
sahaja?” 


Fudhail Berkata 


1. Di hari kiamat banyak orang kaya terbelenggu 
dan pemegang-pemegang jawatan dunia ini 
akan mengalami kesusahan, kerana mereka 
akan dibicarakan tentang perbuatan mereka. 
Oleh itu, bersedialah menjawab soalan terhadap 
perbuatan kamu pada hari itu. 


2. Itulah kasihnya Allah, orang-orang yang 
berdosa itu tidak dibalas Allah sekarang tetapi 


ditangguhNya. 


3. Orang yang dikasihi Allah itu ditimpaNya 
kesusahan dan orang yang dimurkaiNya itu 
dikurniaNya kesenangan. 


4. Sebagaimana tidak mungkin menangis di syurga, 
maka begitulah pula tidak mungkin ketawa di 
dunia ini. Syurga itu bukan tempat menangis, 
dan dunia ini bukan tempat ketawa. 


5. Allah berkata, “Apabila hambaKu mengingat 
Aku, Aku akan mengingat dia; bila dia lupa 
kepadaKu, Aku akan lupa kepadanya.” 


6. Selama tiga puluh tahun aku tidak pernah 
tersenyum. 


——— A 

7. Aku ingin jatuh sakit agar dapat aku ber 


Allah dan terselamat dalam sembahyang ;, sama 


maah, 


Satu hari anak Fudhail yang sedang diribanya 
itu bertanya kepada Fudhail, “Bapa, kasihkah bapa 
padaku?” Kata Fudhail, “Ya.” Kemudian anak in, 
bertanya, “Adakah bapa cinta kepada Allah juga?” “yg” 
kata Fudhail. Anak itu berkata, “Bapa, dua cinta tidak 
boleh terletak dalam satu hati.” Fudhail menganggap 
peringatan itu sebenarnya datang dari Allah. Beliau pun 
mengangkat anak itu dari ribanya, dan selepas itu tidak 
mahu lagi mencintai anaknya. Beliau menghabiskan 
masanya dengan beribadat kepada Allah. 


10. IBRAHIM BIN ADHAM 


Sebelum menjadi seorang sufi, Ibrahim ialah raja di 
Balkh. Beliau sangat kaya. Suatu malam, tatkala ia 
sedang tidur di istana, beliau terdengar bunyi langkah 
orang sedang berjalan di atas atap istananya. Beliau 
terjaga dan bertempik. “Siapakah di atas atap itu?” 
Terdengar jawapan, “Bukan orang asing, tetapi ialah 
orang yang engkau ketahui.” Kami mencari unta kami 
yang kehilangan di sini.” Raja itu pun berkata, “Wahai 
orang asing, bagaimana kamu sangka unta kamu boleh 
dijumpai di sini?” Suara itu menjawab, “Seperti kamu 
menyangka bahawa Allah itu ada di istana ini dan 
memakai pakaian raja.” Kemudian, perasaan takut 
kepada Allah pun menguasai raja itu. 


Beberapa hari kemudian, satu lagi peringatan Tuhan 
datang kepada beliau semasa beliau duduk di ba 
penghadapan. Peringatan itu ialah seorang hamba All 

yang datang menuju kepada raja itu. Orang itu gagah dan 
agung rupanya. Tiada siapa hadirin yang berani menegur 
orang yang datang itu. Orang itu terus menuju raja dan 
memandang keliling. Raja Ibrahim bertanya apakah 
yang hendak dicari. Orang itu menjawab, “Akti hendak 
mencari tempat yang sesuai untuk duduk di kafilah 
ini.” Ibrahim berkata, “Tapi di sini tidak ada kafilah. Ini 
istanaku.” Orang yang ganjil itu menjawab, “Siapa punya 
istana ini sebelum tuanku?” Jawab Ibrahim, “Bapaku.” 
Orang itu bertanya lagi, “Sebelum bapamu!” Ibrahim 
menjawab, “Datukku.” Orang itu berkata, “Apakah yang 
tuan panggil tempat ini, yang di dalamnya seseorang itu 
duduk sementara waktu, kemudian pergi, dan diambil 
alih oleh orang lain pula?” Orang itu pun ghaib. Ibrahim 
berdoa kepada Tuhan agar ia diberitahu siapakah orang 
yang ganjil itu. Beliau mendapat tahu bahawa orang 
yang ganjil itu ialah Khidr. Serta merta Raja Ibrahim pun 
berasa takut kepada Allah. 


Tidak lama kemudian, suatu hari, Ibrahim pergi 
berburu dengan pengikut-pengikutnya, sedang mengejar 
seekor rusa yang cantik, dia dan kudanya telah terpisah 
dari pengikut-pengikutnya itu, lalu sesat di tengah 
belantara. Di situ terdengar olehnya suara, “Ibrahim, 
jagalah sebelum nyawa bercerai dengan badan.” Suara 
itu berulang-ulang berkata demikian. Ibrahim berasa 
ketakutan dan terus pengsan. Apabila sedar semula, 
dilihatnya rusa itu ada di sisinya. Ibrahim terus hendak 
memanah rusa itu. Sebelum anak panah itu melancar, 
rusa itu menghambur menuju Ibrahim dan bercakap, 
“Aku hendak memburumu, bukan aku yang engkau 
buru. Engkau tidak boleh bunuh aku. Adakah Allah 
menjadikan kamu untuk membuat apa yang engkau 

lakukan ini? Tidakkah ada kerja lain yang lebih baik lagi?” 
Perkataan ini terdengar oleh pengikut-pengikut Ibrahim. 
Mendengarkan suara itu, Ibrahim pun takut. Iman pun 
mula bertambah tebal dalam hatinya. Ia terus bertaubat. 
Air matanya mengalir dan membasahi pakaiannya, terasa 
olehnya selama ini ia telah mensia-siakan hidupnya. 


Ibrahim terus masuk ke dalam hutan. Pakaiannya 
ditukarnya dan dipakainya pakaian gembala 
kambing. Kasutnya dibuang. Beliau pun berjalan 
berkaki ayam ke dalam hutan itu. Sepanjang masa ia 
menangis terkenangkan dosa yang telah dilakukannya. 
Dijumpainya satu gua. Ia pun terus masuk ke gua itu dan 
tinggal di situ selama sembilan tahun. Hanya pada hari 
Jumaat sahaja ia keluar mencari kayu api dan menjualnya 
ke pasar. Hasil jualan itu digunakannya dan yang 
berlebihan disedekahnya kepada orang-orang fakir yang 
ada di sekitar tempat itu. Lama-kelamaan orang pun tahu 
hal dirinya dan ramailah orang ingin hendak berjumpa 
dengan beliau. Oleh kerana beliau tidak suka dikunjungi 
orang ramai, beliau pun meninggalkan tempat itu dan 
pergi ke Mekah. 


Syeikh Abu Said, setelah meninggalkan kerajaan 
dan menjadi sufi juga telah melawat gua tempat 
Ibrahim mengasingkan diri itu. Didapatinya gua itu 
masih ada berbau wangi meskipun Ibrahim telah lama 
meninggalkan gua itu. 


Rahsia tentang nama Allah yang terbesar (pla 9 dil p.!) 
telah dikurniakan kepadanya oleh Ilyas, saudara Khwajah 
Khidr, yang melantiknya sebagai guru kerohanian. 


Satu hari tatkala Ibrahim melalui tempat sunyi yang 
luas beliau jumpa tujuh puluh orang sufi yang memakai 

selimut. Enam puluh sembilan orang daripada mereka 
itu telah mati berlumuran darah. Yang seorang itu 
tinggal nyawa-nyawa ikan sahaja lagi. Ibrahim bertanya 
kepada sufi yang masih hidup itu. Ia berkata, “Sungguh 
susah benar jalan kerohanian ini. Berhati-hatilah berjalan. 
Sediakan untukmu sebekas air dan tempat berlindung 
dari panas matahari. Jangan berjauhan dan jangan 
pergi terlalu hampir. Jaga-jagalah jangan keluar dari 
mematuhi perintah-perintah Allah. Ketahuilah bahawa 
kami ini adalah sekumpulan orang-orang sufi. Kami 
telah bersumpah dengan Allah untuk berdiam diri dan 
tidak berkata-kata kepada siapa juga, tidak takut selain 
Allah, dan mengekalkan diam dan gerak kami menurut 
tujuan kerohanian kami, dan tidak memandang kecuali 
kepada Allah. Tetapi bila kami sampai ke Mekah, di 
sana Khidr bertemu dengan kami. Kami sukacita benar, 
kami sungguh berterima kasih kerana usaha kami telah 
membuahkan hasil kerana berkat berjumpa dengan 
beliau itu. Selepas sahaja kami berkata begitu terdengar 
suara berkata, “Kamu semua pembohong dan memecah 
sumpahmu. Adakah ini keputusanmu? Kamu semua 
melupakan Aku, yang menjadikan, dan kamu suka 
menjumpai makhluk. Kerana kesalahan ini, nyawa kamu 
semua akan dicabut.” 


Sambung orang itu lagi, “Orang yang terlantar 
itu semuanya terbakar dalam cinta Allah. Ibrahim, 
buatlah keputusan sekarang sama ada engkau hendak 
meneruskan perjalanan (menuju Allah) atau berhenti 
sahaja di tempat lama.” Ibrahim bertanya, “Katakan 
kepadaku, bagaimana engkau tidak pula mati dan engkau 
masih ada bernafas lagi?” Jawab orang itu, “Mereka itu 
sebenarnya telah masuk dalam perjalanan itu, tetapi 

aku hanya baru masuk dan masih mentah lagi.” Setelah 
berkata demikian, orang itu pun menghembuskan 
nafasnya yang akhir. 


Semasa Ibrahim menjadi raja dahulu, beliau ada 
seorang anak. Setelah anak itu dewasa dan mendapat 
tahu bapanya ada di Mekah, maka anak itu bersama 
ibunya dan empat ratus orang rakyatnya pergi ke Mekah 
hendak berjumpa dengan bapanya itu. Setelah sampai di 
Mekah, mereka bertanya kepada murid-murid Ibrahim 
di mana beliau sekarang berada. Kata mereka Ibrahim 
telah pergi ke hutan mengambil kayu api untuk dijual 
dan hasil jualan itu digunakannya untuk dirinya dan 
murid-muridnya. Anak itu pun terus menuju hutan 
mencari bapanya. Alangkah tercengangnya anak itu 
melihat. bapanya terbongkok-bongkok membawa 
kayu api yang berat di belakangnya. Si anak menangis 
melihat keadaan bapanya dan terus mengikuti bapanya 
itu beberapa jauh tanpa terlihat mata si bapa. Setelah 
sampai ke pasar, bapanya itu pun berteriak, “Orang yang 
mencari duit dengan halal, marilah beli kayu api yang 
dicari secara halal ini.” Datang seorang hamba Allah 
membeli kayu itu dan sebagai tukaran dengan kayu itu 
diberinya beberapa buku roti. Diterimanya roti itu dan 
dibawanya kembali ke tempatnya dan diberinya kepada 
murid-muridnya. Sambil mereka makan roti itu, Ibrahim 
sedang duduk menyembah Allah. Apabila mereka telah 
habis makan, Ibrahim dengan murid-muridnya itu pun 
bertawaf mengelilingi Ka'abah. (Murid-murid itu diberi 
amaran supaya jangan melihat belia-belia yang lawa atau 
duduk bersama-sama mereka). 


Tatkala Ibrahim mengelilingi Ka'abah itu, anaknya 
pun pergi berjumpanya. Dengan tidak sengaja, beliau 

terpandang anaknya. Murid-muridnya tercengang 
kenapa beliau sendiri melanggar larangan itu. Murid- 
muridnya bertanya kenapa Ibrahim melihat anak muda 
itu pada hal beliau sendiri melarang mereka berbuat 
demikian. Ibrahim berkata, “Sebenarnya sebelum aku 
menjadi orang sufi dahulu, aku adalah seorang raja dan 
mempunyai anak, dan rupa anak itu serupa dengan 
dia (anaknya) yang nampak di sana itu. Rasaku dia itu 
adalah anakku.” 


Seorang murid beliau pergi mencari anak itu dan 
menemuinya sedang mengaji Quran, sambil air matanya 
mengalir membasahi pipinya. Murid Ibrahim itu 
bertanya siapakah anak itu. Anak raja Ibrahim itu pun 
menjawab, “Aku ini anak raja Balkh. Bapaku menjadi 
seorang sufi dan sekarang aku hendak mencari dia (Ia 
terus menangis). Kelmarin aku nampak dia tetapi aku 
tidak mahu berjumpa dengannya sebab khuatir dia akan 
menyembunyikan dirinya. Nama bapaku ialah Ibrahim 
bin Adham.” 


Murid itu membawa anak raja itu serta ibunya pergi 
berjumpa Ibrahim. Apabila ternampak sahaja Ibrahim, 
isterinya itu pun berteriak, “Dialah sultanku.” Permaisuri, 
anaknya dan murid-murid Ibrahim pun bercucuran air 
mata. Anak itu menangis hingga pengsan. Apabila sedar, 
anak itu pun memberi salam kepada bapanya. Bapa itu 
pun memeluk anaknya dan bertanya kepada anak itu 
apakah ugamanya. Anak itu menjawab bahawa ia adalah 
orang Islam. “Tahukah kamu Quran?” Tanya Ibrahim. 
“Ya.” Kata anaknya. Tatkala Ibrahim berdiri hendak 
pergi, anaknya terus memeluk beliau dan permaisuri itu 
merasa sedih kerana perjumpaan yang sebentar benar 
itu. Ibrahim diam. Kemudian ia berdoa, “Aku cinta 

kepadaMii ya Allah, tidak kepada yang lain.” Sebentar 
itu juga anak itu pun menghembuskan nafasnya yang 
terakhir dalam pelukan bapanya. Murid-murid Ibrahim 
terkejut melihat peristiwa itu dan bertanya kepada 
“beliau apakah maksud peristiwa itu. Ibrahim menjawab, 
“Apabila aku mula-mula memeluk anakku itu, perasaan 
cinta timbul padaku. Tiba-tiba terdengar suara berkata, 
Ibrahim, engkau mengaku cinta seluruhnya kepadaKu, 
tetapi kenapa engkau cinta pula kepada yang lain? 
Engkau larang murid-muridmu melihat belia-belia tetapi 
engkau sendiri bercakap-cakap dengan isteri dan anak 
kau. Buatlah pilihan: Sama ada cinta kepadaKu sahaja 
atau anak dan isterimu. Dengan segera aku berdoa, 
Dengarlah rayuanku, wahai Tuhan, oleh kerana cinta 
kepada anak menarik perhatianku daripadaMu dan 
tidak mengingatMu walau sedetik pun, maka lebih 
baiklah Engkau cabut nyawaku atau nyawanya'”. Tuhan 
kabulkan doa Ibrahim, lalu nyawa anaknya itu pun 
diambil Allah. 


Ada orang bertanya kepada Ibrahim, suatu hari, 
“Kenapa tuan membuang kerajaan tuan?” Ibrahim 
menjawab, “Satu hari sedang aku duduk di kaus dan 
cermin ada terletak di hadapanku, maka aku pun 
ternampak dalam cermin itu bahawa akhirnya aku 
akan ke kubur dan tinggal keseorangan tanpa rakan di 
dalam kubur itu. Aku teringat juga bahawa aku tidak 
mengerjakan amal salih untuk bekal ke akhirat. Hari 
akhirat itu kelak aku tidak dapat berdalih-dalih dan 
berbohong di hadapan hakim yang maha adil dan tahu 
segalanya. Dari semenjak ketika itu, maka aku pun terasa 
berat benar tanggungan untuk menjadi raja.” 

“Tetapi kenapa engkau meninggalkan Khurasan?” 
Kata mereka bertanya, Ibrahim menjawab, “Kerana orang 
di sana mengenal siapa aku dan mereka akan bertanya 


tentang keadaanku dan ini akan mengganggu ibadatku 
kepada Allah.” 


Seorang sufi berkata kepada Ibrahim suatu 
hari, “Orang yang beristeri adalah menaiki sampan 
(meninggalkan tanah keras dan tidak tahu di mana ia 
akan dicampakkan oleh ombak laut) dan bila seorang 
anak lahir, sampan itu karam.” 

Suatu hari, seorang derwisy (sufi) bertengkar 
dengan seorang derwisy yang lain, Ibrahim berkata, 
“Tidak berguna kamu menjadi orang derwisy. Oleh 
kerana kamu mendapatinya tanpa bayaran, kamu tidak 
menghargainya.” Derwisy itu berkata, “Adakah tuan 
membayar harga yang tinggi untuk menjadi seorang 
derwisy?” Dengan hormat Ibrahim menjawab, “Ya, aku 
tinggalkan kerajaan Balkh dan namun begitu aku anggap 
bayaran itu pun masih murah. Dibanding dengan 
kerajaan itu, ianya mahal juga harganya, wahai saudara!” 


Suatu hari, seorang hamba Allah menghadiahkan 
seribu dinar kepada Ibrahim. Beliau enggan menerimanya 
sambil berkata, “Saya tidak menerima hadiah pengemis.” 
Orang itu berkata bahawa ia adalah orang kaya dan 
bukan pengemis. Ibrahim bertanya kepadanya, “Adakah 
tuan inginkan banyak harta atau pun puas hati dengan 
harta yang ada itu?” Orang itu menjawab, “Tentu sekali 
saya hendak cari lagi harta.” Ibrahim berkata, “Dengan 
itu tuan lebih miskin dari saya, kerana saya puas hati 
dengan kemiskinanku dan tidak perlu mencari harta 


lagi.” 

Ada tiga hijab atau tirai yang mendinding kita 
memandang wajah Allah dan hijab ini apabila dibuka, 
seorang itu dapat memandang wajah Allah. Yang tiga itu 
ialah: 


1. Tidak berasa gembira walaupun kekayaan dunia 
dan akhirat dikurniakan kepadamu. 


2. Tidak merasa kesal walaupun kerajaanmu 
dilucutkan darimu. 


3. Tidak berasa megah walaupun kamu dipuji. 


“Jika kamu berada di majlis aulia dan menjadi seorang 
daripada mereka, kamu tidak akan hiraukan apa sahaja 
perkara dunia atau akhirat dan hatimu tidak tertumpu 
kepada yang lain kecuali Allah. Perhatian kamu hanya 
kepada Allah sahaja dan akan diberi rezeki yang baik. 
Berjagalah waktu malam dan selalu berpuasa. Makanan 
haram mengelakkan kamu dari merasai pengalaman 
kerohanian, kerana iblis ada dalam makanan itu.” 
Demikian nasihat Ibrahim kepada seorang yang sedang 
dalam perjalanan (suluk) menuju Allah. 


Ibrahim selalu berkata, “Ilmu, jika tidak disertai 
dengan iman adalah tidak berfaedah.” 


Seorang bertanya kepada Ibrahim, “Kenapa tuan 
tidak tidur malam?” Ibrahim menjawab, “Bagaimana 
saya hendak tidur malam kerana air mataku sentiasa 
bercucuran?” 


Apabila Ibrahim hendak menghabiskan 
sembahyangnya dengan penuh khusuk beliau akan 
menutupkan mukanya dengan tapak tangannya, kerana 

beliau khuatir Allah tidak menerima sembahyangnya 
dan melemparkan kembali ke mukanya. 


Seorang hamba Allah yang kerjanya mencari upah 
untuk nafkah hidup untuk keluarganya, pada suatu 
hari tidak dapat upah langsung. Oleh itu, dengan sedih 
pulanglah ia ke rumah dan terfikirlah ia yang anaknya 
tidak dapat makan pada malam itu. Dalam perjalanan 
pulang hamba Allah itu bertemu dengan Ibrahim dan 
berkata, “Tuan sangat gembira tetapi saya sangat sedih.” 
Ibrahim menjawab, “Mari kita bertukar. Saya beri kamu 
gembiraku dan kamu beri saya sedihmu.” Dengan itu 
terbukalah dalam hati orang itu tentang keagungan cinta 
dan dendam kepada Allah. 


Seorang bertanya kepada Ibrahim apakah kerja 
beliau. Ibrahim menjawab, “Saya serahkan segala kerja 
dunia untuk ahli dunia. Semasa saya dalam dunia 
ini, saya hanya mengenang Allah dan sentiasa dalam 
mengenang Allah, hinggalah saya kembali ke pangkuan 
Tuhan. Semasa bercerai nyawa dengan badan, saya pinta 
supaya, dapat memandang Allah. Orang yang sentiasa 
menyembah Allah tidak akan bekerja untuk yang lain.” 


Orang bertanya kepada Ibrahim, “Adakah tuan 
pernah mengalami perasaan gembira dalam hidup 
tuan?” Ibrahim menjawab, “Dalam hidupku sebagai 
seorang derwisy, dua kali saya merasa gembira. Satu kali 
ialah di satu masa saya dengan rambut menggerbang 
dan pakaian compang-camping sedang duduk dalam 
sebuah perahu. Di kala itu datang seorang tukang 
lawak yang memperli saya dan menampar saya. Saya 
sungguh suka dengan peristiwa itu kerana dengan itu 
diriku terasa terhina. Di satu masa lagi ialah suatu masa 

saya tertidur dalam sebuah masjid kerana terlalu penat. 
Datang orang menarik kaki saya dan mencampak saya 
melalui tangga, dengan marahnya. Saya jatuh dari atas 
hingga ke bawah tangga. Kepala saya cedera dan kaki 
saya patah: Tetapi pada setiap anak tangga tempat saya 
terjatuh itu, pengalaman kerajaan kerohanian jatuh ke 
dalam perasaan hati saya. Apabila sampai ke bawah, 
saya berasa sedih kerana tidak ada anak tangga lagi, dan 
tidaklah saya dapat lagi merasai pengalaman seperti itu 
seterusnya.” 


Ibrahim berkata, “Suatu hari, seorang pelawak 
memperli saya di khalayak ramai. Saya katakan kepada 
diriku, kamu ini tidak berguna lagi.” 


“Apabila kutu masuk ke dalam pakaianku dan 
menggigit badanku, saya berkata kepada diriku supaya 
jangan sedih kerana tidak memakai pakaian raja yang 
saya pakai dahulu.” 


Ada orang bertanya kepada Ibrahim, “Dari mana 
tuan mendapat makanan?” Beliau menjawab, “Tanyalah 
kepada Dia yang memberiku makan. Tanyalah Allah 
kerana saya tidak ada masa menjawab pertanyaan yang 
remeh itu.” 


Ibrahim berkata, “Suatu masa saya telah membeli 
seorang abdi. Saya tanya namanya. Dia menjawab, 
'Panggillah saya apa saja yang tuan suka'. Saya tanya 
padanya apa hendak makan. Dia menjawab, 'Apa 
sahaja yang hendak diberi.” Saya tanya pakaian yang 
dia hendak pakai. Jawabnya, “Apa sahaja yang hendak 
diberi.” Saya tanya kepadanya apa kerja yang ia hendak 
buat. Dijawabnya demikian juga. Saya tanya apa pula 

kehendaknya. Dia menjawab, “Bahawa dia itu hanya 
seorang hamba abdi, dan hamba abdi tidak ada kehendak 
yang lain dari kehendak tuannya.” Saya pun terfikir, 
sekiranya saya hamba Allah sejati tentulah saya menyerah 
bulat-bulat kepada Allah seperti hamba ini. 


Ibrahim berkata, “Sekiranya seseorang itu tidak 
sanggup berpisah dengan manusia dan anak-anaknya, 
dan tidak sanggup tidur seperti anjing sesat di timbunan 
najis pada malam hari, maka dia tidak layak masuk 
golongan aulia.” 


Suatu hari, sekumpulan aulia sedang duduk berbicara 
tentang kerohanian. Ibrahim pergi ke majlis mereka itu. 
Dengan segera mereka halau Ibrahim kerana ada bau 
kerajaan pada pakaiannya. 

Ibrahim berkata, “Buangkan dunia dan bersahabatlah 
dengan Allah. Inilah nasihatku. Lepaskan ikatan dengan 
harta dan ikatkan lidahmu. Jangan cakap banyak dan 
banyakkan sedekah.” 

Ibrahim berkata, “Kamu tidak dapat masuk dalam 
golongan aulia Allah sekiranya kamu tidak sanggup 
menukar tidurmu dengan jaga, kekayaan dengan 
kemiskinan, kemuliaan dengan kehinaan, usaha dengan 
pemberian.” 

Kata Ibrahim lagi bahawa enam perkara ini jika 
dipatuhi, maka bolehlah seseorang itu menjadi wali Allah: 

1. Jika kamu melakukan dosa kepada Allah, 

janganlah makan rezekiNya. 


2. Jika kamu ingin melakukan dosa, keluarlah dari 
kerajaanNya. 

3. Lakukan dosa di tempat yang Dia tidak dapat 
melihat kamu. 


4. Semasa hendak mati, pintalah tangguh kepada 


malaikat maut untuk kamu bertaubat pada masa 
itu. 


5. Jangan biarkan Munkar dan Nakir datang 
kepadamu dan bertanya tentang amalanmu yang 
telah lalu. 


6. Apabila kamu hendak dicampakkan ke neraka, 
jangan kamu mahu.' 


Jika kamu tidak sanggup melakukan perkara di atas 
itu, maka bersumpahlah kamu tidak akan berbuat dosa 
langsung. 


Pernah Ibrahim ditanya apakah sebab doa tidak 
dimakbulkan Tuhan. Kamu tidak akan berbuat dosa 
langsung. 


Pernah Ibrahim ditanya apakah sebab doa tidak 
dimakbulkan Tuhan. Ibrahim menjawab, sebabnya ialah: 


1. Kamu kenal Allah tetapi kamu tidak patuh 
kepada perintahNya. 

2. Kamu kaji Quran, tetapi kamu tidak patuh 
kepada pengajarannya. 


3. Kamu terima kurnia Allah, tetapi kamu tidak 


bersyukur. 


4. Kamu tidak bertindak untuk menghindarkan 
neraka dan masuk ke syurga. 


9. Kamu tahu syaitan itu musuhmu, tetapi kamu 
tidak lawan dia. 

6. Kamu tahu mati pasti sampai, tetapi kamu tidak 
bersedia menghadapinya. 


7. Kamu hantar mayat ibu bapamu ke kubur, 
tetapi kamu tidak ambil pengajaran daripadanya 
(kamu anggap kamu tidak akan mati). 


8. Kamu tahu kamu itu banyak salah, tetapi masih 
juga kamu mencari kesalahan orang lain. 


Semasa naik haji ke Mekah, Ibrahim tidak mendapat 
makanan. Suatu hari syaitan datang kepadanya dan 
berkata, “Inikah ganjarannya kamu meninggalkan 
kerajaanmu, dan menyembah Allah, tetapi kamu 
kelaparan kerana hendak pergi naik haji?” Ibrahim 
berdoa kepada Allah, “Kenapa Tuhanku hantarkan 
musuh ini kepada sahabatMu?” Terdengar suara 
berkata, “Buangkan wang yang ada dalam sakumu itu.” 
Dibuangkannya wang yang dibubuhnya dalam sakunya 
secara tidak sengaja itu. Serta merta syaitan itu lari dan 
beliau diberi kekuatan oleh Allah. 


Seorang hamba Allah, tanpa mengetahui siapa 
Ibrahim, telah menggaji Ibrahim untuk menjaga kebunnya. 
Satu hari, tuannya itu menyuruh Ibrahim memetik buah 
delima yang manis. Ibrahim pun mengambil beberapa 
buah tetapi semuanya masam. Oleh itu, tuannya itu pun 
berkata, “Kamu telah berbulan-bulan bekerja di kebunku 
tetapi kamu tidak juga tahu membezakan mana buah 
manis dan mana buah masam.” Ibrahim menjawab, “Aku 
hanya digaji untuk menjaga buah-buahan itu, bukan 
untuk merasainya.” Tuan kebun itu berkata, “Jadi, kamu 
ini Ibrahim?” Ibrahim pun menghilang dari situ. 


Tid 

Ibrahim berkata, “Saya terlihat malaikat Jibril dalam 
mimpiku. Dia ada sebuah kitab di tangannya. Saya 
tanya kepadanya apa isi kitab itu. Katanya dia mencatit 
dalam kitab itu nama-nama aulia Allah. Saya berkata 
kepadanya, “Tidakkah tuan masukkan namaku dalam 
kitab itu?” Malaikat itu menjawab, 'Ibrahim, kamu bukan 
wali Allah'. Saya menjawab, “Benar, tetapi sekurang- 
kurangnya saya ini seorang sahabat kepada aulia Allah. 
Jibril pun diam sebentar. Kemudian ia berkata, “Saya telah 
terima perintah dari Allah untuk mencatitkan namamu 
dalam senarai paling atas dalam kitab ini, kerana dalam 


perjalanan kerohanian, harapan itu timbul dari tidak ada 
harapan.” 


Satu hari, semasa melintas sebuah belantara, 
Ibrahim bertemu dengan seorang askar dan askar itu 
bertanya kepada beliau jalan menuju ke bandar. Ibrahim 


menunjukkan askaritu jalan kekubur. Askaritu marah lalu 


memukul kepala Ibrahim dan mencederakannya. Ibrahim 


gan tali dan ditariknya ke bandar. Orang 
berkata bahawa yang ditarik itu ialah Sultan Ibrahim. 
Askar itu berkata, “Tapi, dia menunjukkan padaku jalan 
yang salah.” Ibrahim menjawab, “Bandar ialah tempat 
di mana penduduknya bertambah. Penduduk kubur 


itu bertambah. Tetapi penduduk bandar berkurangan 
apabila ada orang mati. Bukankah tanah perkuburan itu 
sebenarnya bandar yang 


sedang membesar?” , 
askar itu kenal bahawa Ibrahi $ mbesar?” Apabila 


diikatnya den 

Seorang pemabuk melintas di hadapan Ibrahim 
dengan mabuk yang amat sangat. Mukanya berlumuran 
debu. Ibrahim terus membersihkan mulut orang itu dan 
berkata, “Mulut yang digunakan untuk menyebut nama 
Allah mestilah sentiasa bersih.” Setelah sedar orang itu 
pun berasa malu dan bertaubat tidak mahu minum lagi. 
Pada malam itu Ibrahim bermimpi bahawa malaikat 
membawa khabar kepadanya iaitu oleh kerana beliau 
telah membersihkan mulut orang pemabuk itu, maka 
Allah telah membersihkan hatinya dari semua dosa 
sebagai ganjaran. 


Suatu ketika Ibrahim menyeberang sungai dengan 
perahu. Datanglah ribut. Orang ramai ketakutan. Ibrahim 
mengambil Quran dari sakunya dan berkata, “Jika perahu 
ini karam, Quran ini akan hilang. Ini tidak boleh jadi.” 
Terdengar suara berkata, “Kami tidak biarkan perahu ini 
karam.” 


Suatu hari orang bertanya kepada Ibrahim kenapa 
beliau meninggalkan kerajaan Balkh. Ibrahim pada 
masa itu sedang duduk di tebing sungai. Beliau pun 
mencampakkan jarum ke dalam air dan meminta ikan 
membawa jarum itu ke darat. Tiba-tiba datanglah beribu- 
ribu ekor ikan membawa jarum emas. Tetapi Ibrahim 
hendakkan jarumnya juga. Datanglah seekor ikan kecil 
membawa jarum Ibrahim itu. Ibrahim pun berkata kepada 
orang yang bertanya itu, “Inilah kurniaan yang paling 
kecil kepadaku dari Allah kerana aku meninggalkan 
kerajaan Balkh.” 

11. BISYAR AL-HAFI 


Bisyar Al-Hafi berkata, “Kosongkan rumahmu, lebih 
kosong dari kubur, agar kamu tidak terasa susah 
meninggalkan dunia.” 


Setelah meninggal dunia, seorang wali Allah terlihat 
Al-Hafi dalam mimpinya, dan beliau bertanya kepada 
Al-Hafi bagaimana keadaanya di hadrat Allah. Al-Hafi 
menjawab, “Tuhan, berpura-pura marah, berkata, “Al- 
Hafi, kenapa kamu takut sangat-sangat kepadaKu di 
dunia dulu? Tidakkah kamu tahu Aku ini pengasih dan 
penyayang. Sekarang makanlah makanan yang lazat ini, 
kerana di dunia kamu berpuasa keranaku. Minumlah 
minuman yang paling nyaman kerana di dunia kamu 
tidak minum ini, kerana dengan makan dan minum itu 
masamu terbuang dan ibadatmu terganggu.” 


12. DZU'N-NUN AL-MISRI 


Beliau ini ialah seorang handal dalam bidang kerohanian 
ini dan termasyhur kerana warak, salih dan ibadatnya. 
Penduduk Mesir banyak yang menganggap beliau 
sebagai tukang bidaah dan beliau ditentang oleh orang- 
orang yang anti kepada beliau. 


Bagaimana beliau termasuk dalam bidang kerohanian 
atau kesufian ini, adalah diceritakan seperti berikut: 
Ada seorang hamba Allah memberitahu beliau bahawa 
seorang wali Allah yang besar telah menggantungkan 
dirinya tunggang balik pada sepohon pokok. Beliau pun 
pergi berjumpa orang yang menggantung diri itu dan 
bertanya kenapa beliau menyeksa dirinya seperti itu. 

Kedengaran orang yang menggantung diri itu berkata 
kepada dirinya sendiri, “Wahai badanku! Selagi kamu 
tidak patuh kepada rohaniku aku akan hukum kamu 
hingga mati.” Dzu'n-Nun menangis melihat perkara 
itu. Orang yang menggantung diri itu mendengar kata 
Dzu'n-Nun dan terus orang itu berkata, “siapakah orang 
yang berdosa itu yang menangis dan kasihan kepadaku?” 
Dzu'n-Nun pergi ke depan orang itu dan memberi salam 
dan bertanya kenapa ia menyeksa badannya. Orang 
itu menjawab, “Badanku tidak diam dalam ibadatku 
kepada Allah; oleh itu, aku hukum dia.” Dzu'n-Nun 
berkata, “Saya sangka tuan telah membunuh orang atau 
membuat dosa yang besar.” Beliau berkata, “Tidak ada 
dosa yang paling besar daripada berkawan dengan ahli 
dunia kerana semua dosa terbit dari berkawan dengan 
mereka itu.” Dzu'n-Nun berkata, “Tuan benar-benar wali 
Allah yang salih”. Orang itu berkata, “Jika kamu hendak 
bertemu dengan wali Allah yang salih, pergilah ke bukit 
sana.” 


Dzu'n-Nun pergi ke bukit yang dikatakan oleh 
orang itu. Di situ dijumpainya seorang darwisy (sufi) 
dan sebelah kakinya bercerai dari badannya. Kaki yang 
bercerai itu tergelimpang di depan pintu dan telah 
busuk di makan ulat. Darwisy tersebut sedang duduk 
mengenang Allah di biliknya. Dzu'n-Nun bertanya 
apakah maksud perkara ganjil yang dilihatnya itu. 
Darwisy atau wali itu menjawab, “Satu hari aku duduk 
di bilikku. Sedang duduk itu aku terdengar bunyi kaki 
seorang gadis melangkah. Gadis itu sedang berjalan 
di situ. Di waktu itu timbullah nafsu jantina di hatiku. 
Aku pun bangun melihat dia. Tiba-tiba terdengar suara 
berkata, “Tidakkah engkau malu menghambakan diri 

kepada syaitan, setelah engkau menghambakan dirimu 
kepadaKu, semenjak 30 tahun yang silam?” Suara 
ketuhanan itu menyindir aku. Oleh itu, kakiku yang telah 
melangkah bendul kerana tujuan yang jahat tadi pun aku 
potong.” 


Orang itu bertanya kepada Dzu'n-Nun kenapa beliau 
mahu berjumpa dia yang berdosa itu. Katanya lagi, jika 
hendak bertemu dengan wali Allah yang sebenarnya, 
Dzu'n-Nun hendaklah naik lagi ke atas bukit itu dan akan 
dijumpai di situ seorang yang benar-benar wali Allah. 
Oleh kerana Dzu'n-Nun tidak mahu hendak naik lagi ke 
atas, maka beliau pun meminta orang itu menceritakan 
tentang wali Allah yang dimaksudkan itu. Orang itu 
berkata, “Telah bertahun-tahun lamanya wali Allah itu 
tinggal di atas bukit itu. Semasa ia tinggal di situ, suatu 
hari, datanglah seorang hamba Allah melihatnya dan 
berkata bahawa carilah nafkah sendiri. Semenjak itu wali 
itu pun tidak mahu meminta sesuatu dari manusia lagi. 
Kadang-kadang dia tidak makan langsung. Tetapi lama- 
kelamaan, dengan kehendak Allah, dia diberi rezeki oleh 
Allah melalui lebah yang memberinya makan madu. 
Lebah-lebah itu datang menggugurkan madunya untuk 
dia. Itulah yang dimakannya dan menghilangkan lapar 
dan dahaga.” Dzu'n-Nun sungguh terpesona mendengar 
cerita ganjil itu. 

Semasa beliau turun bukit tersebut, Dzu'n-Nun 
lihat seekor burung buta bertenggek atas dahan pohon. 
Terlintas di hatinya hendak tahu bagaimana burung itu 
dapat makan. Tiba-tiba burung itu turun ke tanah dan 
mematuk tanah itu dengan muncungnya. Setelah tanah 
itu digalinya maka di situ dilihatnya ada jagung dan besen 
emas mengandungi air. Itulah yang dimakan burung itu. 

Kemudian tanah itu balik seperti biasa semula. Burung 
itu pun balik terbang ke dahan pokok itu. 


Selepas peristiwa itu, Dzu'n-Nun pun bertambah 
yakin bahawa siapa yang sentiasa mengenang Allah, dia 
akan diberi Allah rezeki dan dipelihara oleh Allah, dan 
dia tidak akan berlindung kepada yang lain selain Allah. 
Semenjak itu Dzu'n-Nun tidak lagi menghiraukan hal- 
hal keduniaan, dan terus menyebut nama Allah sentiasa 
dan menjalankan amalan-amalan kerohanian. 


Suatu hari, Dzu'n-Nun sampai ke suatu terusan. Dia 
mengambil wuduk di situ. Dilihatnya hampir dengan 
terusan itu ada sebuah istana yang indah dan di langkan 
(serambi gantung) istana itu terdiri seorang perempuan 
cantik. Dzu'n-Nun meminta perempuan itu bercakap. 
Kata perempuan itu, “Bila saya lihat tuan dari jauh, saya 
sangkakan tuan gila. Bila tuan hampir saya lihat tuan 
ini seorang yang alim. Apabila tuan datang hampir lagi, 
saya anggap tuan ini seorang yang bercahaya jiwanya. 
Tetapi bila tuan bercakap kepada saya, maka saya pun 
menganggap tuan bukan gila, bukan alim dan bukan 
jiwa yang bercahaya.” Dzu'n-Nun bertanya kenapa dia 
berkata begitu. Perempuan itu menjawab, “Jika tuan gila 
tentu tuan tidak berwuduk, jika tuan orang alim, tuan 
tidak akan melihat saya, jika tuan jiwa yang bercahaya, 
tuan tidak akan melihat kepada yang lain kecuali Allah.” 
Setelah berkata demikian, perempuan itu pun ghaib. 
Dzu'n-Nun menganggap peristiwa itu sebenarnya adalah 


kerana kehendak Allah jua. 


Suatu hari, adik perempuan Dzu'n-Nun terdengar 
beliau mengaji Quran dan ayat itu mengatakan bahawa 
Allah memberi rezeki kepada bani Israel. Dengan itu, 

perempuan itu pun mula sembahyang dan bersumpah 
tidak akan bangun hingga makanan tiba di hadapannya 
dari Allah. Tiba-tiba datanglah makanan dari langit. Dia 
pun bangun dan terus pergi ke belantara. Semenjak dari 
itu tidaklah kedengaran berita adik perempuan Dzu'n- 
Nun itu lagi. 


“Satu hari, saya pergi ke sebuah bukit,” kata Dzu'n- 
Nun, “di situ saya lihat banyak orang sakit sedang duduk 
menunggu seorang wali Allah yang tinggal di sebuah gua 
yang berhampiran. Wali itu keluar melihat dunia hanya 
setahun sekali. Setelah keluar dia pun memandang ke 
langit dan kemudian menghembuskan nafasnya kepada 
pesakit-pesakit itu. Orang sakit itu pun akan sembuh 
kembali. Saya pun menunggu ketibaannya. Apabila ia 
keluar, saya lihat mukanya bersinar. Meskipun ia telah tua, 
namun rupanya itu sangat hebat. Dia pun memandang 
ke langit. Orang-orang sakit itu pun datang kepadanya 
seorang lepas seorang. Dia akan menghembus orang- 
orang sakit itu dan sakit mereka itu pun sembuh. Setelah 
habis upacara itu, saya pun pergi bertemu dengannya. 
Sebelum ia masuk ke tempatnya, saya sempat memegang 
pakaiannya, dan berkata kepadanya, “Tuan telah 
menyembuhkan penyakit manusia. Saya ini sakit rohani. 
Harap tuan sembuhkan sakit saya ini.” Dia menjawab, 
'Dzu'n-Nun, jauh dariku dan jangan pegang pakaianku. 
Tinggalkan aku. Jika tidak, Allah akan membebani aku 
untuk menjagamu dan kamu menjagaku dan hilang dari 
sesama antara kita.” Selepas berkata demikian, dia pun 
terus pergi masuk ke dalam guanya. 


Dzu'n-Nun pernah berkata, “Saya berdakwah selama 
30 tahun tetapi hanya seorang sahaja yang mengambil 
faedah dari pengajaran saya. Beliau itu ialah seorang 

putera raja. Satu hari beliau melintas di masjid tempat 
saya memberi syarahan dan didengarnya saya berkata, 
“Tidak ada orang yang lebih bodoh daripada orang yang 
melawan orang yang lebih kuat daripadanya.' Putera 
itu bertanya kepada saya maksud ucapan itu. Kata 
saya, “Ianya bermaksud bahawa orang itu bodoh jika 
ia hendak melawan Tuhan. Beliau pun pergi. Besoknya 
dia datang kembali dan bertanya kepada saya jalan 
untuk menuju Allah. Saya katakan kepada beliau, “Ada 
dua jalan. Satu panjang dan satu pendek. Jalan yang 
panjang itu memerlukan kita supaya meninggalkan 
dunia, meninggalkan hawa-nafsu dan menghindarkan 
dosa. Jalan yang pendek itu ialah meninggalkan apa 
sahaja selain Allah.” Beliau berkata, “Saya mahu jalan 
yang pendek itu.” Selepas berkata demikian, beliau pun 
menanggalkan pakaian rajanya dan memakai pakaian 
yang kasar dan terus pergi ke hutan dan di sana ia 
mendapat nur ketuhanan.” 


Dzu'n-Nun berkata, “Aulia Allah tidak pernah tamak 
kepada wang.” 

Katanya lagi, “Orang yang tidak dalam keredhaan 
Allah takut menjadi fakir.” 


Dzu'n-Nun berkata bahawa enam perkara yang 
merosakkan kerohanian seseorang.” 


1. Malas hendak melakukan perkara yang 
berkebajikan. 


2. Menurut nasihat syaitan. 


3. Tidak memikirkan yang mati itu sentiasa 
menunggu. 

4. Berhenti berusaha untuk mencari keredhaan 
Tuhan dengan maksud untuk mencari keredhaan 
makhluk. 


5. Menghindarkan diri daripada terjatuh kepada 
perangkap hawa-nafsu dan menghindarkan diri 
daripada keluar dari jalan orang-orang yang 
salih adalah menurut dan hidup secara Nabi dan 


sahabat-sahabatnya. 


6. Menyatakan kesalahan-kesalahan aulia Allah 
dengan niat untuk menurut jalan yang sesat, dan 
tidak mahu menyebut amal salih mereka. 


Dzu'n-Nun berkata, “Siapa yang cintakan makhluk, 
Allah tidak cinta kepadanya." 

Dzu'n-Nun berkata, “Memencilkan diri itu adalah 
guru yang paling baik menuju jalan kerohanian.” 

Dzu'n-Nun berkata, “Apabila orang berdosa itu 
benar-benar bertaubat maka dosanya akan diampunkan.” 


Allah berfirman, “Siapa yang benar-benar 
menghambakan diri kepadaKu maka Aku jadi telinga, 
lidah dan matanya.” 

Dzu'n-Nun berkata, “Makanan jiwaku ialah 
mengenang Allah.” 


Dzu'n-Nun Berkata 


1. Muzik kerohanian (samak) adalah ubat bagi 
semua hawa nafsu. Siapa yang mendengarnya 
dengan ikhlas akan dapat jalan menuju Allah; 
barangsiapa yang mendengarnya untuk 

memuaskan hawa-nafsu sendiri, dia adalah 
tukang bidaah. 


2. Tawakal kepada Allah bererti membuang segala 
cara dan usaha. 


Mengasihi aulia Allah adalah mengasihi Allah. 


4. Tanda datangnya cinta Allah ialah apabila cinta 
kepada makhluk hilang. 


5. Sebesar zarah iman adalah lebih baik dari 
kekayaan dunia, kerana ia membawa kepada 
keselamatan. 


6. Tanda orang yang beriman itu ialah dia 
menentang perkara keduniaan dan tidak pernah 
memuji makhluk. 


7. Orang yang kasih kepada makhluk adalah 
pengikut Fir'aun. Orang yang hampir dengan 
Allah tidak pernah meminta tolong kepada 
makhluk. 

8. Siapa yang berkata dia pernah melihat Allah 
adalah sebenarnya dia tidak pernah melihat 
Allah. Siapa yang pernah memandang Allah 
akan menutup mulutnya. 


9. Seseorang itu bukan sebenarnya murid yang 
betul sekiranya ia tidak taat kepada guru 
walaupun lebih dari Tuhan sendiri. 


10. Sentiasalah bersedia untuk mati dan pungut 
bekalan untuk jalan ke akhirat itu. 


yg 

11. Perhitungkanlah amalanmu sebelum kamu 
diperhitungkan di hari akhirat. 


12. Orang yang menutup mulutnya akan terselamat. 


13. Apakah gunanya dunia jika itu menyebabkan 
kamu lupakan Allah. 


14. Janganlah benci kepada orang yang berdosa itu, 
kerana kamu tidak tahu sebelum ia meninggal 
dunia, mungkin ia bertaubat dan Allah terima 
taubatnya dan meninggikan darjatnya. 


15. Jangan sesal perkara yang lalu, dan jangan risau 
perkara yang akan datang. Gunakan sepenuhnya 
masa kini (hidup dalam mengenang Allah). 


Semasa hendak menghembuskan nafas terakhir, 
Dzu'n-Nun telah ditanya apa yang beliau hendak. Beliau 
menjawab, “Saya hendak tahu waktu mati saya sebelum 
saya menghembuskan nafas terakhir ini.” Kemudian 
dia pun berkata, “Takut kepada Allah menyebabkan 
aku sakit; Rindu hendak bertemu denganNya telah 
membakarku; Cinta telah membunuhku; Dan Allah 
menghidupkanku.” 


Pada masa itu, Husain bin Yusuf tiba dan meminta 
pengajaran dari beliau. Dzu'n-Nun berkata, “Janganlah 
bercakap denganku waktu ini kerana aku berada di 
Lembah Yang Menakjubkan, dan melihat rahmat dan 
kurnia Allah sedang menghujani aku,” dan selepas itu ia 
pun kembali ke rahmatullah. 


Pada masa ia menghembuskan nafas terakhir itu, 
orang nampak tangan ghaib menulis dahinya dalam 
huruf Arab, perkataan, “Dia ini kekasih Allah. Dalam 
cinta Allah ia mati. Dia mati dibunuh oleh pedang Allah.” 

Semasa mayatnya dibawa ke kubur, burung- 
burung berterbangan mengembangkan sayapnya untuk 
melindungi jemaahnya dari panas matahari. Jari beliau 
nampak keluar dari jenazahnya tatkala kedengaran 
azan dari masjid yang berhampiran. Orang tercengang. 
Mereka sangkakan beliau masih hidup. Tetapi ternyata 
ia telah mati. Tetapi jarinya masih terangkat juga selepas 
mayatnya diturunkan ke dalam liang lahad. 


Selepas matinya, barulah orang ramai mengetahui 
bahawa beliau itu bukanlah tukang bidaah, tetapi 
sebenarnya ialah seorang wali Allah yang besar. 


13. ABU YAZID AL-BISTAMI 


Semasa kecilnya, sedang Abu Yazid Al-Bistami 
membaca Quran, beliau terbaca ayat yang maksudnya, 
“Khidmatilah ibu bapamu dan Tuhanmu”. Beliau pun 
terus pergi berjumpa ibunya dan menceritakan ayat yang 
dibaca itu, dan katanya, “Oleh kerana saya tidak mungkin 
mengkhidmati dua perkara dalam masa yang sama, maka 
ibu mintalah kebenaran dari Tuhan sama ada untuk 
berkhidmat kepadamu saja atau kepada Allah sahaja.” 
Ibunya menjawab, “Aku lepaskan kamu dari khidmat 
kepadaku dan aku serahkan kamu kepada Allah.” 
Semenjak itu dia pun menghabiskan masanya berriadah 
(berlatih dalam bidang kerohanian) dan bermujahadah 
dengan aulia Allah. Beliau telah bercampur dan belajar 
dari seratus tujuh belas orang aulia Allah yang salih. 


Seorang daripada guru Abu Yazid bernama Imam 
Ja'far. Guru ini menyuruh beliau membawa sebuah 
buku yang terletak di almari dalam biliknya. Abu 

Yazid bertanya kepadanya di mana letaknya almari itu. 
Gurunya berkata, “Kamu telah bertahun-tahun lamanya 
bersama aku tetapi kamu tidak tahu tempat almari itu. 
Abu Yazid menjawab, “Selama ini aku tidak pernah 
memandang ke atas atau ke bawah dalam bilik itu. 
Gurunya berkata, dengan hati yang puas, “Kamu telah 
cukup maju, dan kembalilah ke Bistam, di sana kamu 
akan menjadi maju dan masyhur lagi dalam bidang 
kesufian atau kerohanian ini.” 


Tatkala Abu Yazid pergi ke Madinah, ramai orang 
yang sama pergi bersama beliau. Beliau berdoa kepada 
Allah supaya beliau ditinggalkan berseorangan dan 
orang lain itu jangan pergi bersama beliau. Doanya 
dimakbulkan Allah. 


Suatu hari sedang ia berjalan di lorong yang penuh 
dengan orang ramai beliau dalam fananya telah berteriak, 
“Aku Allah, kenapa kamu semua tidak menyembah aku?” 
Orang menganggap dia gila. Pengikut-pengikutnya 
meninggalkan beliau. Selepas itu beliau ternampak 
sebuah tengkorak yang padanya tertulis perkataan 
ini, “Aku tidak mempunyai telinga untuk mendengar 
perkataanNya, tidak ada mata untuk melihat cahaya 
keindahanNya, dan tidak ada lidah untuk memujiNya.” 
Abu Yazid bertempik lalu pengsan. Apabila sedar, 
beliau terus mencium tengkorak itu dan berkata bahawa 
tengkorak itu ialah tengkorak orang sufi yang telah fana 
seluruhnya dalam mengingati Allah. 


Pernah Abu Yazid berkata, “Orang yang tidak merasa 
lazat dalam menyembah Allah, akan menghabiskan 
masanya dalam hal-hal keduniaan. Tetapi orang yang 
lazat dalam mengenang Allah menasihatkan mereka yang 

ingin menuju Allah supaya menghindarkan makhluk. 
Bersama dengan orang ramai itu adalah membuat 


seseorang lupakan Allah.” 


Telah menjadi kebiasaan kepada Abu Yazid iaitu 
apabila ia hendak masuk ke masjid, ia akan berhenti di 
pintu masjid itu beberapa ketika dan menangis. Apabila 
orang bertanya kenapa beliau berlaku demikian, Abu 
Yazid menjawab bahawa ketika itu ia menganggap 
dirinya lebih kotor daripada perempuan yang sedang 
haid dan khuatir masjid itu akan kotor apabila beliau 


masuk ke dalam. 


Suatu masa, Abu Yazid pergi ke Mekah. Dalam 
perjalanan, beliau berjumpa seorang dari Zanj. Orang 
itu berkata kepada beliau, “Tuan telah tinggalkan 
Allah di Bistam dan sekarang hendak pergi ke Mekah.” 
Mendengarkan itu, Abu Yazid kembali ke Bistam, tempat 
tinggalnya itu. 

Di ketika yang lain pula, sedang Abu Yazid dalam 
perjalanan ke Mekah, beliau bertemu dengan seorang 
yang miskin. Orang itu bertanya kepadanya berapakah 
wang yang ada pada beliau itu. Abu Yazid berkata dia 
ada dua ratus dinar. Orang itu meminta wang itu kerana 
katanya anaknya sedang kelaparan dan menyuruh 
Abu Yazid berjalan mengelilinginya tujuh kali, dan 
jika berbuat demikian, Abu Yazid akan dapat banyak 
manfaat. Abu Yazid mematuhi kehendak orang itu. 
Selepas beliau melakukan perkara itu, beliau bertambah 
maju dan bersinar lagi pengalaman kerohaniannya. Kata- 
kata beliau pun makin tinggi maksudnya hingga payah 
orang lain hendak memahaminya. Ramai pula orang 
yang menuduhnya sesat dan dihalau dari Bistam. Pada 

ketika itu beliau berkata, “Itulah tempat yang paling baik 
dan penduduknya yang paling jahat ialah Abu Yazid.” 


Dalam penyembahannya terhadap Allah, Abu Yazid 
menutup semua lubang dan liang pada dinding biliknya 
agar suara di luar tidak kedengaran, maka dengan itu 
tidak ada yang mengganggu fikirannya untuk menerima 
ilham-ilham dari Allah. 


'Isa Al-Bistami pernah berkata, “Saya telah tinggal 
bersama Abu Yazid selama tiga puluh tahun dan 
tidak pernah mendengar dia bercakap. Dia duduk 
dengan kepalanya antara dua lututnya. Kadangkala ia 
mengangkat kepalanya, mengeluh dan kembali berbuat 
seperti semula lagi.” 


Pernah dalam keadaan dzauk (mabuk Allah) Abu 
Yazid berteriak, “Lihatlah keagungan dan kemuliaanku.” 
Apabila ia sedar, murid-murid beliau bertanya kenapa 
ia berkata yang bukan-bukan yang menyalahi Quran. 
Beliau menjawab, “Saya tidak tahu apa yang saya 
kata. Jika saya berkata lagi, pancunglah saya dengan 
pedang.” Pada kali kedua pula, dalam keadaan dzauk, 
beliau berucap begitu juga, dan murid-muridnya berlari 
hendak memancungnya dengan pedang. Tetapi mereka 
lihat beratus-ratus Abu Yazid di situ dan mereka tidak 
tahu yang mana Abu Yazid sebenarnya. Mereka pun 
memancung semua lembaga yang nampak itu tetapi 
pada perasaan mereka hanya memancung angin sahaja. 
Setelah Abu Yazid sedar, mereka bertanya kepadanya 
tentang perkara yang ganjil itu. Mereka dapati Abu Yazid 
tidak luka langsung dan semua lembaga yang banyak 
itu menyerap ke dalam tubuh Abu Yazid. Abu Yazid 
menjawab, “Abu Yazid sebenarnya itu ialah yang kamu 

semua lihat di hadapan kamu ini; Abu Yazid yang kamu 
lihat dulu sebentar tadi bukanlah Abu Yazid ini dan 
begitu juga lembaga-lembaga itu bukannya Abu Yazid.” 


Suatu ketika sedang memegang buah apel, Abu 
Yazid berkata, “Alangkah baiknya!” Terdengar suara 
ketuhanan berseru, “Tidakkah engkau malu memuji 
apel padahal pujian itu adalah untukKu sahaja?” Sebagai 
hukuman, beliau tidak mengalami keseronokan dalam 
sembahyang selama empat puluh hari. Beliau membuat 
keputusan tidak mahu makan buah-buahan di Bistam. 


Abu Yazid menjalankan riadah (latihan kerohanian 
dalam bidang kesufian) di masjid yang sama selama 
empat puluh tahun penuh. 


Abu Yazid berkata, “Selama tiga puluh tahun saya 
mencari Tuhan, tetapi apabila saya fikir dan pandang 
dengan teliti, saya dapati pada hakikatnya Allah yang 
mencari dan saya yang dicari.” 


Abu Yazid berkata, “Selama tiga puluh tahun 
lamanya saya mengamalkan membasuh mulut tiga kali 
sebelum saya duduk menyebut nama Allah.” 


Mereka bertanya kepada Abu Yazid, “Apakah 
yang pada pendapat kamu yang menjadi penghalang 
besar dalam menuju Allah?” Beliau menjawab, “Tanpa 
kehendakNya sangat susah untuk menghadapkan hati 
kepadaNya, dan jika dengan kehendakNya senang sahaja 
berjalan menuju Dia itu.” 


Abu Tarab Al-Bakhsyi selalu menasihatkan murid- 
muridnya supaya melawat Abu Yazid kerana beliau 
itu jauh lebih tinggi darjatnya, dan dengan selintas 

pandangnya pun telah cukup memberi manfaat kepada 


pelawat tadi. Seorang daripada murid Abu Tarab enggan 
melawat Abu Yazid kerana katanya, “Saya melihat Tuhan 
Abu Yazid itu tiap-tiap hari. Apa manfaatnya yang dapat 
dia beri kepada saya?” Abu Tarab berkata, “Hingga 
kini kamu melihat Tuhan menurut pandanganmu 
sahaja. Dengan Abu Yazid kamu akan melihat Tuhan 
sebagai mana Ia sepatutnya dilihat. Pandangan itu ada 
berperingkat-peringkat. Adakah kamu tahu bahawa di 
akhirat kelak Allah akan menunjukkan lebih sinarnya 
kepada Nabi dan kurang sedikit kepada yang lain?” Maka 
barulah murid itu mahu bersama gurunya pergi melawat 
Abu Yazid. Apabila sampai ke rumah Abu Yazid mereka 
dapati beliau telah pergi mengambil air. Mereka pergi 
ke tempat Abu Yazid mengambil air. Sesampai sahaja, 
murid itu pun melihat Abu Yazid. Tak semena-mena dia 
pun bertempik, jatuh pengsan dan lalu mati. Guru itu 
bertanya kepada Abu Yazid, “Kenapa ini, Abu Yazid, 
dengan sekilas pandang sahaja tuan telah membunuh 
muridku?” Abu Yazid menjawab, “Muridmu itu sangat 
tinggi dan maju darjatnya. Hanya satu tingkat sahaja lagi 
untuknya sampai ke sinaran yang terakhir itu. Setelah 
dia memandang saya, dia pun sampai ke tingkat yang 
tinggi itu. Dia pun menyaksikan tingkatan yang terakhir 
itu. Tetapi oleh kerana badannya tidak sanggup menahan 
keadaan tingkatan yang tinggi itu, maka dia pun mati. 
Ingatkah tuan cerita Zaliha dan dayang-dayangnya, 
apabila mereka melihat kecantikan Yusuf (Nabi) mereka 
terpesona dan dengan tidak sedar mereka terpotong jari- 
jari mereka dengan pisau yang ada di tangan mereka 
itu. Kerana tersangat terpesona dengan kecantikan Nabi 
Yusuf, mereka tidak sedar terhadap badan mereka lagi.” 

Yahya bin Ma'adh Ar-Razi pernah menulis kepada 
Abu Yazid demikian, “Apakah pendapat tuan tentang 
seorang (iaitu dirinya) yang telah meminum dari piala 
yang kekal dan sangat mabuk hingga kesannya sampai 
ke tempat yang kekal?” 


Abu Yazid menjawab, “Ada seorang (iaitu dirinya 
sendiri) yang meminum tiap-tiap hari air dari dua dunia 
(dunia ini dan akhirat) tetapi masih juga hendak minum 
lagi.” 

Ar-Razi mengirim pula satu lagi perutusan yang 
berbunyi, “Saya ingin hendak menyampaikan sesuatu 
kepada tuan dan akan saya sampaikan bila kita berdua 
duduk di syurga kelak, dan saya juga akan mengirim 
kepada tuan sepotong kuih yang dihiasi dengan air 
syurga untuk tuan memakannya.” 


Abu Yazid menjawab, “Di mana sahaja Allah itu 
dikenang, maka di situ syurga, dan semua percakapan 
di situ adalah lebih bernilai daripada rahsia yang paling 
besar yang diceritakan di bawah pokok di syurga. 
Berkenaan kuih itu, saya tidak mahu memakannya 
kerana saya tidak tahu sama ada tepung yang dengannya 
kuih itu dibuat benar-benar didapati secara halal. Saya 
syak-wasangka terhadap kebersihannya.” 


Setelah menerima jawapan itu, Ar-Razi pergi ke 
tempat Abu Yazid tetapi beliau tidak ada di rumah. 
Ditunggunya sehingga malam tetapi beliau belum juga 
pulang. Besoknya beliau dapati Abu Yazid di tanah 
perkuburan sedang tegak di atas jari kakinya dan sedang 
sembahyang. Begitulah beliau tegak sepanjang malam. 
Setelah selesai sembahyang, beliau dengar Abu Yazid 

berdoa, “Aku berlindung kepadaMu, ya Allah, dan aku 
ingin tahu rahsia di sebalik peringkat tinggi yang aku 
alami malam tadi.” 


Ar-Razi mengucap salam kepada Abu Yazid dan 
bertanya apakah pengalaman beliau malamitu. Abu Yazid 
menjawab, “Tuhan hendak memberi dua puluh kurniaan 
kepadaku tetapi aku enggan menerimanya kerana 
semuanya itu jadi hijab antara Dia dan aku.” Ar-Razi 
berkata, “Kenapa tuan tidak minta makrifat (pengenalan 
kepada Allah)?” Abu Yazid bertempik dan berkata, 
“Jangan, aku rasa malu meminta itu kerana aku tidak 
mahu kenal Dia. Dia yang sebenarnya mengenal diriNya. 
Aku tidak mahu campurtangan dalam keesaanNya. Saya 
harap jangan ada orang yang hina seperti saya ini hendak 
campurtangan dalam majlis Tuhan yang esa itu. Adalah 
jadi harapan Tuhan bahawa jangan ada yang lain kecuali 
Dia jua yang patut mengenal diriNya.” 


Ar-Razi meminta Abu Yazid supaya membahagikan 
sedikit pengalamannya itu. Abu Yazid berkata, “Ingatlah, 
jika sekiranya kebajikan yang dilimpahi Allah kepada 
Adam, kesucian malaikat Jibrail, kemuliaan Ibrahim, 
rindu dendam Musa dan cinta Nabi Muhammad 
dikurniakan kepadamu, maka janganlah kamu suka, 
kerana semuanya itu adalah hijab. Carilah Dia dari Dia 
sahaja, maka yang lain itu semuanya kamu dapat.” 


Apabila Abu Yazid telah tua, datanglah seorang hamba 
Allah mengirim kepadanya sebuah kusyen untuk tempat 
duduk. Beliau enggan menerimanya dan berkata, “Orang 
yang ada di sisinya kusyen kurniaan dan rahmat Allah 
tidak perlu kepada kusyen yang rendah mutunya, dan 
Juga saya tidak mahu menerima apa-apa dari makhluk.” 

Suatu hari, tatkala Abu Yazid sedang, berjalan di 
satu lorong, maka datang seekor anjing. Beliau menarik 
pakaiannya ke atas sedikit agar tidak tersinggung oleh 
anjing itu. Anjing itu pun berkata dalam bahasa manusia, 
“Jika aku kering, sia-sia menyinggung aku, dan'jika aku 
basah, tuan boleh cuci pakaian itu dengan air. Tetapi 
benci yang ada di dalam hatimu terhadap aku tidak 
dapat dibasuh dengan air dari tujuh batang sungai. Dosa 
batin itu payah hendak dibasuh.” Abu Yazid berkata, 
“Wahai anjing, kamu ini sangat bijak, marilah tinggal 
denganku seketika.” Anjing itu menjawab, “Tidak, kita 
berdua tidak boleh tinggal bersama kerana aku ini dihina 
oleh dunia tetapi tuan dipuji oleh dunia. Di samping 
itu, aku tidak menyimpan makanan untuk besok tetapi 
tuan menyimpan makanan untuk setahun.” Abu Yazid 
berkata, “Sekiranya aku tidak sesuai dan layak tinggal 
dengan anjing, bagaimana pula aku hendak hampir 
dengan Tuhan dan duduk di majlisNya. Puji-pujian bagi 
Tuhan yang menghinakan aku dan mengajar orang- 
orang melalui perkara-perkara yang kecil.” 


Apabila seorang hamba Allah bertanya kepada Abu 
Yazid kenapa dia tidak maju dalam bidang kerohanian 
setelah duduk bersama beliau beberapa lama. Abu 
Yazid menjawab, “Kerana nafsu amarahmu tidak kamu 
kontrol, dan kamu tidak buangkan kemuliaan seperti 
kamu buangkan kehinaan. Anggaplah keduanya sama.” 


Abu Yazid berkata, “Jangan uji Tuhan dengan sebuku 
dua roti.” 


. Abu Yazid berkata, “Hendaklah engkau rasai dirimu 
itu sebagai kosong.” 

Ada orang bertanya kepada Abu Yazid, “Kenapa 
tuan tinggal lama di satu tempat? Tidakkah tuan tahu 
air yang lama berada di situ tempat itu akan jadi kotor 
dan berubah warnanya?” Abu Yazid menjawab, “Kenapa 


kamu tidak jadi sungai?” 


Suatu malam Abu Yazid merasa tidak senang dalam 
sembahyangnya. Beliau bertanya kepada khadamnya 
apakah yang salah dalam rumah itu. Khadam itu 
menjawab bahawa ada sejambak anggur dalam rumah 
itu. Abu Yazid meminta supaya anggur itu dibuang. 
Dengan serta merta gangguan itu hilang dan beliau pun 
merasa lazat dalam sembahyang. 


Seorang hamba Allah menyuruh seorang majusi 
memeluk agama Islam. Dia menjawab iaitu sekiranya 
Islam sebagaimana yang diharapkan oleh Abu Yazid itu 
maka dia tidak sanggup menjadi Muslim dan sekiranya 
Islam sebagaimana yang diamalkan oleh beliau itu, maka 


dia tidak percaya dengannya. 


Seorang wali Allah mendengar suara ketuhanan 
berkata. “Tiap-tiap orang memohon kurniaan dunia 
menurut kehendak masing-masing, tetapi Abu Yazid 
memohon Aku dari Aku.” 


Abu Yazid berkata, “Aku mohon rahmatNya 
dari Pemberi Rahmat dan bukan memohon mukjizat 
(keramat).” 


Abu Yazid sembahyang di belakang seorang imam: 
Selepas sembahyang, imam itu bertanya kepada Abu 
Yazid, “Nampaknya tuan tidak mempunyai apa-ap? 
pekerjaan. Bagaimana tuan dapat nafkah?” Abu Yazid 
menjawab, “Sebelum saya menjawab pertanyaan 

tuan, lebih baik tuan keluar dari tempat imam dalam 
sembahyang ini, kerana barangsiapa yang tidak tahu 
bahawa yang memberi rezeki itu adalah Allah dan tidak 
kenal kepada Allah itu, maka dia tidak layak menjadi 
imam dalam sembahyang.” 


Orang bertanya kepada Abu Yazid kenapa beliau 
tidak memimpin orang ke jalan kerohanian itu. Beliau 
menjawab, “Bagaimana saya hendak pinta kepada Allah 
supaya menerima seseorang yang telah dilontar dari 
majlis Allah oleh Allah sendiri.” 


Seorang bertanya kepada Abu Yazid, “Bagaimana 
tuan habiskan masa pagimu?” Abu Yazid menjawab, 
“Diri saya telah hilang (fana) dalam mengenang Allah 
hingga saya tidak tahu malam dan siang. p 


Satu hari, Abu Yazid mendengar suara ketuhanan 
berkata, “Kami telah mempunyai banyak penyembahan 
dalam perbendaharaan Kami dan banyak perhambaan 
dalam simpanan Kami yang dipersembahkan kepada 
Kami oleh hamba-hamba Kami, maka oleh itu berilah 
Kami apa yang Kami tidak ada dalam perbendaharaan 
dan simpanan Kami itu.” Abu Yazid bertanya apakah 
kekurangan yang ada pada Allah. Tibalah jawapan, 
“Ketaatan, kedaifan, kesopanan dan kesengsaraan. Kami 
kasihkan semua ini. Siapa yang mempersembahkan 
perkara-perkara tersebut kepada Kami, maka Kami akan 
bawa dia hampir kepada Kami.” 


Abu Yazid berkata, “Apa sahaja yang saya dapat 
adalah kerana kurniaan Allah dan bukan kerana usaha 
dan amalan kerohanianku.” 

Satu hari, seorang murid Abu Yazid berkata, “Aku 
hairan melihat hamba Allah yang kenal Allah tetapi tidak 
menyembahNya”. Abu Yazid berkata, “Aku pula hairan 
kenapa hamba yang sudah kenal Allah itu menyembah 
Dia pula (iaitu, kenapa berada dalam diri sendiri dan 
tidak masuk ke dalam mabuk Allah (dzauk) dan hapus 
segala yang lain kecuali Allah! Bagaimana seseorang 


yang telah fana dalam Allah itu hendak menyembahNya 
pula)?” 


Abu Yazid berkata satu hari, “Mula-mula saya pergi 
ke Mekah, saya melawat rumahNya (Kaabah). Di masa 
yang lain, saya melihat pula Tuan Rumah itu (Allah). 
Bila saya ke Mekah kali yang ketiga, saya tidak nampak 
langsung Kaabah itu. Setiap kali keadaan kerohanian itu 
meningkat maju dan juga pengalaman kerohanian.” 


Suatu hari seorang hamba Allah mengetuk pintu 
rumah Abu Yazid. Beliau tanya kepada orang yang 
mengetuk itu siapa hendak dicarinya. Orang itu 
menjawab, “Saya hendak bertemu dengan Abu Yazid.” 
Abu Yazid menjawab, “Saya pun hendak bertemu 
dengan Abu Yazid semenjak tiga puluh tahun yang lalu 
tetapi belum lagi bertemu dengannya.” 


Seorang murid telah berkhidmat dengan Abu Yazid 
selama tiga puluh tahun. Dalam tempoh yang tersebut, 
setiap kali Abu Yazid berjumpa dengan murid itu beliau 
bertanya siapa namanya. Setelah diberitahu beliau pun 
memanggil nama itu. Kemudian barulah disuruh murid 
itu membuat sesuatu kerja. Satu hari, murid itu bertanya, 
“Tuan, kenapa tuan memain-mainkan saya? Saya telah 
bekerja dengan tuan semenjak tiga puluh tahun yang 
lalu, tetapi tuan masih tidak ingat nama saya.” Abu 

Yazid yang sentiasa tenggelam dalam mengenang Allah 
berkata, “Oleh kerana nama Allah itu telah meliputi 
seluruh sudut hatiku, maka saya tidak ingat nama lain 
kecuali nama Allah.” 


Abu Yazid pernah berkata, “Telah bertahun- 
tahun lamanya saya ingin hendak menyembahkan 
sembahyangku kepada Allah yang boleh diterimaNya, 
tetapi hingga kini saya masih belum juga berjaya.” 


“Dengan sembahyang bersungguh-sungguh selama 
lebih dari empat puluh tahun, maka hijab itu pun 
terbuka. Dengan tawaduk saya pun memohon kepada 
Allah menunjukkan jalan (menuju Allah). Saya terdengar 
suara ketuhanan berkata, "Kamu tidak dapat memasuk 
jalan itu hingga kamu buangkan segalanya, walaupun 
tempayan pecah dan selimut koyak yang ada di samping 
kamu itu.” Dengan segera saya buangkan segala itu. Jalan 
itu pun ditunjukkan kepada saya. Saya diperintahkan 
supaya berkata kepada mereka yang ingin menurut jalan 
itu bahawa mereka tidak dapat menempuh jalan tersebut 
sehingga mereka membuangkan segalanya seperti yang 


saya lakukan.” 


Ada seorang hamba Allah yang mengintip kerja- 
kerja harian yang dilakukan oleh Abu Yazid dan 
bagaimana beliau sembahyang. Tiba-tiba Abu Yazid 
menyebut nama Allah dan terus pengsan. Setelah sedar, 
Abu Yazid ditanya apa telah terjadi kepadanya. Abu 
Yazid menjawab, “Apabila saya menyebut nama Allah, 
saya telah masuk ke langit. Di situ saya lihat naga besar 
dengan mulut terbuka hendak menelan saya. Saya tanya 
kepada naga itu di mana saya boleh melihat Tuhan 
kerana Quran menyatakan Tuhan berada di langit. Maka 

tiba-tiba saya terdengar suara berkata, 'Allah itu berada 
dalam hati-hati yang remuk di dalam dunia," dan ayat 
Quran pun terdengar yang berbunyi, 'Allah itu berada 
dalam hati-hati yang taat dan tidak takabbur.” Apabila 
saya mencapai ke hampiran dengan Allah saya terdengar 
lagi suara ketuhanan itu berkata, 'Pintalah apa kamu 
hendak'. Saya menjawab, "Saya pinta apa yang Kamu 
ingin lakukan kepada saya." Lagi sekali suara itu berkata, 
'Fanakan dirimu agar kamu baqa bersamaKu.' Saya pun 
tunduk taat kepada perintah itu.” 


Apabila seseorang meminta Abu Yazid berdoa 
kepada Allah memohon agar kehendaknya dikabulkan, 
Abu Yazid akan berdoa demikian, “Dia ini adalah 
makhlukMu, Kamu yang menjadikan dia. Kamu tahu 
keadaannya sebenarnya. Siapa pula aku ini hendak 
menjadi pengantara antara Kamu dan dia?” 


Suatu hari Abu Yazid sedang berjalan. Datang 
seorang hamba Allah dari belakang menurut beliau. Dia 
meletakkan tapak kakinya di tempat bekas tapak kaki Abu 
Yazid setiap langkah dan berkata bahawa dia menurut 
jalan Abu Yazid selangkah demi selangkah. Kemudian 
orang itu pun meminta sebahagian daripada baju kulit 
beliau untuk dipakai agar dia dapat maju dalam bidang 
kerohanian. Abu Yazid berkata, “Jangankan bajuku yang 
kamu pakai, bahkan jika kulitku aku seliatkan dan beri 
padamu, kamu tidak akan dapat maju dalam bidang 
kerohanian ini, sehinggalah kamu mengamalkan dengan 
jaya segala amalan kerohanian yang aku lakukan.” 


Satu hari, seorang yang mabuk dalam Allah 
berteriak, “Allah, lihat aku.” Abu Yazid mencelah, 
“Apakah kelayakan kamu itu, maka kamu minta Allah 

melihatmu?” Orang itu menjawab, “Apabila Allah 
melihatku, segala kelayakan akan berada padaku.” Abu 
Yazid menghargai jawapan orang itu. 


Abu Yazid berkata, “Kelazatan berdampingan 
dengan Allah itu tidak akan aku tukarkan dengan 
kerajaan dunia.” 


Abu Yazid pernah berkata: 


1. Aku ini hamba Allah, kenapa pula kehendakku 
mendahului kehendakNya. 


2. Aku bersyarah selama 40 tahun. Tidak seorang 
pun yang dapat maju melalui syarahanku itu, 
kecuali Allah menghendakinya supaya orang 
itu maju dalam bidang kerohanian itu tanpa 
syarahanku. 


3. Siapa yang dikasihi Allah, dia akan diberi 
penderitaan. 


4. Bersama dengan orang-orang salih itu adalah 
lebih baik dari melakukan amal salih. Bersama 
dengan syaitan itu adalah lebih hina dari 
melakukan perbuatan yang keji. 


5. Jangan bergantung dengan usahamu, tetapi 
bergantunglah dengan rahmat Allah. 


6. Anggaplah kekuatan hidupmu itu hanya untuk 
hari ini, tidak lebih dari itu. 


7. Kasih kepada Allah menyebabkan kamu 
lupakan dunia ini dan akhirat. 


8. Berpuasa itu mendatangkan rahmat. 

Soaljawab dengan Abu Yazid: 
Soalan .!, Bagaimana hendak mencapai Allah? 


Jawapan: | Janganlah pandang dunia. Jangan 
| — mendengar cakap-cakap keduniaan. Jangan 
bercakap dengan orang-orang keduniaan. 


Soalan : Kenapa syarahan orang lain tidak seronok 
seperti syarahan tuan? 


Jawapan : Saya mengeluarkan yang jati, tetapi 
mereka yang bercampur aduk. Orang lain 
mengatakan Dia dan “aku', tetapi saya 
berkata Dia sahaja. 


Soalan : Kenapa orang naik haji ini tidak mencapai 
kedamaian? 


Jawapan : Kerana yang dicari itu terletak di satu tempat. 
Dia sedia dan berdiri sendiri, kenapa pula 
mencariNya dengan melalui perjalanan? 


Soalan :Berapa umur tuan? 


Jawapan : Empat tahun, kerana hanya semenjak empat 
tahun yang lalu saya melihat Tuhan. Tujuh 
puluh tahun yang terdahulu itu sia-sia sahaja 
dengan cakap-cakap kosong dan saya tidak 
kira itu sebagai umur saya. 


Soalan : Siapakah wali Allah? 


Jawapan : Orang yang cinta kepada Allah sahaja, tidak 
kepada yang lain. 


Da 

Soalan : Apakah yang patut kita awasi dalam latihan 
kerohanian kita? 


Jawapan : Tumpukan pandanganmu pada Ailah sahaja 
dan bukan kepada usaha danlakukan 
kerohanian yang kamu buat itu. 


Soalan : Bagaimana kita boleh mencapai Allah? 


Jawapan : Buangkan diri (ego) kamu, di situ terletak 
jalan menuju Allah. Barangsiapa yang 
melenyapkan (fana) dirinya dalam Allah, 
maka didapatinya bahawa Allah itu segala- 
galanya. 


Abu Yazid sendiri menceritakan apa yang dicapainya 
dalam bidang kerohanian ini demikian: 


“Apabila Allah melepas dan memisahkan saya 
dari semua makhluk dan kurniaNya saya dengan 
sinaranNya dan diberinya saya tahu rahsia-rahsiaNya, 
maka terlihatlah oleh saya Allah itu dengan mata hatiku. 
Apabila saya bandingkan nur (cahaya) Allah dengan 
diriku, maka terasa hina dan tidak bernilainya saya. Di 
hadapan kesucianN ya, saya adalah tidak suci.” 


“Saya dapati bahawa hanya dengan adanya kurniaan 
Allah untuk memberi daya upaya kepada kita untuk 
melakukan latihan kerohanian itu sahaja, maka kita dapat 
melakukannya; oleh itu pada hakikatnya ialah Allah jua.” 


“Apabila Allah memfanakan saya dan membawa saya 
baqa denganNya dan membuka hijab yang mendinding 
saya dengan Dia, maka saya pun dapat memandangNya 
dan ketika itu hancur leburlah pancainderaku dan tidak 

dapat hendak berkata apa-apa. Hijab diri (ego) tersingkap 
dan saya berada di keadaan itu beberapa lama tanpa 
pertolongan sebarang pancaindera. Kemudian Allah 
kurniakan saya mata ketuhanan dan telinga ketuhanan, 
dan saya dapati segala-galanya adalah di dalam Dia jua.” 


“Saya memohon supaya berada dalam Dia. Saya pun 
diperintahkan supaya keluar dari bidang syariat.” 


“Dalam Dia itu, saya pinta kepadaNya dan bermohon 
kepadaNya agar Dia berada di sampingku dan jauh dari 
manusia dan hal-hal keduniaan, dan apa sahaja selain 
Dia. Allah pun mengurniakan kepadaku rahmatNya dan 
masuklah saya ke dalam bidang tauhid, dan di situ saya 
diberitahu bahawa semenjak peristiwa itu, kehendak 
saya adalah kehendak Dia jua.” 


“Saya pun masuk ke dalam satu kehidupan yang 
tidak ada mati-mati lagi dan wujud saya adalah kekal.” 


“Kemudian, suara ketuhanan memberitahu saya 
bahawa makhluk ingin hendak melihat saya. Saya 
menjawab, “Aku hendak melihat Engkau sahaja, tidak 
mahu melihat yang lain. Tetapi sekiranya sudah 
kehendakMu supaya makhluk melihatku, maka aku 
patuh kepada perintahMu. Saya berdoa agar Engkau 
kurniakan kepadaku wahdaniyat (keesaanMu), agar 
apabila. makhluk melihatku akan menumpukan 
pandangan mereka kepada kejadianMu dan kepadaMu, 
dan aku tidak menjadi pengantara antara Engkau dengan 
kejadian (makhluk) Engkau.' Allah perkenankan doaku. 
Semenjak itu, dalam keadaan itu, makhluk nampak oleh 
saya.” 

“Saya keluar selangkah dari bendul ketuhanan itu 
tetapi saya berasa lemah lalu jatuh. Terdengar suara 
ketuhanan berkata, “Bawa kembali kekasihKu kepada 
Aku, kerana dia tidak dapat hidup tanpa Aku dan tidak 
dapat bergerak selangkah pun tanpa Aku.” 


Doa Abu Yazid: 


Buangkanlah hijab antara aku dan Engkau agar 
wujudku tidak berpisah dari wujudMu. Oh Tuhan! 
Kemiskinan dan puasa telah membawaku hampir 
kepadaMu. Aku tahu Engkau sahaja melalui rahmatMu. 


Setelah Abu yazid meninggal dunia, seorang wali 
Allah bermimpi melihat Abu Yazid lalu bertanya 
kepadanya, “Abu Yazid, bagaimana Munkar dan Nakir 
melayanmu?” Abu Yazid menjawab, “Mereka bertanya 
siapakah Tuhanku. Jawabku 'Allah dan tanya kepada 
Dia, jika aku berkata aku ini hambaNya dan Dia tidak 
kenal kepadaku sebagai hambaNya, apakah gunanya 
cakapku ini?” 


Apabila ditanya kepadanya apakah tasauf, beliau 
menjawab, “Buangkan keseronokan dan tuntutlah usaha. 
Inilah tasauf. 


14. “ABDULLAH BIN AL-MUBARAK 


Beliau ini ada mempunyai hamba. Dia berjanji akan 
membebaskan hamba ini jika dia dibayar seratus dinar. 
Hamba itu pun membayarnya beransur-ansur tiap-tiap 
hari. Satu hari sahabat Abdullah memberitahu beliau. 
“Hambamu itu pergi ke kubur tiap-tiap hari mencuri 
kain kapan dan menjualnya ke pasar. Dari hasil jualan itu 

dibayarnya kepada tuan.” Beliau marah dan satu malam 
pergilah ia ke kubur mengintai apakah benar yang 
dikatakan oleh sahabatnya itu. Di sana dilihatnya hamba 
itu memakai kain yang kasar dan gelang besi di lehernya, 
Hamba itu masuk ke dalam kubur dan menangis merayu 
dan berdoa sehingga pagi. Kemudian pergi ke masjid. 
Abdullah menurut hamba itu tanpa diketahuinya. 
Hamba itu berdoa, “Oh Tuhan! Tidak lama lagi saya akan 
membayar pendapatan harianku kepada tuan badanku 
ini.” Tiba-tiba satu cahaya datang hampir dengannya. 
Cahaya itu datang ke tapak tangannya dan menjadi 
wang. Semasa beliau hendak bangun pergi mengirim 
wang itu kepada Abdullah, maka Abdullah pun keluar 
dari tempat sembunyinya dan memanggil hambanya 
itu, lalu berkata, “Dari hari ini marilah kita bertukar. 
Engkau jadi tuan dan aku jadi hamba.” Hamba itu pun 
berdoa dan berkata, “Sekarang rahsia telah terbuka, saya 
tidak mahu hidup lagi.” Dengan serta-merta hamba itu 
pun meninggal dunia. Beliau pun dikebumikan oleh 
tuannya dengan pakaian yang kasar itu. Pada malam itu, 
Abdullah bermimpi Nabi Muhammad dan lain-lain aulia 
datang bertemu dengannya, lalu berkata, “Abdullah bin 
Al-Mubarak, adakah patut kamu kebumikan orang yang 
kami kasihi dengan pakaian kasar itu?” 


Abdullah bin Al-Mubarak berkata: 


1. Orang yang bekerja kerana Allah itu tidak akan 
pernah terseksa. 


2. Pencilkan diri dari manusia. 


3. Orang yang melakukan sesuatu hari ini dan itu 
dilakukan oleh orang bodoh tiga hari kemudian, 
adalah orang yang bijak. 

Apabila hampir hendak meninggal dunia, Abdullah 
membahagi-bahagikan harta-bendanya kepada orang- 
orang miskin. 


Apabila ditanya apakah yang ditinggalkannya untuk 
tiga orang anak perempuannya yang masih hidup itu, 
Abdullah menjawab, “Allah.” 


15. SUFYAN AL-THAURI 


Selama tiga puluh tahun beliau ini tidak tidur. Masa 
tersebut dihabiskannya dengan sembahyang. 


Seorang muda tidak mampu hendak pergi ke Mekah 
dan beliau mengeluh tentang perkara ini. Al-Thauri 
berkata kepadanya, “Saya telah pergi naik haji ke Mekah 
empat kali, dan saya sedia menukar kebajikan yang saya 
dapat dengan naik haji itu dengan apa yang engkau 
keluhkan itu.” Orang muda itu bersetuju dan pertukaran 
dilangsungkan. Kedua-dua pihak itu suka hati. Pada 
satu malam, Al-Thauri mendengar suara, “Kamu telah 
melakukan sesuatu yang sangat beruntung. Kamu 
beli sesuatu itu sangat murah dan jika kamu bahagi- 
bahagikan itu kepada alam, maka semua dalam alam 
akan jadi sangat kaya.” 


Al-Thauri Berkata 


1. Janganlah jualkan persahabatanmu dengan 
Allah kerana hendakkan persahabatan dengan 
dunia dan isinya. 


2. Akutakut menerima sesuatu dari sesiapa kerana 
hatiku mungkin jatuh cinta kepada orang itu. 
Aku hanya inginkan hidup bersama Allah. 


Ii. 

3.. Dosa dengan manusia itu lebih besar dari dosa 
dengan Allah. 


4. Bagi ahli dunia, tidur itu lebih baik dari 
berjaga kerana dengan tidur itu mereka tidak 
membincangkan hal-hal keduniaan. 


Seorang bertanya kepada Al-Thauri, “Jika seseorang 
itu pergi berkhalwat (memencilkan dirinya kerana Allah), 
apakah hendak dimakannya?” Beliau menjawab, “Orang 
yang takut kepada Allah tidak khuatir kepada apa sahaja 
kegiatan keduniaan.” 


16. ABU SYAQIQ AL-BALKHI 


Abu Syaqiq berkata, “Jangan cari makanan di Kaabah.” 


Seorang tuan berkata kepada Syaqiq, “Saya datang 
hendak bertaubat. Haraplah doakan supaya Allah terima 
taubatku ini.” Syaqiq menjawab, “Tuan telah terlambat.” 
Orang itu menjawab, “Bukankah saya datang cepat, 
kerana bukankah Allah berfirman bahawa orang yang 
bertaubat hampir mati pun akan diterima taubatnya, 
dan sekarang saya datang sebelum saya mati.” Syaqiq 
berkata, “Tuan memang benar.” Lalu permintaan orang 
itu diterimanya. 


Syaqiq Berkata 


1. Sembilan bahagian daripada ibadat itu ialah 
merasa takut kepada Allah dan menjauhkan 
dunia, dan satu bahagian ialah dengan menutup 
mulut. 


Scanned by CamScanner 


v3 


TAZKIRATUL AULIYA' 


2. Mati itu pasti akan tiba. Oleh itu bersedialah 
menghadapinya. 


3. Jangan tangguhkan memohon taubat kerana 
hendakkan kurniaan dan panjang umur. 


4. Hendaklah bergantung lebih dengan janji-janji 
Allah daripada janji-janji manusia. 


17. IMAM AHMAD BIN HANBAL 


Seorang murid beliau tinggal semalam bersama beliau. 
Hanbal meletakkan satu jag air di sisi tempat tidurnya 
dan pergi sembahyang keseluruhan malam itu. Apabila 
pagi beliau pergi kepada muridnya itu dan didapatinya 
air masih penuh dalam jag itu. Beliau bertanya kenapa air 
itu tidak digunakan. Murid itu menjawab, “Saya gunakan 
untuk apa?” Imam itu menjawab, “Untuk mengambil 
wuduk dan kemudian sembahyang sepanjang malam. 
Nampaknya kamu tidak amalkan apa yang kamu pelajari 
dariku.” 


18. DAUD AL-TA'I 


Beliau tidak mengunyah makanannya tetapi direndamnya 
dalam air dan menelannya. Apabila ditanya kenapa beliau 
berbuat begitu, beliau menjawab, “Untuk menjimatkan 
masa, kerana masa itu saya gunakan membaca ayat-ayat 


Quran.” 


Daud Al-Ta'i tidak mengalih bekas airnya dari 
cahaya matahari kerana itu akan membuang masanya 
dengan meminum air sejuk, maka dengan itu membuang 
masanya untuk mengenang Allah. 


D Kn 

Daud tinggal di rumah yang buruk. Orang berkata, 
“Tuan, atap rumah itu telah lapuk dan bila-bila masa 
sahaja akan jatuh menimpa tuan.” Beliau menjawab, 
“Saya tidak ada masa melihat atap itu, dan juga saya 
telah membuat keputusan tidak akan membina 
seumur hidup saya.” Setelah beliau meninggal dunia, 
atap itu pun roboh tidak lama kemudian. 


Beliau ditanya, “Tuan, kenapa tuan tidak sikat 
janggut?” Beliau menjawab, “Saya tidak ada masa 
menyikat janggut kerana masaku penuh dengan 
mengenang Allah.” 


Apabila beliau dipinta memberi nasihat, beliau 
berkata, “Jauhkan diri dari ahli-ahli dunia, dan ketahuilah 
sia-sia berbual kosong dan sia-sia juga melihat perkara- 
perkara yang tidak diperlui.” 


Apabila beliau membasuh pakaiannya, beliau 
berkata, “Sekiranya aku dapat membasuh hatiku seperti 
ini.” 


19. HARITH AL-MUHASIBI 


Al-Muhasibi Mengajarkan 


1. Sebuku roti kering cukup untuk orang darwisy 
(sufi). 


2. Takut kepada Allah menimbulkan rindu 
kepadaNya dan mendapat rahmatNya. 


3. Makan kenyang itu mengaburkan cermin hati. 


4. Jangan banyak cakap, puasa, jauhkan diri dari 

berkawan dengan ahli-ahli dunia adalah perlu 
dalam perjalanan (menuju Allah). 


5. Tasauf ialah sabar dalam segala kesusahan dan 
meninggalkan yang lain kecuali Allah. 


6. Menumpukan perhatian kepada hal-hal 
keduniaan akan menghalang menuju makrifat. 


7. Perhati dan tangisi tentang akhir hayat. 


8. Orang yang berkahwin, banyak cakap, dan 
banyak berjalan, ialah orang dunia. 


9. Keluhan yang merendahkan diri dari seorang 


sufi itu adalah lebih baik dari 100 tahun 
beribadat. 


10. Apabila mata batin itu terbuka, maka mata zahir 
tertutup. 


11. Orang yang cinta kepada dunia tidak akan 


merasa Allah. Di pandangan Allah, dunia ini 
tidak berharga lebih dari seekor nyamuk. 


20. MUHAMMAD BIN AL-SAMAK 


Apabila ditanya kenapa beliau tidak kahwin, Al-Samak 


Dengan; “Aku tidak ada kekuatan untuk melawan dua 
i lis.” 


21. SUHAIL BIN ABDULLAH AL-TUSTARI 


Suhail berkata, “Satu hari, di belantara, saya bertemu 
dengan seorang perempuan tua yang nampaknya sangat 

miskin. Apabila saya beri dia wang, beliau enggan 
menerima dan mengangkat tangannya dan terus berdoa. 
Tak semena-mena datang wang emas ke tangannya. 
Dengan tersenyum, orang tua itu berkata, “Tuan ambil 
wang dari saku tuan, tetapi saya dapat wang dari Kuasa 
Maha Ghaib.'” Setelah berkata demikian, orang tua itu 
pun hilang. 


“Apabila saya pergi ke Mekah, saya nampak orang 
tua itu di sisi Kaabah. Semasa saya bertawaf, saya lihat 
Kaabah itu bertawaf mengelilingi orang tua itu. Saya 
bertanya kepadanya kenapa perkara ganjil ini terjadi. 
Beliau menjawab, “Orang yang datang mengunjungi 
Kaabah mestilah bertawaf mengelilingi Kaabah, tetapi 
orang yang datang ke Kaabah dengan memfanakan diri 
dan alam, Kaabah itu yang bertawaf mengelilinginya.” 


“Mencari kebesaran atau takut kepada kedarwisyan 
adalah bahaya kepada hidup kerohanian,” demikian kata 
Suhail. 


Suhail berkata, “Tiap-tiap hari Allah menghantar 
kepada kita perutusan yang berbunyi, “Wahai hambaKu! 
Aku rindu hendak bertemu denganmu, tetapi kamu tidak 
ingat kepadaKu. Aku ajak kamu datang kepadaKu, tetapi 
kamu berpaling ke lain. Aku hindarkan bala bahaya dari 
perjalananmu, tetapi kamu terus juga melakukan dosa 
dan maksiat. Alangkah zalimnya kamu!' Apakah jawab 
tuan di hadapan Allah di akhirat kelak?” 


Suhail berkata, “Pada orang yang benar-benar 
menghambakan dirinya kepada Allah, maka Allah akan 
jagakan dia bila sampai waktu sembahyang sekiranya ia 
tertidur.” 


NK Wu 

22.MA'RUF AL-KARKHI 


Semasa dalam perjalanan menuju Mekah, seorang hamba 
Allah kerana tersilap telah membelakangkan kiblat 
semasa sembahyang. Setelah dia sedar ditanyanya kepada 
Al-Karkhi, “Kenapa tuan tidak betulkan saya dalam 
sembahyang tadi?” Karkhi menjawab, “Seorang darwisy 
tidak berhak masuk campur dengan hal-hal kerohanian 
orang lain, begitu juga dengan hal-hal keduniaan.” 


Satu hari, Al-Kharkhi tidak dapat berwuduk pada hal 
waktu sembahyang telah sampai. Oleh kerana tiada air, 
beliau pun bertayamum. Orang berkata, “Tuan, sungai 
Dijlah tidak jauh dari sini, kenapa tuan tidak berwuduk 
di sana”? Beliau menjawab, “Bagaimanapun dekatnya, 
saya tidak tahu sama ada saya akan sampai ke air itu.” 


Al-Kharkhi berkata, “Orang yang membuangkan 
cinta kepada dunia akan dapat merasai cinta Allah dan 


mencapai cinta itu.” 
23. SIRRI AL-SAQTI 


Beliau tidak merasai manisan selama empat puluh tahun 
meskipun beliau inginkan manisan itu tiap-tiap hari. 


Tiap-tiap hari beliau melihat cermin beberapa kali 
kerana khuatir mukanya bertambah hitam oleh dosanya. 


Beliau selalu menasihatkan orang bahawa tempoh 
beribadat itu ialah sebaik-baiknya di masa muda, 
dan hendaklah jauhkan diri dari jiran-jiran yang kaya 
dan orang alim yang menjual ayat-ayat Allah untuk 
mendapatkan wang. 

Katanya orang yang kenal Allah itu akan membuang 
dunia. Bersahabat dengan dunia itu merosakkan 
kerohanian, 


Kata beliau lagi, “Ingat Allah dan buangkan dunia 
— itulah jalan kerohanian. Hiduplah di dunia ini untuk 
bekal ke akhirat. Ketahuilah bahawa orang cinta kepada 
Allah itu tidak tamak kepada dunia.” 


Sirri Al-Saqti bertanya kepada seorang wali Allah, 
suatu hari, “Apa nama tuan?” Beliau menjawab, “Itu.” 
Ditanya lagi, “Apa tuan makan?” Jawabnya, “Itu.” Segala 
soalan dijawabnya serupa itu juga. Al-Saqti bertanya, 
“Apa maksudmu dengan “Itu?” Jawab wali Allah itu, 
“Aku maksudkan Allah s.w.t.” Setelah mendengar nama 
Allah, Al-Saqti menjerit dan terus meninggal dunia. 


Murid Al-Saqti iaitu Junaid pernah ditanya, “Apakah 
cinta?” Junaid menjawab, “Ada orang kata cinta itu 
ialah menurut kehendak Allah, yang lain pula berkata 
cinta itu ialah menurut perintah Allah.” Al-Saqti cuba 
menyeliatkan kulit tangannya, tetapi tangannya sangat 
kurus. Kemudian beliau berkata, “Jika saya katakan 
bahawa cinta itu membawa saya kepada sesuatu keadaan 
yang boleh mengeringkan darah dan dagingku, maka 
apa yang saya katakan tentang cinta ini tidaklah salah.” 
Setelah berkata demikian, beliau pun pengsan dan 
mukanya berseri-seri seperti cahaya matahari. Apabila 
Al-Saqti sedar, beliau berkata, “Orang yang benar-benar 
cinta kepada Allah itu jika dipancung, tidak akan merasai 
sakit. Pada mulanya saya tidak kenal cinta, tetapi Allah 
kurniakan kepadaku perasaan itu dan saya dapat rasai 
sedikit cinta itu sekarang.” 


KT beru 

Apabila murid-murid meminta supaya -Al-Saqti 
mendoakan mereka supaya Allah beri ilmu; Al-Saqti 
memohon supaya mereka diberi ilmu yang mereka tidak 
perlu lagi menambah ilmu itu dan beliau tidak dikacau 
lagi apabila beliau sedang mengenang Allah. | 


Satu hari, semasa Al-Saqti memberi syarahan, 
khalifah pun datang dengan segala kebesarannya. Pada 
masa itu Al-Saqti sedang berkata, “Makhluk yang paling 
dimuliakan Allah ialah manusia, namun begitu manusia 
melakukan banyak dosa”. Khalifah kembali ke istananya. 
Pada malam itu khalifah tidak tidur kerana terkenangkan 
balasan Allah di akhirat kelak. Besoknya, baginda 
buangkan pakaian kerajaan dan memakai pakaian 
darwisy. Baginda terus berjumpa Al-Saqti dan berkata 
bahawa syarahan beliau itu telah mempengaruhinya dan 
menyebabkan baginda ingin membuangkan segala hal 
keduniaan dan ingin memencilkan diri untuk menuju 
jalan Allah. Baginda meminta Al-Saqti menunjukkan 
jalan itu. 

Al-Saqti memberitahu baginda bahawa ada dua jalan 
menuju Allah itu. Pertama ialah apa yang diperintahkan 
oleh Quran seperti sembahyang lima waktu sehari 
semalam, memberi zakat, membaca Quran dan lain- 
lain perintah ugama. Jalan yang kedua ialah jalan yang 
lebih dekat, iaitu membuangkan hal-hal keduniaan 
dan menghabiskan masa beribadat kepada Allah, tidak 
meminta kepada makhluk dan tidak menerima daripada 
mereka terima pemberian Allah dan meminta kepada 
Dia sahaja. 


Setelah mendengar itu, khalifah itu pun terus pergi 
ke belantara. Ibunya menangis dan merungut yang Al- 

Saqti menyebabkan anaknya jadi darwisy dan sekarang 
tidak diketahui di mana dia. Kata Al-Saqti janganlah 
risau, dia akan kembali tidak lama lagi. Setelah khalifah 
yang jadi darwisy itu kembali ke tempat Al-Saqti, 
beliau pun menjemput ibu dan anak isteri khalifah itu 
bertemu dengannya. Melihatkan keadaan khalifah yang 
telah jadi darwisy itu, mereka semuanya menangis, dan 
memujuknya supaya menjadi khalifah semula. Khalifah 
itu pun cuba hendak lagi kerana enggan menurut kata 
mereka. Isterinya meminta supaya dibawa anaknya 
seorang bersamanya. Khalifah itu pun menanggalkan 
pakaian indah anaknya itu dan memakainya pakaian 
kasar darwisy. Apabila ibu kanak-kanak itu melihat 
pakaian yang buruk itu, maka disambarnya anaknya 
kembali dan terus mereka kembali ke istana, dengan 
meninggalkan khalifah yang telah jadi darwisy itu 
kembali ke hutan belantara. 


Beberapa hari kemudian, ada orang memberi khabar 
kepada Al-Saqti menyatakan khalifah itu tidak lama 
lagi akan meninggal dunia dan beliau meminta Al- 
Saqti bertemu dengannya. Al-Saqti sampai ke tempat 
perkuburan di mana dilihatnya khalifah itu terbaring 
di atas tanah. Al-Saqti terus duduk dan meletakkan 
kepala khalifah itu di ribanya. Khalifah itu berkata, 
“Tuan terlambat sedikit.” Setelah menyebut nama Allah, 
baginda pun mati. Semasa Al-Saqti pulang ke desanya 
untuk mengambil alat-alat untuk menguburkan baginda 
itu, di tengah jalan bertemulah beliau dengan ramai 
orang membawa alat-alat yang diperlui itu. Mereka 
berkata bahawa mereka telah terdengar suara ketuhanan 
yang menyuruh mereka membawa alat-alat itu dan 

menyembahyangkan baginda sebagai hamba kecintaan 
Allah yang baru sahaja meninggal dunia. 


Al-Saqti pernah berkata, “Apabila doktor itu sendiri 
sakit, kepada siapa kita hendak berubat? Apabila Khidr 
terhuyung-hayang dalam perjalanan, kepada siapa kita 
harapkan bimbingan?” 


24. AHMAD BIN KHIDHRAWIYAH 


Suatu hari dalam bulan puasa, beliau mempelawa seorang 
kaya untuk berbuka puasa bersama beliau. Dijamunya 
orang kaya itu dengan roti kering. Setelah kembali ke 
rumah, orang kaya itu pun mengirim kepada beliau 
seribu dinar sebagai hadiah. Beliau enggan menerimanya 
dan berkata, “Aku tidak mahu tukarkan kesufianku 
dengan kekayaan dunia atau akhirat.” 


Ahmad berkata, “Orang yang mencari Dia akan 
menemui Dia. Cinta Allah itu memerlukan kita 
membuang dunia dan hal-ehwalnya. Hati dan jiwa 
sentiasa dalam mengenang Allah sahaja.” 


25. ABU TURAB AN-NAKHSYABI 


Abu Turab berkata, “Pada satu malam saya berjalan di 
dalam hutan. Tiba-tiba saya berjumpa dengan seorang 
manusia yang tinggi, ganjil dan liar keadaannya. Saya 
berasa takut. Dia bertanya kepada saya, “Siapa kamu, 
Muslim atau kafir?” Saya menjawab, “Saya seorang 
Muslim.” Dia berkata, “Tetapi orang Muslim tidak takut 
kepada yang lain kecuali Allah.” 

Kemudian tiba seorang yang hendak naik haji tanpa 
membawa alat kelengkapan di hadapan saya. Abu 
Turab berkata, “Saya bertanya kepadanya kenapa dalam 
perjalanan yang jauh menempuh hutan belantara itu 
dia tidak membawa alat kelengkapan. Dia menjawab, 
'Apabila Allah ada di sampingku sentiasa, maka aku 
tidak perlu bekalan apa-apa.” Saya minta kepadanya 
nasihat. Dia berkata, “Cinta kepada barang keduniaan 
menghalang seseorang untuk sampai ke makrifatullah. 
Aku tidak pinta apa-apa kepada Allah tetapi redha 
dengan kehendakNya. Aku ini hamba dan tidak 
mempunyai apa-apa kehendak sendiri."” 


26. YAHYA BIN MA'ADZ AR-RAZI 


Saudara beliau menulis kepadanya, “Aku pinta tiga 
perkara dari Allah. Dia telah kurnia dua daripadanya 
kepada saya, iaitu, aku telah dapat tempat kediaman di 
Mekah, dan seorang hamba perempuan untukku. Hamba 
ini mengambil air untukku berwuduk. Satu lagi belum 
dapat, iaitu hendak bertemu denganmu.” 


Sebagai jawapan Yahya menulis, “Seseorang itu 
hendaklah suci dan meningkat tinggi kerohaniannya agar 
di mana sahaja ia tinggal tempat itu menjadi suci seperti 
Mekah. Orang yang menjadi hamba kepada orang yang 
lain hendaklah jangan menyimpan hamba. Orang yang 
sentiasa ingat kepada Allah tidak ingat kepada yang lain. 
Kerana abang ingat saya, abang telah lupa Allah. Ingatlah 
Allah sentiasa dan lupakan anak-anak, saudara-mara dan 
lain-lain. Apabila abang bertemu dengan Allah, tidak 
perlu abang ingat saya. Jika tidak bertemu dengan Dia, 
apakah gunanya abang berjumpa dengan saya?” 

Yahya berkata, “Hidup dunia ini umpama tidur 
dan hidup akhirat itu umpama jaga. Jika seseorang itu 
menangis semasa mimpinya, ia akan ketawa apabila ia 
jaga. Begitu juga, orang yang menangis dalam dunia ini 
kerana takutkan Allah akan senyum di akhirat.” 


Yahya berjalan bersama seorang rakannya melalui 
sebuah kampung. Rakannya berkata, “Alangkah 
cantiknya kampung ini!” Yahya berkata, “Ada yang lebih 
cantik dari kampung ini, iaitu hati yang cinta kepada 
Allah hinggakan tidak ada masa mengenang yang lain 
kecuali Allah.” 

Satu hari lampu di bilik Yahya tiba-tiba padam. 
Beliau pun menangis. Apabila ditanya kenapa beliau 
menangis, beliau menjawab, “Memandangkan lampu 
itu padam, aku khuatir di suatu hari nanti kerana nafsu 
keduniaan, lampu imanku pula padam.” 


Yahya Berkata 
1. Mati itu ibarat jambatan, yang menyambung 
hamba dengan Tuhan yang dicintainya. 


2. Iman yang seketika itu akan membasuh dosa 
dua ratus tahun. 

3. Oleh kerana orang yang cinta Allah itu hanya 
melakukan dosa apabila dia berada dalam 
dirinya, bagaimana pula ia bertanggungjawab 
tentang dosa itu? 

4. Jika mati itu ada dijual di pasar, orang cinta 
Allah akan membeli mati itu. 


D Ka 

5. Kurangkan berjumpa dengan ahli dunia dan 
banyakkan menyembah Allah. 


6. Orang yang jadi kaya melalui berkat menyebut 


nama Allah adalah orang yang sebenarnya kaya. 
Orang yang kaya melalui usaha sentiasa miskin. 


7. Dunia ini tempat ibadat. 


8. Seketika rindu kepada Allah adalah lebih 
berharga dari dunia ini. 


9. Dunia ini kedai syaitan, takutlah kepadanya. 
Ianya adalah minuman yang diberi oleh syaitan, 
janganlah rasainya. 


10. Barangsiapa makan banyak akan jadi mangsa 
hawa-nafsu. Di perut yang lapar itu terletak 
rahmat Allah dan sinarNya. 


11. Berhati-hatilah supaya jangan makan bersama 
orang kaya. 


12. Hati “abid (orang yang menghambakan diri 
kepada Allah sahaja) tenang di empat tempat 
ini, dan tidak di tempat lain; iaitu semasa 
berseorangan, dalam masjid, di kubur dan di 
hutan. 


13. Penghalang paling besar bagi mereka yang baru 
dalam perjalanan ialah bercampur dengan ahli 
dunia. 


14. Jika tiga perkara ini dibuang, seseorang itu akan 


mencapai mutu kerohanian yang tinggi, iaitu: 
membuang keinginan hendak pangkat dan 

kemuliaan, membuang keinginan hd 
dan membuang hal-hal yea pan 


15. Rahsia untuk berjaya dalam Perjalanan 
Kerohanian ialah tawakkal kepada Allah dan 
palingkan wajah dari dunia. 


16. Redha dengan Allah dan Allah akan redha 
denganmu. 


Allah berkata kepada hambaNya, “Janganlah 
merungut tentang Aku; tidak cukupkah untuk kamu 
bahawa kedua alam ini kepunyaanKu dan Aku ini 
kepunyaan kamu?” Dalam mengumpulkan dunia, 
manusia itu terpaksa melalui kehinaan dan kekecewaan, 
tetapi dalam mengumpulkan faedah kerana mengenang 
Allah, manusia dapat kemuliaan di sisiNya. Keinginan 
kepada dunia menjadi hijab antara hamba dengan Tuhan. 


Doa Yahya bin Ma'adz Ar-Razi 


1. Ya Allah! Aku ini berdosa dan mengharapkan 
rahmat dan keampunanMu, kerana Kamu maha 
pengampun dan aku penuh berdosa. Ya Allah! 
Apabila Fir'aun menjadi kafir dan mengaku 
Tuhan, Kamu suruh Nabi Musa melayannya 
dengan lemah lembut. Dosa yang begitu besar 
pun dilakukan oleh Fir'aun, namun Kamu suruh 
juga agar dia dilayan dengan baik. Oleh itu, 
ampunkanlah aku yang tidak mempunyai apa- 
apa kecuali pakaian yang kasar dan koyak rabak. 
Itu pun aku tidak mengatakan kepunyaanku dan 
bersedia untuk membuangnya jika dikehendaki. 
Bagaimana pula seseorang itu putus harap 

dengan rahmatmu pada hal rahmatmu itu 
amat luasnya? Tuhan! Kebajikan yang paling 
tinggi dalam dunia ini ialah menyuburkan iman 
terhadapMu dan nasib baik iman itu terjatuh 
kepadaku. Berilah kepadaku agar aku dapat 
melihatMu. 


Oh Tuhan! Kurniakanlah hasil kebajikan yang 
telah aku lakukan, kepada orang-orang salih 
yang menuntutnya, dan kurniakanlah kepada 
orang-orang kafir dalam dunia ini bahagian 
dunia yang diuntukkan kepadaku. Bagi diriku 
aku tidak ingin apa-apa kecuali ingatanMu 
kepadaku selama aku masih hidup di dunia, 
dan pandanganMu kepadaku bila aku mati. 


Ya Allah! Aku ini berdosa tiap-tiap hari. Engkau 
pengampun. Ampunkanlah dosaku. Apabila 
aku ingatkan kelemahanku, takutlah aku 
kepadaMu, oh Tuhan! Tetapi aku jadi berani 
apabila aku melihat rahmat dan keampunanMu. 


Ya Allah! Aku ini berdosa. Bagaimana aku 
hendak ingat kepadaMu? Engkau maha 
pengampun. Bagaimana aku tidak ingat 
kepadaMu, Oh Tuhan yang pengasih dan 
penyayang. 


Ya Allah! Sahabatku yang paling ikrab dalam 
hidupku di dunia ini ialah rasa harapku kepada 
keampunanMu; dan hadiah paling berharga 
dariMu kepadaku ialah mengingatMu dan 
sentiasa menyebut namaMu. 

6. Oh Tuhan! Amalanku itu bukanlah bertuiu 
hendak masuk ke syurga, tetapi aku ki 
azab neraka. Oleh itu, kurniakanlah kepadaku 
rahmatMu dan jadikan aku ini berani. 


27, SYAH BIN SYUJA' AL-KIRMANI 


Selama empat puluh tahun beliau tidak tidur. Apabila 
beliau rasa mengantuk beliau ambil garam dan dibubuh 
dalam matanya. Pada suatu hari, beliau tertidur. Dalam 
tidur itu terlihat olehnya Allah. Beliau berkata, “Oh 
Tuhanku! Aku cariMu selama ini tanpa tidur, tetapi 
Engkau datang dalam tidurku.” Suara ketuhanan itu 
berkata, “Inilah hasil dari engkau berjaga selama empat 
puluh tahun itu.” Semenjak itu beliau ingin tidur dan 
berharap mendapat pandangan itu lagi. Dia sangat 
suka tidur. Bahkan katanya jika seluruh dunia ini 
kepunyaannya, hendak rasanya menukarnya dengan 
tidur sebentar tidur (agar dapat “memandang Allah). 
Beliau selalu menyanyi demikian — “Kita ini ibarat daging 
yang dipanggang kepada besi pemanggang. Sekejap 
dipusing ke sebelah sana dan sekejap lagi ke sebelah sini 
untuk dipanggang.” 


28. YUSUF BIN AL-HUSAIN AR-RAZI 


Seorang gadis Arab yang hartawan dan rupawan 
telah jatuh cinta dengan Yusuf bin Al-Husain. Suatu 
malam gadis itu dengan diam-diam pergi ke tempat 
Yusuf. Oleh kerana Yusuf tidak mahu bertemu dengan 
pa itu, maka Yusuf pun lari dari situ. Apabila beliau 
Ya. Jeniang itu, beliau telah bermimpi melihat Nabi 

uf sedang duduk di atas kerusi yang indah dan 

dikelilingi oleh malaikat. Setelah melihat Yusuf bin Al- 
Husain, Nabi Yusuf pun berdiri dan memeluk beliau 
dan mempelawakan beliau duduk di sampingnya. 
Nabi Yusuf berkata, “Allah telah memberi salamNya 
kepadamu. Allah juga memberitahu kepadaku demikian: 
“Yusuf, bila Ratu Zaliha datang kepadamu dengan niat 
yang jahat, kamu berdoa kepadaKu supaya dilindungi 
dari niat jahatnya itu. Tetapi lihatlah Yusuf bin Al-Husain 
ini, kerana takutkan kemurkaanKu dia lari dari gadis 
yang hendak menemuinya itu. Dia patut dipuji. Pergilah 
berjumpa dengannya'. Oleh itu, saya pun pergi berjumpa 
denganmu. Saya sampaikan kepadamu salam sejahtera 
Tuhan dan nama kamu akan direkodkan dalam senarai 
hamba-hamba Tuhan yang sejati. Sekarang pergilah 
kamu berjumpa dengan Dhun-Nun Al-Misri agar kamu 
disyafaatinya dan akan menyampaikan kepada kamu 


nama Allah yang teragung ( pla MV dl p.!). 


Yusuf pun pergi ke tempat Dhun-Nun dan 
berkhidmat kepadanya selama setahun. Apabila Dhun- 
Nun bertanya kepadanya apa yang ia mahu. Yusuf hanya 
berkata tidak ada apa-apa selain dari hendak berkhidmat 
selama setahun lagi. Dhun-Nun membenarkan. Setelah 
cukup tempohnya, Dhun-Nun menyuruh Yusuf 
membuat satu permintaan lagi. Yusuf berkata bahawa 
beliau ingin diijazahkan dengan nama Allah oleh Dhun- 
Nun. Dhun-Nun tidak berkata apa-apa. Yusuf terus 
berkhidmat dengan Dhun-Nun. Suatu hari Dhun-Nun 
menyuruh Yusuf membawa sebuah mangkuk yang telah 
dibungkus dengan kain untuk diberi kepada seorang sufi 
di seberang sungai sana. Bungkus itu tidak boleh dibuka. 
Yusuf menurut sahaja dan terus pergi. Kata Dhun-Nun, 
sufi di seberang sungai itu akan mengijazahkan Yusuf. 

Sedang menyeberang sungai itu, Yusuf dengar bunyi 
dalam mangkuk itu. Kerana pelik mendengar bunyi itu, 
Yusuf membuka bungkusan itu. Dengan serta-merta 
keluarlah seekor tikus dari dalam mangkuk itu dan jatuh 
ke dalam sungai (Sungai Nil) dan dihanyutkan oleh air. 


Apabila sampai ke seberang sungai itu, mangkuk 
itu diberinya kepada sufi tersebut dan beliau memohon 
supaya diijazahkan. Sufi itu menjawab, “Kamu tidak 
boleh memelihara seekor tikus yang diamanahkan 
kepada kamu. Bagaimanakah kamu boleh memelihara 
rahsia nama Allah yang teragung? Kamu telah gagal 
dalam ujian ini.” 


Yusuf dukacita dan terus pulang berjuma dengan 
Dhun-Nun dan menceritakan hal itu semuanya. Dhun- 
Nun berkata, “Saya telah memohon kepada Allah 
semasa kamu tinggal bersamaku tiga tahun di sini untuk 
mengijazahkan kamu. Saya memohon tidak kurang 
dari tujuh puluh kali. Tetapi tidak dibenarkan. Kamu 
sendiri tahu yang kamu telah gagal dalam ujian. Oleh 
itu, pulanglah ke negerimu. Tidak lama lagi kamu akan 
diberi ijazah di sana.” 


Yusuf memohon supaya diajar lagi. Dhun-Nun 
berkata, “Lupakanlah semua yang telah kamu pelajari itu. 
Agar hijab itu boleh disingkap. Selanjutnya, lupakanlah 
saya ini dan janganlah sebut nama saya pada sesiapa 
sebagai gurumu.” Yusuf berkata, “Saya tidak layak 
menurut kedua-dua arahan tuan itu.” Kemudian Dhun- 
Nun berkata, “Oleh itu, mulalah mengajar orang ramai 
dengan syarahan-syarahan, tetapi ingatlah bahawa kamu 
jangan sekali-sekali mendirikan (mengisbatkan) dirimu 
(ego).” Yusuf bersetuju menerima nasihat itu. Tetapi 

sedikit benar orang yang mahu mendengar syarahannya. 
Satu hari, langsung tidak ada orang yang mendengar 
syarahannya. Tidak lama kemudian, datanglah seorang 

mpuan tua kepada beliau dan berkata, “Kamu telah 
berjanji kepada Dhun-Nun untuk memberi syarahan 
tiap-tiap hari dan jangan mengisbatkan dirimu (jangan 
letakkan dirimu antara Tuhan dengan manusia). 
Sekarang kamu berdiam diri sahaja. Bukankah ini telah 
mungkir janji?” Barulah Yusuf mengetahui kesalahannya. 
Semenjak itu beliau terus memberi syarahan tiap-tiap 
hari selama lima puluh tahun. Tidak peduli sama ada 


orang hadir atau tidak. 


Satu hari, dalam mimpi, Ibrahim Al-Khawas dan 
seorang sufi murid Yusuf telah mendengar suara berkata 
menyuruh mereka pergi bertemu Yusuf bin Al-Husain 
dan memberitahunya bahawa beliau telah terkeluar 
dari majlis ketuhanan. Apabila jaga dari tidur murid itu 
enggan menyampaikan perintah suara itu kepada Yusuf. 
Besoknya murid itu bermimpi serupa itu juga. Ia enggan 
juga memberitahu Yusuf. Kali yang ketiganya suara itu 
berkata, “Jika kamu tidak turut perintah ini, kamu akan 
dihukum denganberat.” Akhirnya dengan terpaksa murid 
itu pergi berjumpa Yusuf. Murid itu tegak tanpa berkata- 
kata di hadapan gurunya. Yusuf melihatkan keadaan itu, 
berkata, “Bacalah syair yang indah kepadaku.” Murid itu 
menurut. Mendengar itu, Yusuf menangis dan mengalir 
airmatanya. Beliau berkata, “Orang memanggilku kafir. 
Hingga sekarang bacaan Quran tidak menghancurkan 
hatiku. Tetapi dengan syairmu itu, aku menangis. Oleh 
itu benarlah Allah mengatakan aku ini telah terkeluar dari 
majlis ketuhanan.” Setelah mendengar kata Yusuf, maka 
murid itu pun lari ke dalam hutan dan bertemu dengan 

Khidr yang berkata kepada murid itu. “Pedang Allah 
telah mencederakan Yusuf dan syurgalah tempatnya. 
Seseorang itu hendaklah mencapai perasaan cinta seperti 
cinta beliau dan mencapai peringkat seperti peringkat 
beliau. Orang yang hatinya tertumpu kepada Allah tidak 
akan melihat lagi harta kekayaan dunia.” 


Yusuf berkata, “Allah sendiri meminta kepada 
hamba-hambaNya supaya menumpukan perhatian 
kepadaNya sahaja. Dia sendiri meminta hambaNya 
menumpukan dirinya kepadaNya sahaja. Begitulah 
Allah itu sangat berharapkan agar manusia kembali 
kepadaNya.” 


Seorang saudagar dari Nisabur telah meminjamkan 
wang kepada seorang yang tinggal jauh dari tempatnya. 
Beliau hendak pergi bertemu dengan orang yang 
berhutang itu untuk memungut hutangnya. Saudagar ini 
ada seorang hamba perempuan yang cantik. Beliau ingin 
meninggalkan perempuan ini kepada seorang yang boleh 
dipercayai semasa peninggalan ia pergi itu. Akhirnya 
ditinggalkannya hamba itu dengan seorang sufi yang 
salih bernama “Uthman Hariri. Dengan bersusah payah 
saudagar itu meminta sufi ini menerima permintaannya. 
Akhirnya diterima juga oleh “Uthman Hariri. 


Satu hari, dengan tidak sengaja terpandang oleh 
Uthman akan perempuan itu. Nafsu jantinanya pun 
melonjak keluar. Tetapi dikontrolnya dirinya. Beliau 
pergi berjumpa gurunya dan meminta guru itu memberi 
nasihat bagaimana hendak mengkontrol hatinya itu. 
Guru itu menyuruh beliau pergi berjumpa Yusuf bin 
Al-Husain dan menerima nasihatnya. Apabila “Uthman 
pergi ke tempat Yusuf, orang ramai berkata kepadanya 

bahawa Yusuf itu seorang kafir dan tukang bidaah. Beliau 
pun kembali pulang. Setelah gurunya mengetahui itu, 
disuruhnya juga “Uthman pergi berjumpa Yusuf. Kali ini 
terkejut 'Uthman apabila sampai ke tempat Yusuf kerana 
ditemuinya Yusuf duduk bersama seorang pemuda yang 
lawa dengan setempayan arak dan sebuah mangkuk ada 
di hadapan mereka. Meskipun Yusuf ini bersikap sebagai 
wali Allah tetapi itulah yang dilakukannya. “Uthman tidak 
mengerti sikap Yusuf itu. Tetapi walaubagaimanapun, 
'Uthman duduk dekat Yusuf itu. Apabila Yusuf berkata- 
kata tentang hal-hal tasauf (kerohanian), perkataannya 
sangat berkesan dan berpengaruh, hingga “Uthman 
sendiri pengsan dalam dzauk (mabuk Allah). 


Apabila sedar semula, “Uthman bertanya kepada 
Yusuf kenapa beliau pada lahirnya bersikap menyalahi 
kehendak ugama. Yusuf menjawab, “Pemuda ini anakku 
dan sedang mengaji Quran denganku. Tempayan ini 
berisi air untuk diminum di masa panas ini. Berkenaan 
soalan kenapa aku bersikap seperti ini ialah kerana aku 
tidak mahu sebarang saudagar menyimpankan hamba 
perempuanya yang cantik semasa ia pergi ke mana- 
mana.” “Uthman terkejut mendengar kata Yusuf itu. 
"Uthman bertanya apa yang patut beliau buat sekarang 
dalam hal tersebut. Yusuf berkata, “Siapa yang cinta 
kepada Allah, ia tidak berkawan dengan dunia.” 


Yusuf Mengajarkan 


1. Kamu itu hamba Allah, hiduplah sebagai 
hamba. 


2. Cinta kepada Allah itu menghapuskan semua 
cinta kepada makhluk. 

29.ABU HAFS AL-HADAD 


Beliau Berkata 


1. Dunia ini ialah sebuah rumah yang sentiasa ada 
dosa terhadap Allah. 


2. Fakir itu adalah satu cara yang membawa 
seseorang hampir kepada Allah. 


3. Janganlah bergantung kepada ibadat dan latihan 
kerohanianmu itu tetapi bergantunglah kepada 
rahmatNya. 

4. Barangsiapa yang rindu kepada Allah akan 
melihatNya selalu. 

5. Orang yang suka dipuji itu adalah sia-sia dalam 
sukacitanya itu. 

6. Dosa itu membawa kepada bidaah. 


7. Orang yang cuba mengenal Khalik melalui 
makhlukNya adalah buta. Sepatutnya dia 
mengenal makhluk melalui Khalik. 


8. Berada sentiasa di ambang pintu Tuhan agar 
pintuNya itu terbuka kepadamu. 


9. Berharaplah kepada Allah, seperti harapnya 
pengemis kepada sedekah orang kaya. 

30. HAMDUN AL-QASSAR 


Beliau Berkata 


1. Syarahanku tidak akan memberi hasil dan tidak 
akan berkesan, jika saya cintakan dunia. Cinta 
kepada Allah itu lebih baik dari cinta kepada 


dunia. 


2. Jika kamu berhutang, janganlah harap untuk 
membayar hutang itu melalui pertolongan 
makhluk, berharaplah kepada Allah dan Dia 


akan membayar hutangmu itu. 


31. MANSUR BIN ' “AMMAR 


Satu hari beliau jumpa sekeping kertas di jalanraya. Pada 
kertas itu tertulis nama Allah. Oleh kerana beliau tidak 
mahu kertas itu dipijak-pijak oleh orang yang lalu-lalang, 
maka diambilnya kertas itu, dilipatnya dan ditelan. Pada 
malam itu, dalam mimpinya, beliau mendengar suara 
ketuhanan berkata, “Oleh kerana kamu menghormati 
nama Kami, maka Kami akan bukakan pintu ilmu 
kepadamu.” Dengan kurniaan Tuhan, beliau jadi orang 
ra dapat memberi syarahan dengan berkesan 
sekali. 


Seorang kaya memberi empat dirham kepada 
khadamnya untuk membeli barang di pasar. Dalam 
perjalanan beliau teringat syarahan Mansur. Beliau 
berkata, “Adakah orang yang mahu memberiku 
empat dirham sebagai tukaran empat doa untukku 
persembahkan kepada Allah bagi pihaknya?” Khadam itu 

memberi empat dirham itu kepada Mansur dari meminta 
beliau berdoa untuk mendapatkan empat perkara 
baginya. Mansur bertanya kepadanya apakah empat 
perkara itu. Khadam itu menjawab, “Pertama, minta saya 
dibebaskan; kedua, minta tuanku diberi ampun kerana 
dosanya; ketiga, sebagai ganti empat dirham ini saya 
dapat empat dirham yang lain; dan keempat, Allah beri 
rahmatNya kepadaku, kepada tuan dan segala hadirin di 
sini. 


Mansur pun berdoa memohon empat perkara itu. 
Apabila khadam itu sampai ke rumah, tuannya marah 
kepadanya kerana terlambat. Tetapi apabila khadam itu 
menceritakan segala yang berlaku tadi, maka tuannya itu 
pun tidakjadi marah bahkan beliau terpengaruh oleh kata- 
kata khadamnya itu. Semasa itu terasalah beliau hendak 
taubat. Beliau pun sujud dan terus meminta ampun ke 
hadrat Tuhan. Kemudian, khadam itu dibebaskan dan 
dengan sukacitanya diberi hadiah empat ratus dirham 
pula. Dalam mimpinya, orang kaya itu mendengar suara 
ketuhanan berkata, “Kamu telah memberi khidmatmu, 
sekarang Kami akan beri kurnia kepadamu. Terimalah 
rahmat Kami kepadamu, khadammu itu, kepada Mansur 
bin “Ammar dan pengikut-pengikut beliau.” 


Mansur bin “Ammar Mengajarkan Demikian 


1. Barangsiapa ingin berjumpa dengan ahli dunia, 
akan berjauhan dengan Allah. 


2. Kebersihan hati dicapai dengan empat latihan: 
Bercampur dengan aulia Allah, mengkaji Quran, 
sembahyang di waktu malam, mengeluarkan 
airmata pada masa sembahyang subuh. 

“Anak-anak kamu dan harta-benda kamu 
adalah musuh-musuh kerohanian kamu,” 
demikian firman Allah dalam Quran. 


4. Orang yang lari dari makhluk menuju Allah 
adalah hamba Allah sejati. 


32. AL-JUNAID AL-BAGHDADI 


erapa orang murid bertanya kepada guru 
Al-Junaid, “Bolehkah murid melampaui gurunya 
dalam bidang kerohanian ini”? Guru Al-Junaid berkata, 
“Muridku, Al-Junaid, telah mencapai ketinggian dalam 
bidang kerohanian lebih dari aku.” 


Empat puluh tahun berturut-turut lamanya Al-Junaid 
berjaga sepanjang malam membuat amal ibadat kepada 
Tuhan. Timbullah sombong dan megah pada dirinya yang 
dia telah mencapai ketinggian dalam bidang kerohanian 
itu. Terdengar olehnya suara yang memberinya amaran. 
“Masanya telah sampai bagimu digelar kafir.” Al-Junaid 
menjerit, “Allah! Apakah dosaku?” Jawab suara itu, 
“Adakah satu dosa lain yang lebih besar daripada kamu 
mengisbatkan dirimu (belum lagi fanakan diri dan baqa 
bersama Allah)?” Beliau mengeluh dan terus sujud, lalu 
berkata, “Barangsiapa yang tidak mencapai fana dirinya 
dan baqa bersama Allah, maka semua kebaikan yang 
dibuatnya adalah mengandungi dosa.” 


Apabila beb 


Selepas itu Al-Junaid terus berlatih bersungguh- 
sungguh dalam bidang kerohanian ini. Orang-orang 
yang menentang beliau membuat kacau. Mereka pinta 
khalifah menghantar seorang gadis jelita bertemu 

dengan Al-Junaid untuk menguji Al-Junaid. Pergilah 
gadis itu berjumpa Al-Junaid dan cuba menggodanya 
Al-Junaid mengangkatkan kepalanya dan melihat gadis 
itu, kemudian menundukkan kepalanya. Gadis itu 
terus juga membuat berbagai helah untuk menggoda 
Al-Junaid. Al-Junaid lagi sekali mengangkat kepalanya 
dan menghembus nafasnya kepada gadis itu. Dengan 
serta-merta gadis itu pun mati. Khalifah marah dan pergi 
berjumpa dengan Al-Junaid, lalu berkata, “Kenapa kamu 
bunuh satu daripada keindahan dunia ini?” Al-Junaid 
menjawab, “Bagaimana pula tuan, sebagai khalifah Allah 
di muka bumi, yang diamanahkan dengan tugas untuk 
melindungi kami, cuba hendak meruntuhkan amalanku 
yang telah aku lakukan selama empat puluh tahun?” 


Al-Junaid Berkata 


1. Apa yang aku dapat dalam bidang kerohanian 
adalah melalui tiga perkara: Pertama - 
menjauhkan dunia; kedua - puasa; ketiga - 
berjaga sepanjang malam. 


2. Selama sepuluh tahun aku terpaksa melindungi 
hatiku dari sesat. Selepas itu sepuluh tahun pula 
kemudiannya hatiku melindungi aku. Sekarang 
keadaanku rasanya hati ini tidak tahu dan aku 
pun tidak pedulikan ia. Semenjak dua puluh 
tahun yang lampau, Allah berkata-kata melalui 
aku. Aku bukan perantara. Meskipun dunia 
tidak tahu hal ini. Aku hanya menceritakan 
kesufian yang biasa sahaja semenjak dua puluh 
tahun yang silam. Aku diberi amaran supaya 
jangan mengatakan sesuatu yang rahsia di 

khalayak ramai. Pancainderaku lenyap apabila 
takut kepada Allah menguasai aku tetapi sedar 
semula bila aku berada dalam kasih sayangNya. 


3. Aku ini hamba dan tidak ada kemerdekaan. 
Aku akan pergi bila Allah menyuruhku pergi, 
sama ada ke syurga atau neraka. 


4. Apabila seseorang meminta beliau melihat 
orang itu, Al-Junaid berkata, “Semenjak dua 
puluh tahun yang lalu, saya cuba sepenuh hati 
melihat Allah, tetapi tidak berjaya; kenapa pula 
aku hendak melihat kamu?” 


5. Satu hari, sedang beliau sakit, beliau berdoa, 
“Ya Allah! Sembuhkan penyakitku.” Terdengar 
suara menjawab, “Jika kamu tidak redha dengan 
penyakit yang Kami kurniakan kepadamu, 
maka kamu bukanlah hamba Kami.” 


6. Guruku, Al-Saqti, memerintahkan aku memberi 
syarahan. Kataku aku tidak boleh berbuat 
demikian jika beliau ada di sampingku. 
Pada malam itu aku bermimpi melihat Nabi 
Muhammad s.a.w. dan menyuruhku memberi 
syarahan. Besoknya semasa aku bersiap 
hendak pergi berjumpa guruku menceritakan 
mimpi itu, aku dapati guruku ada menunggu 
di pintu rumahku. Beliau berkata, “Hingga 
sekarang kamu mahu seorang lain lagi untuk 
menyuruhmu memberi syarahan, jika tidak, 
kamu tidak mahu berbuat demikian.” Aku 
hairan dan bertanya kenapa beliau tahu apa 
yang aku mimpikan. Kata guruku bahawa Allah 

memberitahunya yang Dia telah mengutus 
nabiNya meminta Al-Junaid mula memberi 
syarahan di hadapan orang ramai, Semenjak 
itu mulalah aku bersyarah dengan syarat tidak 
lebih empat puluh orang pendengar berada 
di majlisku. Syarahanku itu sangat berkesan. 
Satu hari, lapan belas orang daripada empat 
puluh orang hadirin telah mati mendengar 
syarahanku. Oleh itu, aku berhentikan memberi 
syarahan kerana aku pula akan mati kelak. 


7. Satu hari, aku pergi melawat seorang darwisy 
yang sakit. Beliau menangis. Aku bertanya 
siapakah yang memberi sakit itu dan kepada 
siapa dia mengadu. Darwisy itu diam. Aku tanya 
kepadanya apakah maksud tidak sabarnya itu. 
Dia mengeluh dan berkata, “Aku tidak berdaya 
menangis dan tidak berdaya menanggung 
sakit.” 


8. Satu hari, sedang aku memberi syarahan di 
hadapan orang ramai, seorang daripada mereka 
berkata tidak faham syarahan itu. Aku katakan 
kepadanya supaya meletakkan amal ibadatnya 
selama tujuh puluh tahun (umurnya lebih tujuh 
puluh tahun) itu dan tunduk dengan merendah 
diri, maka dapatlah faham. 


9. Hati itu redha bila Allah redha. 


10. Satuhari, seorang daripada pendengar syarahan 
ku menghadiahkan aku wang lima ratus dinar. 
Aku tanya kepadanya sama ada dia ada wang 
lagi untuknya. Katanya 'ada. Aku tanya 

kepadanya sama ada dia mahu lagi. Katanya 
'ya.” Maka aku pun menyuruhnya simpan wang 
yang lima ratus dinar itu kerana dia lebih miskin 
dariku. Meskipun aku tidak ada apa-apa, aku 
tidak mahu apa-apa lagi. Tetapi, dia telah ada 
banyak wang, namun dia berkehendakkan lagi 
lebih banyak. 


Satu hari, seorang pengemis berdiri di pintu 
rumahku. Beliau sihat nampaknya dan aku 
hairan kenapa dia mengemis. Beliau boleh 
bekerja mencari nafkah. Tidak patut pada 
pandanganku beliau itu mengemis. Pada 
malam itu aku bermimpi. Aku nampak sebuah 
talam bertutup dan aku disuruh makan isinya. 
Apabila dibuka talam itu, aku lihat mayat 
dalamnya. Aku berkata, “Allah! Kenapa aku 
disuruh makan mayat ini?” Suara kedengaran 
berkata, “Kenapa kamu makan mayat itu di 
siang hari?” Aku pun faham maksud cakap 
itu dan aku memohon ampun kepada Allah 
kerana salahku menyangka yang bukan-bukan 
terhadap seorang pengemis. Lepas itu aku 
pun pergi hendak berjumpa dengan pengemis 
itu. Aku jumpa dia dalam hutan. Apabila 
beliau melihat aku, beliau berkata, “Allah 
terima taubat mereka yang bertaubat segera 
selepas dosa itu dilakukan. Mulai sekarang, 
ingatlah, jangan menyangka yang bukan-bukan 
terhadap seseorang dan mengata seseorang di 
belakangnya!” 


Di Mekah saya lihat seorang tukang cukur 
sedang mencukur seorang kaya. Saya berjumpa 

dengannya dan menyuruh dia mencukur saya 
pula. Ditinggalkannya orang kaya itu dan 
terus mencukur saya. Setelah selesai, diberinya 
saya sebuah tempat duit yang mengandungi 
wang. Saya membuat keputusan untuk 
memberi tukang cukur itu semua yang diberi 
kepada saya itu. Tidak lama kemudian datang 
seorang lain menghadiahkan sebuah tempat 
duit yang penuh dengan wang emas. Saya 
hadiahkan pula kepada tukang cukur itu. 
Tukang cukur itu berkata, “Tidakkah tuan malu 
menghadiahkannya kepada saya? Tidakkah 
tuan tahu bahawa seseorang itu tidak mahu 
balasan dari pemberian yang dilakukan dengan 
nama Allah?” 


13. Satu hari, fikiranku tidak tenang dalam 
sembahyang. Saya pergi ke luar rumah. Tidak 
jauh dari situ, saya lihat seorang darwisy duduk 
di atas selimut. Katanya dia telah menunggu 
lama untuk bertanya kepadaku. Pertanyaan 
itu ialah bagaimana membersihkan kalbu dari 
mengingini sesuatu. Saya menjawab, “Lawan 
kalbu itu dan jangan menyerah kalah.” Beliau 
berkata kepada dirinya, “Wahai kalbuku, 
bukankah jawapan yang serupa telah aku 
katakan kepadamu, tetapi kamu hendakkan 
jawapan dari Al-Junaid juga. Kamu telah dengar 
jawapan beliau.” Setelah beliau pergi, fikiranku 
pun tenang semula. Saya pun berasa senang 
dalam sembahyang dan tahulah saya bahawa 
yang menyebabkan fikiran saya tidak tenang itu 
ialah kerana darwisy tersebut. 


14. 


15: 


16. 


17. 


18. 

Jika antara saya dan Allah ada sungai api, maka 
saya akan harungi sungai api itu, dalam cintaku 
kepadaNya. 


Suhal menulis kepada saya bahawa orang 
yang tidur itu tidak dapat mencapai Tuhan, 
kerana Allah ada berfirman kepada Nabi Daud, 
“Orang yang mengaku cinta kepada Aku, tetapi 
membanyakkan tidur, maka pengakuannya itu 
adalah palsu.” 


Saya lihat seorang pencuri yang telah pun mati 
dibelenggukan. Saya tunduk kepadanya. Orang 
bertanya kepada saya kenapa saya melakukan 
perbuatan itu. Saya menjawab,” Dia patut dipuji 
kerana ikhlasnya dengan perbuatan yang 
dilakukannya itu hingga akhir hayatnya dan 
mengorbankan jiwanya sendiri.” 


Termaktub dalam Quran, “Siapa lagi yang akan 


menerima doa seseorang yang dalam kesusahan, 
kecuali Aku, Tuhanmu.” 


Apabila saya lihat seorang fakir yang merungut 
kerana tidak ada makan pada hari itu, saya 
pun berkata kepadanya, “Tuan merungut 
tentang kurnia Allah yang besar itu — fakir - 
dan itu adalah kurniaan paling besar dari Allah 
kepada auliaNya. Aulia Allah tidak merungut 
jika mereka ditimpa kefakiran (kemiskinan). 
Pergilah. Allah tidak akan membiarkan tuan 
tanpa makanan dan pakaian.” 


Mendengarkan syarahan saya satu hari, seorang 
hartawan muda telah terpengaruh benar 

dengan syarahan saya, lalu beliau membahagi- 
bahagikan semua hartanya kepada orang-orang 
miskin dan bercadang hendak menghadiahkan 
saya seribu dinar. Semasa beliau hendak pergi . 
berjumpa saya dengan membawa wang itu, 
orang berkata kepadanya, “Adakah tuan 
hendak melibatkan wali Allah yang besar itu 
dengan hal keduniaan?” Orang muda itu pun 
membuangkan wang itu ke dalam sungai. 
Kemudian beliau pergi berjumpa saya. Saya 
berkata kepadanya, “Tuan tidak layak berteman 
dengan saya, kerana tuan mengambil masa 
yang panjang dalam melakukan pembuangan 
itu pada hal boleh dilakukan dengan sekali gus, 
dan tidak membuang wang itu sekali gus, tetapi 
satu lepas satu.” 


20. Hatimu itu rumah Allah. Jangan biar yang lain 
duduk di dalamnya kecuali Allah. 


21. Rindu pada Allah itu membuangkan dosa. 


22. Kamu tidak mencapai baqa (kekal dengan 
Tuhan) sebelum melalui fana (hapus diri). 


23. Orang yang takut kepada Allah tidak pernah 
senyum. 


24. Lupa mengenang Allah lebih teruk dari azab 
neraka. 


25. Orang yang hidupnya bergantung dengan 
nyawanya akan mati bila nyawa itu bercerai 
dengan badan. Tetapi orang yang hidupnya 
bergantung dengan Allah tidak akan mati. 


WW 

i i ata itu buta jika tidak menghargai 
a pena Allah. Lebih baik lidah itu bisu jika 
tidak menyebut nama Allah. Lebih baik telinga 
itu pekak, jika tidak mendengar nasihat-nasihat 
Allah. Lebih baik anggota badan itu mati, jika 
tidak melakukan suruhan Allah. 


Orang yang bergantung kepada usahanya 
sendiri dalam mengenang Allah tidak akan 
mendapat ganjaran penuh dari ibadatnya. 


Orang yang dicintai Allah itu akan dilorongkan 
Allah untuk berkawan dengan auliaNya. 


Orang yang mengkaji sesuatu dan tidak 
mengkaji perkara perkahwinan tidak akan 
mencapai kesempurnaan. 


Orang yang makan banyak tidak dapat 
melakukan ibadat. 


Bagi murid, dunia ini masam, tetapi manis dari 
segi kerohanian. 


Empat ratus orang guru agama sebulat suara 
berkata bahawa seseorang itu hendaklah 
melakukan ibadatnya dengan penuh khusuk 
hingga tidak terlintas dalam fikirannya yang 
lain, kecuali Allah. 


Seseorang sufi itu ibarat ladang di mana baja 
diisi dan menghasilkan biji-bijian yang baik. 


Membuangkan segala-galanya kecuali Allah 
dan “mematikan diri' ialah kesufian. 

Si sufi itu ialah orang yang menjadi tanpa sifat 
dan bertemu dengan Allah. 


Tauhid itu ialah mengenal Allah. 


Seseorang itu tidak mencapai cinta Allah 
hingga ia memfanakan dirinya. Percakapan 
orang-orang yang cinta kepada Allah itu pada 
pandangan orang-orang biasa adalah dongeng 
sahaja. 


Dzauk (mabuk Allah) menghidup dan 
menguatkan, pandanganNya membunuhkan. 
Dzauk membinasakan diri (ego). 


Satu ketika lupa kepada Allah menghapuskan 
seribu tahun ibadat. 


Seributahun ketaatantidak boleh menghapuskan 
seketika (sesaat) ketidakpatuhan kepada Allah. 


Orang yang benar-benar ikhlas mencari Allah 
akan mendapatNya. 


Iman itu membisikkan dalam hati, “Jangan cari 
makanan, percaya sepenuhnya bahawa Allah 
itu pemberi makanan kepada semua.” 


Orang yang berakal waras itu lebih baik dari 
sufi yang jahat hati. 
Allah menjadikan rahmatNya sebelum 
menjadikan dunia. 


Barangsiapa menyebut nama Allah akan lenyap 
ke dalam nama itu, dan nama itu pula akan 
lenyap ke dalam Allah. 


, 

46. Kesufian itu ialah lari dunia menuju Allah dan 
berada sentiasa dalam ibadat. Carilah kesufian 


itu dalam diri sendiri. 
47. Sisufi itu tidak diketahui orang kecuali Allah. 
48. Kejahatan paling besar ialah tamak haloba. 


49. Memikirkan ayat-ayat Quran itu membawa 
kepada mendapat nur (cahaya) dan matlamat 
yang sama itu juga boleh dicapai dengan 
memikirkan kurniaan dan kemuliaan Allah. 
Quran itu menerbitkan cinta Allah kepada 
pembacanya. Fikirkanlah janji-janji Tuhan dan 
ini akan menerbitkan takwa kepada Allah. 


50. Apabila seseorang itu memikirkan rahmat 
Allah, ia akan dapat mengelakkan dosa, kerana 
dia khuatir jika dia berbuat dosa, dia tidak akan 
diberi rahmat itu. 


51. Orang yang paling agung ialah orang yang 
menyerahkan kehendaknya kepada kehendak 
Allah dan dia redha dengan Allah. 


52. Hamba Allah menyembah Allah sahaja, tidak 
yang lain. 


53. Buangkan dunia, maka jalan menuju Allah akan 
dibuka kepadamu. 


54. Membuangkan hawa nafsu akan membawa 
perdampingan dengan Tuhan. 


55. Tiga perkara menjadi hijab dalam perjalanan: 
hawa nafsu, dunia dan makhluk. Ini hijab biasa. 


In —— 

Yang tidak biasa ialah: ria' (menunjuk-nunjuk 
ibadat), melakukan keramat (sesuatu yang 
luarbiasa), pura-pura ikhlas bersedekah, kerana 
semua ini dilakukan dengan megah dan bangga. 


56. Orang yang tidak melihat Engkau, Oh Tuhan, 
adalah lebih baik buta agar ia tidak nampak 
yang lain. 


57. Tidak ada sesuatu yang sangat bersimpati 
denganku selain Quran. 


Syaitan telah masuk ke dalam hati seorang daripada 
murid Al-Junaid dan membisikkan bahawa murid itu 
telah mencapai kesempurnaan dan tidak perlu lagi 
berkawan dengan aulia Allah. Murid itu pun memencilkan 
dirinya. Dia berkata satu hari kepada orang bahawa dia 
telah dikunjungi oleh malaikat tiap-tiap hari dengan 
membawa unta yang berhias dan membawa dia melawat 
ke langit. Apabila Al-Junaid mendengarkan perkara ini, 
beliau pun tinggal semalam bersama dengan muridnya 
itu. Al-Junaid suruh murid itu berkata kepada malaikat 
yang dikatakannya datang mengunjunginya itu, “Kamu 
pesuruh iblis pergi jahanamlah kamu.” Murid itu pun 
menyebut perkataan itu apabila malaikat itu datang. Apa 
yang dikatakannya malaikat dan unta itu pun lari dan 
hilang dan didapatinya dirinya duduk di atas tong sampah 
dan rangka-rangka bangkai binatang bertaburan di situ. 
Murid itu pun bertaubat dan meminta perlindungan dari 
Al-Junaid. Al-Junaid berkata, “Memencilkan diri bagi 
orang yang dalam permulaan menjalankan perjalanan 
(tariqat) adalah bahaya. Berdampingan dengan guru 
yang mursyid adalah perlu.” 

Satu hari, seorang murid Al-Junaid telah berkelakuan 
tidak senonoh. Kerana takut dihukum, dia lari ke 
masjid. Al-Junaid mengikutinya. Apabila melihat Al- 
Junaid datang, murid itu pun takut. Dia jatuh dan 
cedera kepalanya. Apabila darah jatuh ke tanah, darah 
itu menulis nama Allah pada tanah. Al-Junaid berkata 
bahawa tidak patut dia menunjukkan rohaniahnya seperti 
itu. Kanak-kanak pun boleh melakukan pertunjukkan 
seperti itu. Tidak cukup rasa puashati dengan menyebut 
nama Allah (berzikir) sahaja, tetapi hendaklah mencapai 
Allah itu yang menjadi matlamat atau tujuan akhir zikir 
tersebut. Barulah orang itu menjadi orang rohaniah, jika 
tidak dia masih kanak-kanak. Perkataan Al-Junaid itu 
sangat mempengaruhi dan mempesonakan muridnya 
itu, lalu murid itu pun meninggal dunia. 


Seorang murid Al-Junaid tinggal di Basrah. Satu hari, 
fikiran jahat terlintas di hatinya. Dengan kehendak Allah 
mukanya jadi hitam. Setelah tiga hari barulah warna 
mukanya itu kembali ke asalnya. Setelah berlalu tiga hari 
itu, tibalah surat dari Al-Junaid kepada muridnya itu. 
Dalam surat itu tertulis, “Berwaspadalah menjalankan 
tariqat ini. Aku mengambil masa tiga hari untuk 
membasuh mukamu.” 


Satu hari, seorang murid beliau mengikuti beliau 
masuk ke dalam hutan. Kerana panas terik, darah 
keluar dari hidungnya. Murid itu berkata, “Alangkah 
panasnya!” Al-Junaid mengingatkan muridnya, “Kamu 
merungut tentang lakuan Allah. Pergi jauh dariku.” 


Al-Junaid ada seorang murid yang disayanginy2- 
Murid-murid yang lain dengki kepada murid tersebut. 

Untuk menyelesaikan masalah, Al-Junaid memanggil 
mereka semuanya dan memberi tiap-tiap seorang 
sebilah pisau dan seekor ayam jantan. Mereka disuruh 
menyembelih ayam itu di tempat yang tidak boleh 
terlihat oleh orang lain. Semua murid, kecuali murid 
yang disayanginya itu sahaja, yang pulang membawa 
ayam yang telah disembelih itu. Apabila ditanya kenapa 
ayam itu tidak disembelih, beliau menjawab, “Tidak 
ada tempat yang tidak terlihat oleh Allah, oleh itu saya 
tidak dapat menyembelih ayam ini di tempat yang 
tersembunyi.” Murid-murid yang lain sedar ketinggian 
murid yang seorang itu dan barulah mereka tunduk 
kepadanya. 


Setelah hampir waktu Al-Junaid hendak meninggal 
dunia, beliau meminta orang yang berada di sampingnya 
membasuh tangan dan kakinya. Mereka lupa membasuh 
kukunya. Tetapi Al-Junaid berkata telah dibasuh. 
Kemudian beliau tafakkur sebentar dan menangis. Orang 
yang ada hadir bertanya, “Seluruh hidup tuan telah diisi 
dengan amal ibadat, kenapa tuan menangis?” Beliau 
menjawab, “Tidak pernah dalam hayatku merasa paling 
miskin seperti yang aku rasa sekarang ini.” 


Beliau pun membaca ayat-ayat Quran dan berkata 
kepada murid-muridnya bahawa tidak ada kawan 
pemberi hiburan yang lebih baik dari Quran. 


Beliau berkata, “Pada masa ini seluruh ibadat 
dalam hidupku dahulu tergantung di awang-awangan, 
dan angin kencang sedang bertiup. Ianya condong ke 
samping. Saya tidak tahu sama ada angin ini membawaku 
berdampingan dengan Allah atau memisahkan saya 
dariNya. Saya lihat juga jambatan yang merentangi 


KN a 

neraka dan menuju ke syurga. Saya lihat Hakim Yang 
Maha Besar dan juga malaikat maut. Saya tidak tahu 
keputusan Hakim itu dan ke mana saya hendak dibawa.” 
Beliau terus membaca ayat-ayat Quran. Sahabat beliau 
menyuruh beliau menyebut nama Allah. Al-Junaid 
berkata dia tidak lupa nama itu dan mula mengira-ngira 
buah tasbihnya. Apabila sampai ke telunjuk kanannya, 
dia menyebut Rahman al-Rahim - beliau pun menutup 
matanya dan menghembuskan nafas terakhir. 


Mayatnya pun dimandikan. Tatkala matanya hendak 
dibasuh, terdengar suara berkata, “Jangan basuh mata 
hambaKu itu, mata itu tertutup dalam dzauk dan akan 
terbuka apabila Aku berkati ia dengan pandanganKu 
kepadanya. Jangan bukakan jari-jarinya yang tergenggam 
itu kerana ia menggenggam jari-jarinya semasa menyebut 
namaKu. Ia akan terbuka apabila Aku perintahkan.” 
Tidak lama kemudian terbang seekor merpati ke situ dan 
duduk di atas keranda beliau dan merpati itu bercakap, 
katanya, “Bulu-bulu aku dipakukan kepada keranda ini 
dengan paku cinta. Jika kamu semua tidak membawa 
keranda ini, aku akan terbangkan ia ke langit.” 


Seorang wali Allah melihat dalam mimpinya wajah 
Al-Junaid dan dia bertanya kepada Al-Junaid bagaimana 
Allah melayani beliau. Al-Junaid berkata, “Allah 
ampunkan aku dengan rahmatNya dan bukan kerana 
latihan kerohanianku. Kecuali sembahyang dua rakaat 
yang aku lakukan di tengah malam kerana Allah, yang 
lain itu tidak memberi apa-apa erti kepadaku di sini.” 

1. “AMRU BIN 'UTHMAN AL-MAKKI 


Beliau ini ialah seorang daripada guru Al-Junaid. Suatu 
hari beliau menulis sepucuk surat kepada Al-Junaid, 
Syibli dan Hariri, yang berbunyi, “Orang yang berani 
masuk ke dalam jalan kerohanian (tariqat sufi) ini ialah 
orang yang telah mengetahui yang dia akan menempuh 
dua ribu batang sungai yang amat deras airnya dan dua 
ribu buah gunung api sebelum ia mencapai “kenal diri'. 
Barangsiapa yang tidak berani menghadapi percubaan 
itu, maka lebih baik jangan cuba mengatakan dirinya 
sebagai orang yang mencari makrifatullah.” 


Apabila surat dari “Amru yang berada di Mekah 
itu sampai ke aulia Allah yang berada di Irak, mereka 
mentafsirkan bahawa dua ribu buah gunung api itu 
sebagai keadaan-keadaan bukan wujud yang mesti 
ditempuh oleh orang dalam perjalanan itu; dan dua ribu 
batang sungai itu sebagai wilayah wujud yang akan 
dimasuki, supaya sampai kepada kehampiran dengan 
Allah. Mendengarkan ini, Al-Junaid berkata bahawa 
dia hanya menempuh satu halangan itu sahaja. Hariri 
berkata beliau hanya baru berjalan tiga langkah sahaja. 
Syibli berkata bahawa mereka berdua itu telah beruntung 
juga kerana dia sendiri belum pun masuk ke dalam satu 
daripada keadaan-keadaan tersebut. 

2. ABU SA'ID AL-KHIRA7 


Abu Sa'id Al-Khiraz berkata, “Apabila si hamba itu 
berpaling menghadap Allah dan mencapai kehampiran 
dan perdampingan denganNya, maka lupalah ia apa 
sahaja selain Allah bahkan dirinya sendiri pun. Jika ada 
orang bertanya kepadanya apakah yang ia hendak, dia 
akan berkata, “Aku hanya mencari Allah, dan sekiranya 
tiap-tiap anggota kami diberi lidah, maka semuanya 
akan menyebut nama Allah, kerana setiap anggota 
itu telah diliputi oleh cahaya ketuhanan dan penuh 
mabuk kepadaNya'. Begitulah keadaannya mereka 
yang mencapai kehampiran yang sangat dengan Allah, 
hinggakan mereka tidak mahu menyebut nama Allah, 
kerana pada perasaan mereka nama itu sendiri telah 
diambil oleh Allah sendiri, dan Allah sendiri bercakap 
kepada mereka dan bukan orang lain.” 


Al-Khiraz berkata, “Satu hari saya bermimpi mellihat 
Nabi Muhammad dan bertanya kepada saya sama ada 
saya ingat kepada beliau sebagai seorang sahabat. Saya 
berkata kepada beliau bahawa oleh kerana cinta saya 
kepada Allah telah memenuhi hati saya, maka saya tidak 


mempunyai tempat dalam hati itu untuk mencintai orang 
lain.” 


Al-Khiraz Mengajarkan 


1. Saya berasa malu hendak menyimpan makanan 
untuk malam hari atau menyimpan lebih dari 
satu pakaian. 


2. Barangsiapa yang dikasihi Allah, segala 
kemahuannya akan dikabulkan tanpa perlu lagi 
berdoa kepadaNya. 


pEr—A . 

keadaan demikian itu jua beliau pun menghembuskan 
nafas terakhir. 


4. ABU “"UTHMAN AL-HIRI 


Satu hari, semasa masih kanak-kanak, beliau pergi ke 
sekolah ditemani oleh empat orang khadam. Beliau 
membawa tempat dakwat diperbuat daripada emas dan 
memakai pakaian yang indah-indah. Di tengah jalan 
dilihatnya seekor keldai yang luka belakangnya dan 
burung-burung mematuk tempat luka itu. Keldai itu 
hampir-hampir mati. Al-Hiri terus membuka pakaiannya 
dan membalut luka itu. Keldai itu memandangnya 
dengan perasaan terima kasih dan bermohon kepada 
Allah. Serta-merta rahmat Tuhan melimpahi beliau. 
Semasa perjalanan pulang beliau tidak sedar diri. Beliau 
belajar dari Ma'adz. Setelah maju sedikit dalam bidang 
kesufian, beliau meninggalkan harta kekayaannya dan 
rumahtangga dan ibubapanya. Seterusnya beliau beliau 
belajar dari seorang sufi agung di zamannya bernama 
Syaikh Syuja' Kirmani dan Abu Al-Hafs. 


Beliau sangat terkenal dalam mengkontrol diri dan 
tidak pernah marah. Satu hari ada seorang mengajaknya 
dalam jamuan makan. Apabila Al-Hiri datang, beliau 
pun dihalau dengan kata-kata yang kasar. Kemudian 
beliau diajak lagi. Beliau datang tetapi dihalau lagi. 
Beliau pun pulang. Beliau diajak lagi. Beliau pergi tetapi 
dihalau pula. Beliau pulang. Tidak kurang tiga puluh kali 
perkara ini berlaku tetapi beliau tidak peduli. Akhirnya, 
orang itu menjadi murid beliau dan menghormati beliau. 
Murid itu bertanya bagaimana beliau dapat menahan 
sabar sedemikian rupa. Al-Hiri menjawab, “Sebenarnya 

tidak ada luarbiasa tentang perkara itu. Apa yang saya 
buat, anjing pun boleh buat. Apabila diajak, dia datang; 
apabila dihalau, dia pergi. Ini bukanlah satu tanda 
kewalian yang besar.” 


Satu hari Al-Hiri sedang berjalan. Apabila sampai 
di sisi sebuah rumah dengan tidak sengaja orang rumah 
itu membuang sebakul abu dan jatuh ke atas kepala 
beliau. Murid-murid beliau ingin membalas kesalahan 
itu. Tetapi Al-Hiri melarang mereka dan beliau terus 
berdoa, katanya, “Oh Tuhan! Aku ini berdosa dan patut 
benar api yang bernyala itu menimpai aku, tetapi Engkau 
dengan kasih sayang telah menjadikan abu itu sejuk. Aku 
bersyukur kepada Engkau kerana kasihMu itu.” 


Satu hari, di tengah jalan, beliau bertemu dengan 
seorang muda yang sedang mabuk dan memainkan alat 
muzik. Al-Hiri menangkapnya dan membawa ke rumah. 
Orang muda itu dimandikan dan diberi pakaian orang 
sufi. Kemudian Al-Hiri berdoa, “Aku telah melakukan 
apa yang terdaya olehku; sekarang Engkau pulalah 
melakukan sesuatu.” Tiba-tiba dengan kurnia Allah 
orang itu pun mengalami “mabuk Allah' dan mencapai 
taraf kerohanian yang tinggi. Bila “Uthman Al-Maghrabi 
melihat ketinggian rohaniah orang muda itu, beliau 
pun berasa kagum. Beliau sendiri tidak mencapai taraf 
seperti itu setelah berlatih selama dua puluh tahun, pada 
hal orang muda itu mencapainya dalam seketika sahaja 
dengan izin Allah. Al-Hiri berkata, “Oleh itu janganlah 
bergantung kepada usaha sendiri tetapi carilah kurniaan 
Allah dengan hati yang suci.” Mereka berdua membau 
mulut orang muda itu dan masih lagi ada bau arak. 

Ada orang bertanya kepada Al-Hiri, “Tuan, lidahku 
menyebut Allah tetapi fikiranku melayang entah kemana. 
Apa patut saya buat?” Al-Hiri menjawab, “Syukurlah 
kepada Allah kerana kurnianya dapat kamu menyebut 
nama Dia Allah akan kurniakan pula kepada anggota- 
anggota yang lain jika kamu bersyukur kepada Allah.” 


Al-Hiri Berkata 


1. Adalah memang keadaan cinta yang membuat 
kita melupakan segala yang lain kecuali Yang 


Dicinta. 
2. Kebahagiaan di dunia ini merampas 
kebahagiaan di akhirat. 


3. Jangan takut siapa pun atau mengharap sesuatu 
dari siapa pun. 


4. Lebih baik membuangkan keduniaan. 


5. ABDULLAH BIN AL-JILA 


Semasa masih kanak-kanak lagi, Abdullah meminta 
ibubapanya mempersembahkan dirinya kepada Allah. 
Mereka pun berbuat demikian. Beliau pergi meninggalkan 
rumahnya dan mengembara mencari jalan kesufian 
bertahun-tahun lamanya. Kemudian beliau kembali ke 
rumahnya. Setelah sampai ke pintu rumah, beliau pun 
meminta ibubapanya membuka pintu. Tetapi ibubapanya 
berkata bahawa beliau telah mereka serahkan kepada 
Allah. Maka dengan itu kembalilah kepada Allah pula. 

Abdullah berkata, “Satu ketika saya telah 
memandang orang Yahudi yang cantik. Akibatnya saya 
telah dihukum dengan lupakan Quran. Setelah betul- 
betul bertaubat barulah saya dapat mengingatkan 


itu semula.” — 


Abdullah Berkata 


1. Mencari makan menyebabkan kita lupa 
Tuhan dan dengan itu juga menjadikan kita 
sebagai pengemis yang meminta-minta kepada 
makhluk. 


2. Apabila ditanya maksud fakir, beliau keluar 
dari rumahnya dan membuang wang yang ada 
dalam sakunya, lalu menjawab, “Seseorang itu 
bukan fakir jika ia ada wang dalam sakunya." 


Abdullah berkata, “Semenjak empat belas tahun yang 
lalu telah jadi niat saya untuk mengkhatamkan bacaan 
Quran sekali sehari. Tetapi sekarang, meskipun empat 
belas tahun telah berlalu, namun saya belum pun habis 
membaca separuh daripadanya. Sebabnya ialah dahulu 
saya tidak membacanya dengan penuh kesedaran dan 
kebijaksanaan.” 


Abdullah ada berkata, “Demikianlah mabuknya 
Abu Yazid sehingga fana dirinya dalam tauhid, dan 
beliau selalu berkata dalam fananya itu, “Aku mencan 
Abu Yazid semenjak tiga tahun yang lalu tetapi belum 


.! HH 


menjumpainya lagi'. 


Scanned by CamScanner 


TAZKIRATUL AULIYA' 


6. ABU MUHAMMAD ROYAM 


Royam berkata, “Saya sedang berjalan di lorong bandar 
Baghdad. Saya berasa dahaga dan terus pergi ke sebuah 
rumah meminta air. Datang seorang kanak-kanak lelaki 
membawa air. Apabila ia melihat saya, ia berkata “Ah! 
Seorang sufi minum air di siang hari.” Semenjak itu saya 
tidak lagi minum air di siang hari.” 


Satu hari, segerombolan penyamun telah menangkap 
sepuluh orang daripada anak-anak lelaki beliau. Mereka 
bunuh sembilan orang anaknya itu seorang lepas 
seorang. Royam hanya senyum sambil memandang ke 
langit. Beliau tidak melawan atau pun berdoa kepada 
Allah. Apabila mereka hendak membunuh anak yang 
kesepuluh itu, anak itu berkata, “Kenapa ayah tidak 
membantah terhadap pembunuhanku ini?” Royam 
menjawab, “Allah itulah pelaku segala perbuatan dan 
Dia melakukan apa sahaja yang dikehendakiNya. Aku 
ini siapa? Aku hanya hamba dan hamba tidak berhak 
mempersoalkan perbuatan Tuannya.” Ketua penyamun 
itu terpesona oleh cakap-cakap beliau itu, lalu berkata, 
“Sekiranya tuan berkata demikian semenjak mula lagi, 
tentulah saya tidak membunuh anak-anak tuan itu.” 
Anak yang seorang itu pun dibebaskan. 


Royam Mengajarkan 


1. Allah berfirman bahawa Dia menjadikan 
manusia untuk menghambakan diri kepadaNya, 
bukan untuk tujuan lain. 


2. Tanda mencapai kehampiran dengan Allah itu 
ialah merasai tidak seronok memandang yang 
lain kecuali Allah. 

3. Meninggalkan dunia itu adalah zuhud paling 
tinggi. 
4. Allah berfirman bahawa semakin kaya orang itu 
semakin jauh ia dari Allah. | 


5. Wali Allah yang menghormati orang kaya, akan 
hilang satu pertiga dari kesufiannya. 

6. Jauhkan diri dari majlis orang kaya-kaya seperti 
menjauhkan diri dari orang yang telah tidak 
bernyawa lagi. 


7. Barangsiapa mencari perlindungan dari yang 
bukan Allah, akan menderita perlindungan dari 
yang bukan Allah, akan menderita di tangan 
yang bukan Allah itu lama-kelamaan. 


8. Dunia ini menghalang kita dari memasuki "yang 
kekal.” 


9. Dalam berseorangan itu menangislah sambil 
berdoa kepada Allah agar hati menjadi bersih. 


7. SAMNUN AL-MUHIB 


Al-Muhib kembali dari Mekah. Penduduk Fid (sebuah 
tempat) meminta beliau memberi syarahan. Syarahan itu 
tidak membawa kesan kepada mereka. Kemudian beliau 
bersyarah kepada lilin. Wah! Semua lilin-lilin itu menari 
dalam keadaan mabuk Allah (dzauk) dan berhantukan 
antara satu dengan yang lain dan akhirnya semuanya 
binasa. Beliau puji lilin itu lebih baik dari manusia. 


Satu hari, Al-Muhib sedang memberi syarahan 
apabila seekor burung jatuh dari udara dan menimpa! 

kepala beliau. Burung itu jatuh ke ribanya dan kemudian 
ke tapak tangannya, dan akhirnya jatuh ke tanah. Darah 
keluar dari burung itu dan akhirnya mati. 


Al-Muhib berfikir, “Kepada apa yang dicinta, mati 
pun dalam apa yang dicinta itu juga. 


Kerana menurut hukum-hukum agama, Al-Muhib 
berkahwin dan mempunyai seorang anak perempuan. 
Beliau kasih kepada anaknya. Satu malam, dalam 
mimpi, beliau terlihat manusia berkumpul di bawah 
satu panjui-panji di hari kiamat. Dalam kumpulan itu 
ada juga malaikat. Apabila beliau hendak pergi menuju 
panji-panji itu, malaikat itu menghalau beliau, sambil 
berkata bahawa tempat itu adalah dikhaskan untuk 
kekasih-kekasih Allah. Al-Muhib menjawab, “Orang 
memanggil saya Al-Muhib (kekasih), dan itu tentulah 
nama yang dikurniai Allah. Jika tidak orang tidak akan 
memanggil saya demikian.” Malaikat itu berkata, “Betul, 
dahulunya tuan adalah kekasih Allah, tetapi semenjak 
tuan memulakan cinta kepada anak tuan berserta dengan 
cinta kepada Allah, maka kemuliaan itu telah diambil 
kembali dari tuan.” Al-Muhib berdoa, “Oleh kerana 
cinta kepada anak itu telah menyelewengkan aku dari 
Engkau, biarkanlah dia mati.” Anak itu pun jatuh dari 
atas rumahnya. Dilihatnya anaknya itu telah meninggal 
dunia. Beliau bersyukur kepada Allah. 


8. ABU MUHAMMAD AL-MURTA'ASY 


Satu hari beliau berasa dahaga semasa berjalan di satu 
lorong di bandar Baghdad. Beliau pergi ke sebuah rumah 
meminta air. Seorang gadis keluar membawa air. Beliau 

terpesona oleh kecantikan gadis itu. Beliau berjumpa 
dengan bapa gadis itu dan menyata keinginannya hendak... 2-4 
berkahwin dengan gadis tersebut. Bapa itu bersetuju, 
dan mereka pun kahwin. Pada malam pertama selepas P 
kahwin, beliau masuk ke bilik perempuan itudan terus - 
sembahyang. Selepas sembahyang, disuruhnya isterinya | 
membawa pakaian yang biasa dipakainya sebelum ' 
kahwin dahulu. Setelah memakai pakaian itu, pakaian 
kahwinnya itu dibuangnya dan isterinya dicerainya. 

Orang bertanya kepada beliau kenapa beliau berbuat 
demikian. Jawab beliau, “Sebelum bertemu dengan isteri 

saya itu dan sedang saya sembahyang, saya terdengar 

suara ketuhanan berkata, “Oleh kerana kamu telah 
memandang yang lain dari Aku, maka Aku buangkan 
pakaianmu yang biasa itu dan memakaikan pakaian 
pengantin. Jika kamu berterusan dengan kehidupan baru 

itu, Aku akan buangkan semua yang kamu capai dalam 


..!" 


bidang kesufian ini. 


Al-Murta'asy berkata, “Ingatkan kata-kata Quran 
— jika kamu cinta kepada harta, anak-pinak, keluarga 
dan isteri, dan pekerjaan serta rumah kamu lebih dari 
mencintai Aku, maka kamu tidak mematuhi perintahKu.” 


Al-Murta'asy Mengajarkan 


1. Jangan kamu bersyukur kepada sesiapa kecuali 
kepada Allah kerana segala-galanya kamu 
terima dari Allah. Jangan kamu merayu kepada 
sesiapa kecuali kepada Allah. 


2. Adalah lebih baik bagi aulia itu tinggal bersama 
dengan aulia juga. 

9. ABU BAKAR AL-WIRAQ 


Al-Wiraq sangat ingin hendak berjumpa dengan Khidr. 
Satu hari beliau bertemu dengan Khidr dan berbual 
bersamanya. Akibatnya beliau tidak khatam membaca 
Quran pada hari itu sebagaimana kebiasaannya. Khidr 
berkata, “Tuan hendakkan bersama saya, maka akibatnya 
tuan telah tidak bersama Allah (membaca Quran).” 


Berkenaan dengan ini, Fariduddin “Attar mengulas, 
“Duduk bersama dengan Khidr pun telah dianggap 
membuang masa oleh orang-orang yang maju dalam 
kesufian, bagaimana pula jika duduk bersama dengan 
ahli dunia.” 

Anak lelaki al-Wiraq, satu hari membaca Quran, 
dalam ayat yang maksudnya, “Satu hari akan sampai bila 
orang-orang muda akan jadi tua.” Kerana takutkan Allah, 
beliau pun sakit dan meninggal dunia beberapa hari 
kemudian. Di kubur anaknya itu Al-Wiraq menangis dan 
berkata, “Aku membaca Quran bertahun-tahun lamanya 
namun tidak juga dapat mempengaruhi aku.” 


Al-Wiraq Berkata 


1. Mempunyai yang sedikit itu adalah kurang 
untungnya daripada menemui beberapa orang 
yang sangat memberi faedah. 


2. Iman itu memberi sinaran kepada hati. 


3. Orang yang cinta kepada dunia tidak akan 
dapat cinta kepada Allah. 


4. Huruf Z dalam perkataan ZUHUD bererti 
'tarke-i-zinat', membuangkan perhiasan dan 

kuasa dan kehormatan; huruf H bererti 'tark-e- 
hawa', membuangkan hawa nafsu, dan huruf D 
bererti 'tark-e-dunia', membuangkan dunia. 


10. ABDULLAH MANAZIL 


Manazil memberitahu Abu Ali Al-Thaqafi supaya 
sentiasa sedia untuk mati. Abu Aki berkata, “Tuan juga 
hendaklah bersedia.” Mendengarkan itu, beliau pun 
baring dan meletakkan tangannya di bawah kepalanya 
dan berkata kepada Abu Ali Al-Thaqafi yang ia telah 
mati. Sebenarnya beliau pun mati. Al-Thaqafi pun sedar 
tentang kebesaran Manazil itu. 


Ada orang bertanya kepada Manazil tentang sesuatu 
masalah. Beliau terangkan, tetapi orang itu mahu lagi 
keterangan. Beliau berkata, “Saya berasa kesal membuka 
mulut (kerana dengan itu tudak dapat menyebut Allah) 
dan sekarang kamu suruh saya buka mulut ini lagi.” 


Manazil Berkata 
1. Terkutuklah orang yang hanya mencari dunia 
sahaja. 
2. Cintailah kepada Dia yang mencintai kamu 
dengan sebenar-benar cinta. 


3. Sopan-santun yang sebenarnya itu ialah kamu 
rasai Allah berserta dengan kamu dan apabila 
bercakap kami rasai Allah itu ada di hadapan 


kamu. 


4. Fakir itu ialah meninggalkan dunia, sentiasa 
mengenang Allah dan bersedia untuk akhirat. 

5. Jangan megah dengan ibadatmu. 


Orang yang menyangka dirinya telah hampir 
dengan Allah adalah sebenarnya jauh dari 


Allah. 
11. ABU BAKAR AL-KATANI 


Al-Katani berkata bahawa seorang sufi tinggal bersama 
beliau tetapi beliau tidak suka dengan dia. Walau 
bagaimanapun, dibiarkannya sahaja dan dilayannya 
dengan baik. Satu hari beliau pergi membawa dua ratus 
dirhamkepadasufiitu. Dilihatnya dia sedangsembahyang. 
Wang itu diletakkan di bawah tikar sembahyang sufi itu 
sebagai hadiah. Wang itu didapatinya secara halal. 


Sufi itu marah dan berkata, “Adakah tuan mahukan 
saya menjual fakir saya ini dengan harga dua ratus 
dirham pada hal telah saya beli dengan harga tujuh puluh 
ribu dirham (maksudnya beliau menjadi fakir setelah 
membuangkan harta bernilai tujuh puluh ribu dirham)? 
Adakah tuan mahukan saya membuang waktu seronok 
dalam sembahyang ini kerana hendakkan wang dua ratus 
dirham (maksudnya beliau hendak menyelewengkan 
fikirannya dari mengenang Allah dan memikirkan wang 


sahaja)?” 


Al-Katani sedang duduk di samping seorang murid 
beliau. Murid itu terbaring sedang menghadapi maut. 
Tiba-tiba dibukanya matanya dan melihat ke Kaabah. 
Datang seekor unta dan menyepak matanya, lalu biji 
matanya itu pun terkeluar. Terdengar suara ketuhanan 
berkata, “Kami memberinya kurnia untuk melihat Kami. 
Tetapi beliau bersalah kerana membuka matanya pada 

masa itu dan melihat ke Kaabah (tidak melihat Tuan 
Kaabah itu). Maka oleh itu Kami hukum dia.” 

hawa nafsu itu dibuang dari hati?” Beliau menjawab,” 


“Dengan berdoa empat puluh kali yang berikut: 
“Wahai Tuhan! Tidak ada yang kekal kecuali Engkau. 
Hidupkanlah hatiku ini dengan sinaran nur Engkau.” 


Al-Katani Berkata 


1. Apabila hamba itu berdoa, Allah bukakan pintu 
keampunan kepadanya. 


2. Jasmani dalam dunia ini tetapi rohani diakhirat. 


3. Ada bayu yang bertiup pada pagi hari dengan 
izin Tuhan dan bertindak sebagai rasulNya. 
Bayu itu membawa semua rindu hati, taubat 
dan tangisan hamba kerana Allah, dan 
mempersembahkannya ke hadrat Ilahi. 


12. ABU ABDULLAH MUHAMMAD BIN 
KHAFIF 


Abu Abdullah Muhammad pergi naik haji ke Mekah. 
Beliau hanya membawa sebuah timba dan seutas tali, 
guna untuk mengambil air. Semasa beliau melalui 
belantara dilihatnya banyak rusa sedang minum air di 
telaga. Apabila beliau hampir ke telaga itu, rusa-rusa itu 
pun lari dan air telaga itu turun ke bawah. Beliau cuba 
mengambil air itu tetapi tidak berjaya. Beliau berdoa 
meminta air itu dinaikkan sebagaimana air itu naik 

semasa rusa-rusa itu minum. Terdengar suara berkata, 
“Kami tidak mahu berbuat demikian, kerana kamu 
bergantung kepada timba dan tali, dan tidak bergantung 
kepada Kami.” Dibuangnya timba dan tali itu. Tiba-tiba 
air itu pun naik ke atas. Beliau pun minum sepuas hati. 


Setelahsampai ke Mekah, peristiwa itu diceritakannya 
kepada Al-Junaid. Al-Junaid menjawab, “Allah hendak 
menguji tawakkalmu kepadaNya. Jika tuan tunggu lama 
lagi, nescaya air itu akan melimpah keluar.” 


Abu Abdullah Muhammad berkata, “Saya mendapat 
tahu di Mesir ada dua orang aulia Allah, seorang belia 
dan seorang tua. Mereka ini duduk dalam sebuah bilik 
bertafakkur semenjak beberapa tahun yang lalu. Saya 
pergi ke tempat mereka dan memberi salam. Tetapi 
mereka tidak menjawab salam saya itu. Saya memberi 
salam kali yang kedua. Tetapi tidak juga mereka 
menjawab. Kali yang ketiga saya berkata, “Dengan nama 
Allah, saya pohonkan agar tuan terima salam saya.” 
Dengan itu, orang muda itu mengangkatkan kepalanya 
dari tafakkur dan berkata, “Umur kami ini pendek dan 
sebahagian besarnya telah berlalu. Hanya sedikit lagi 
yang tinggal dan umur yang sedikit lagi ini akan kami 
gunakan sepenuhnya. Kami fikir tuan tidak peduli 
tentang mati tuan. Jika tuan pedulikan tentulah tuan 
tidak akan membuang masa datang kepada kami dan 
memberi salam.” Setelah berkata demikian, orang muda 
itu pun menundukkan kepalanya dan terus bertafakkur. 


“Pada masa itu saya sangat lapar. Tetapi 
mendengarkan kata-katanya itu lapar saya pun hilang. 
Saya duduk dengan mereka dan bersembahyang subuh 
dan asar dengan mereka. Selepas itu saya minta orang 

muda itu mengajar saya. Katanya, "Kami ini orang hina. 
Tidak layak kami menasihatkan sesiapa. Sebenarnya 
kami yang hendakkan pengajaran. Apabila saya 
suruh juga dia supaya berkata sesuatu, beliau berkata, 
'Bergaullah dengan orang yang menyedarkan tuan 
kepada Allah, yang tidak mengajar dengan perkataan 
tetapi dengan amalannya menyebabkan tuan sempurna 


a 


dalam kerohanian tuan. 


Abu Abdullah Muhammad berkata, “Si sufi 
janganlah melawat raja atau berjumpa dengan raja (jika 
raja itu datang kepadanya).” 


13. ABU MUHAMMAD JARIRI 


Jariri berkata, “Seorang sufi datang kepadaku satu pagi. 
Dia duduk di tempatku. Kemudian berwuduk. Setelah 
berwuduk dia sembahyang. Kemudian duduk sambil 
menongkatkan lututnya dan terus bertafakkur hingga 
petang.” 


“Hari itu khalifah mempelawa semua orang-orang 
sufi dalam satu jamuan. Saya tanya kepadanya sama 
ada dia mahu pergi ke jamuan itu. Katanya dia tidak ada 
urusan dengan khalifah tetapi jika saya yang memberi 
sedikit kuih kepadanya, dia akan memakannya. Saya 
tidak memandang tinggi terhadap sufi ini. Saya pun tidak 
peduli sahaja. Saya pun pergi ke jamuan itu. Apabila 
saya kembali, saya lihat dia masih lagi bertafakkur. Saya 
pergi tidur. Semasa tidur itu saya mimpi melihat Nabi 
Musa, Nabi Khalil dan Nabi Muhammad yang ditemani 
oleh sepuluh ribu aulia Allah yang besar. Mereka berdiri 

aya dan muka mereka tidak 
memandang saya. Saya tanyakan kenapa mereka berlaku 


demikian. Nabi Muhammad bersabda, “Kerana kamu 
tidak memberi kuih itu kepada hampa Allah tersebut, 


, 
maka kami semuanya 


jauh sedikit di hadapan s 


tidak suka kepada kamu". 


dari tidur dan terus pergi hendak 
itu. Tetapi dia telah meninggalkan 
rumah saya. Saya turut dia. Setelah bertemu saya minta 
dia pulang ke rumah saya itu dan dan menerima kuih 
dari saya. Dia terus berkata, “Setelah anbia dan aulia itu 
datang, barulah tuan hendak memberi kepadaku kuih. 
Tetapi masa saya meminta dahulu tuan tidak memberi'. 
Setelah itu dia pun menghilang diri dan hingga kini tidak 
bersua lagi dengannya.” 


Jariri berkata, “Orang yang sedikit makan boleh 
melakukan lebih banyak latihan kerohanian.” 


“Saya pun sedar 
berjumpa dengan sufi 


14. ABU AL-MUGHIS HUSSEIN BIN 
MANSUR AL-HALLAJ 


Fariduddin “Attar memulakan ceritanya tentang sufi 
agung ini dengan ulasannya demikian, “Alangkah 
sedihnya seorang sufi yang agung ini tidak difahami oleh 
orang-orang sezamannya. Anda boleh hormati pokok jika 
ia berkata Anal-haq (Akulah Yang Benar), tetapi kenapa 
seorang manusia yang mengucapkan kata-kata itu disalib 
pula. Anda patutlah tahu bahawa perkataan seperti itu 
adalah diucapkan oleh orang-orang sufi yang agung 
yang dalam keadaan mabuk Allah atau fana diri, dan 
mereka berucap seperti itu melalui Allah. Atau dengan 

lain perkataan, Allah yang bercakap melalui lidah-lidah 
mereka. Diri mereka itu telah “mati'.” 


Al-Syibli berkata bahawa meskipun beliau sendiri 
dan Abu Al-Mughis Hussein mengeluarkan kata-kata 
yang sama, tetapi beliau dibiarkan begitu sahaja kerana 
orang menyangkanya gila, tetapi Abu Al-Mughis 
Hussein disalib kerana orang menganggap dia bukan 
gila dan bijak pula. 


Abu Al-Mughis Hussein tinggal di tempat bernama 
Tustar semasa berumur enam bleas tahun dan tinggal di 
situ selama dua tahun. Kemudian beliau pergi ke satu 
tempat bernama Doharqa di mana beliau tinggal setahun 
setengah. Di situ beliau tinggal bersama seorang sufi 
agung juga bernama “Umar bin “Uthman Al-Makki. Di 
situ beliau berkahwin dengan anak perempuan Ya'akub 
Al-Aqta'. Kemudian beliau pergi tinggal bersama Al- 
Junaid di Baghdad. Dari sana beliau pergi ke Hijaz. Di 
sana beliau bertemu dengan sekumpulan orang-orang 
sufi dan dengan mereka beliau kembali ke Baghdad 
untuk menemui Al-Junaid. 


Beliau bertanya kepada Al-Junaid sesuatu dan 
Al-Junaid meramalkan, dengan katanya, “Satu hari 
kelak tuan akan warnakan palang kayu dengan warna 
merah”. Ini bererti Abu Al-Mughis Hussein akan disalib. 
Mendengarkan itu, Abu Al-Mughis Hussein berkata, 
“Apabila perkara itu terjadi, tuan akan memakai pakaian 
orang biasa dan menanggalkan pakaian sufi.” Ramalan 
itu benar-benar terjadi beberapa lama kemudian. Semua 
pburu-guru agama tidak mahu menandatangani surat 
hukuman bunuh ke atas Abu Al-Mughis Hussein itu 
hingga Al-Junaid terlebih dahulu menandatangani surat 

hukuman tersebut. Al-Junaid enggan juga menurunkan 
tandatangannya apabila khalifah menyuruh beliau 
berbuat demikian. Tetapi akhirnya Al-Junaid 
menanggalkan pakaian sufinya itu dan memakai pakaian 
guru biasa, lalu menandatangani surat hukuman itu, dan 
ditulisnya perkataan-perkataan berikut: 'Saya nyatakan 
pendapat saya tentang zahir Abu Al-Mughis Hussein, 


bahawa dia patut di salib.” 


Apabila Al-Junaid tidak menjawab soalan Abu Al- 
Mughis Hussein dan memarahinya, Abu Al-Mughis 
Hussein pergi ke Tustar bersama isterinya. Di sana beliau 
tinggal setahun lamanya. Penduduk tempat itu hormat 
kepada beliau. Di situ beliau selalu mengkritik orang 
yang pura-pura beragama dan mereka itu pula sangat 
marah kepada Abu Al-Mughis Hussein. Mereka yang 
anti kepada Abu Al-Mughis Hussein ini disokong oleh 
“Amru bin “Uthman, seorang tokoh agama yang masyhur 
juga. Abu Al-Mughis Hussein tidak tahan lagi mendengar 
kritik-kritik mereka itu. Beliau pun menanggalkan 
pakaian sufi dan memakai pakaian orang biasa. Pada masa 
itu beliau telah maju benar dalam bidang kerohanian ini. 
Keadaan kerohanian yang tinggi ini menguasai beliau 
selama lima tahun penuh. Beliau mengembara ke Sistan, 
Kirman dan Nimroz. Tulisan beliau sangat berhikmat 
dan syarahannya penuh bergeliga. Beliau digelar “guru 
ilmu rahsia". 


Kemudian Abu Al-Mughis Hussein pergi ke Basrah 
dan memakai pakaian sufi semula. Beliau pergi ke Mekah 
dan orang menggelarnya tukang sihir. Beliau kembali 
ke Basrah. Selepas itu pergi ke negeri China melalui 
India. Sekembalinya beliau pergi ke Mekah pada kali 
keduanya. Satu pertukaran besar telah berlaku pada 

dirinya. Perkataan-perkataannya penuh dengan hal-hal 
kebatinan dan kerohanian yang tinggi hingga orang tidak 
memahami maksudnya kecuali beberapa orang sahaja. 
Beliau selalu diusir dari tempat-tempat yang dilawatinya 
dan dicerca. 


Dalam keadaan pengaruh kerohanian yang 
memuncak itu, Abu Al-Mughis Hussein pernah memakai 
sehelai jubah sahaja selama dua puluh tahun penuh. Satu 
hari dengan secara paksa orang menanggalkan jubah 
itu dari badannya. Terperanjat mereka apabila jubah itu 
dibuka kerana di situ telah bersarang seekor kala. Mereka 
hendak membunuh kala itu. Abu Al-Mughis Hussein 
meminta mereka ganti dengan seekor kala yang lain 
kerana katanya beliau telah berkawan dengan kala itu 
semenjak dua puluh tahun yang lalu. 


Satu masa, empat ribu orang menemui beliau pergi 
naik haji ke Mekah. Di situ beliau berdiri tanpa kasut 
dan tanpa tudung kepala selama setahun di satu tempat 
sahaja. Ada orang datang membawa sebuku roti dan 
segelas air untuk makannya tetapi jarang-jarang beliau 
makan. Badannya bertambah kurus, dagingnya kering 
dan kulitnya pecah-pecah. Seekor kala bersarang dalam 
jubahnya. Dalam doanya beliau berkata, “Oh Tuhan! 
Engkaulah saja pembimbing mereka yang melalui 
Lembah Yang Membengongkan. Jika aku ini tukang 
bidaah, maka perluaskanlah bidaahku itu.” Apabila 
beliau berseorang beliau berdoa, “Aku tahu Engkau 
saja dan menyembah Engkau saja dan aku bersyukur 
terhadap kurniaan Engkau padaku. Aku ini hambaMu. 
Kurniaan Kau sangat banyak hingga tidak dapat lidahku 
yang satu ini mengucapkan syukur kepada Kau. Oleh itu, 
sungguh bersyukur aku pada Engkau.” 

Satu hari Abu Al-Mughis Hussein berjumpa dengan 
Khawas (seorang sufi agung) di dalam hutan. Beliau 
bertanya apa dibuat di situ. Khawas berkata, “Saya 
cuba untuk bertawakkal, redha dengan apa saja yang 
dilakukan Allah kepadaku dan sama ada aku makan atau 
tidak.” Abu Al-Mughis Hussein menjawab, “Berapa lama 
tuan hendak membuang masa tentang hal-hal perut? 
Bilakah tuan hendak memfanakan diri dalam tauhid?” 


Apabila orang melawat beliau di penjara pada malam 
pertama beliau dipenjarakan, mereka tidak nampak 
beliau dalam bilik itu. Beliau telah ghaib. Pada malam 
kedua mereka melawat beliau itu, mereka nampak beliau 
di situ tetapi penjara itu tidak ada nampak. Pada malam 
ketiga, mereka nampak beliau duduk dalam penjara 
itu. Orang pun bertanya kepada beliau kenapa terjadi 
perkara yang ganjil itu. Jawabnya, “Pada malam pertama 
saya berada di hadrat Tuhan. Pada malam kedua saya 
telah dilawati olehAllah, dan sekarang saya dibawa ke 
mari untuk mengesahkan perkataan bahawa “Orang 
yang sedar dalam pancainderanya jangan sekali-sekali 
menyebut “Anal-Haq (Akulah Tuhan)” kerana selagi ia 
manusia, ia bukanlah Tuhan. Jika ia menyebut perkataan 
itu, maka itu adalah palsu dan bidaah semata'.” 


Abu Al-Mughis Hussein biasanya memohon ampun 
kepada Allah seribu kali setiap hari, selepas sembahyang. 
Apabila ditanya, “Apabila kamu sendiri telah jadi Haq 
(Allah), kepada siapa pula kamu minta ampun?” Beliau 
menjawab, “Aku tahu keadaanku sebenarnya.” 


Ada tiga ratus orang dalam penjara di mana Abu Al- 
Mughis Hussein itu dipenjarakan. Beliau bertanya kepada 
mereka sama ada mereka mahu lepas dari penjara itu. 

Mereka menjawab, tentu sekali mahu lepas, Kemudian 
beliau membuat satu isyarat. Tiba-tiba belenggu yang 
mengikat mereka itu pun tanggal dan pintu penjara 
itu pun terbuka. Mereka minta beliau keluar bersama 
mereka. Tetapi beliau menjawab, “Aku ada satu rahsia 
dengan Allah, dan rahsia itu akan dipernyatakan apabila 
aku dibawa ke tempat hukuman. Aku adalah banduan 
(orang salah) Allah yang menjadi tuanku, dan aku 
mestilah menghormati kalamNya.” 


Besoknya, orang melihat semua kunci penjara itu 
telah pecah dan pintunya terbuka. Semua banduan telah 
lari. Mereka bertanya kepada Abu Al-Mughis Hussein apa 
telah terjadi. Abu Al-Mughis Hussein pun menceritakan 
segala yang terjadi itu. Mereka bertanya kenapa beliau 
tidak lari juga. Beliau menjawab, “Tuanku marah 
kepadaku dan Dia menghukumku; itulah sebabnya aku 
di sini.” 


Apabila khalifah mendengar peristiwa itu, beliau 
pun menyuruh supaya Abu Al-Mughis Hussein dibunuh 
segera agar tidak lagi terjadi perkara yang tidak diingini. 
Beliau disebat tiga ratus kali dan setiap kali disebat itu, 
terdengar suara, “Wahai Abu Al-Mughis Huseein jangan 
takut. Sabarlah dengan hukuman itu". Seratus ribu orang 
ramainya yang menyaksikan beliau dihukum itu. Beliau 
memandang keliling sambil berkata, “Haq, Haq, Anal- 
Haq” (Benar, Benar, Akulah Yang Benar). 


Pada masa yang kritikal itu, seorang sufi bertanya 
apa erti cinta kepada Abu Al-Mughis Hussein. Beliau 
menjawab bahawa dia akan tahu perkara itu hari tersebut, 
hari besoknya dan hari lusanya. Beliau disalib hari itu. 
Besoknya mayatnya dibakar jadi abu, dan lusanya abu 

itu ditiupkan angin. Itulah yang dimaksudkan oleh Abu 
Al-Mughis Hussein tentang cinta itu. 


Sedang Abu Al-Mughis Hussein disalib, khadamnya 
bertanya tentang perintahnya yang terakhir. Abu Al- 
Mughis Hussein menjawab, “Jangan tunduk kepada 
nafsumu, jika kamu tunduk kepadanya, ia akan 
mempengaruhi kamu supaya membuat dosa dan 
maksiat.” Anak lelaki beliau meminta nasihatnya. Beliau 
berkata, “Dunia ini mencari hidup berakhlak, tetapi 
kamu carilah hidup ketuhanan. Itu lebih baik. Walau 
sedikit pun kamu mendapat hidup ketuhanan itu, maka 
ianya adalah lebih baik dari semua amalan baik yang 
dilakukan oleh manusia dan malaikat.” 


Sebelum beliau dibawa ke tempat hukuman, beliau 
senyum saja. Apabila ditanya kenapa tersenyum, beliau 
menjawab, “Inilah masanya waktu gembira kerana 
aku akan pulang.” Kemudian beliau berkata lagi, 
“Sahabatku bukanlah zalim. Diberinya padaku arak itu 
untuk diminum yang mana diberi oleh Tuan Rumah 
itu kepada tetamuNya. Apabila arak itu telah diminum, 
dipanggilNya pembawa pedang untuk menghukum 
orang yang mabuk dalam bulan haram ini dengan arak 
yang lama tersimpan.” 


Kemudian Abu Al-Mughis Hussein mencium 
tangga ke tempat hukuman itu, dan kemudian berpaling 
menghadap kiblat, lalu berkata, “Engkau telah kurniakan 
kepadaku apa yang aku cari.” 


Abu Al-Mughis Hussein berkata lagi, “Masa aku 
muda dulu, aku memandang seorang gadis dengan penuh 
bernafsu, dan dengan itu aku dihukum. Ingatlah jangan 
kamu tersilap lagi dan menderita kerana azabnya.” 

Syibli bertanya kepada beliau apa erti tasauf. Abu 
Al-Mughis Hussein berkata, “Apa yang tuan saksikan 
sekarang ini itulah tasauf. Inilah peringkat yang paling 
rendah.” Syibli bertanya, “Apakah peringkat yang paling 
tinggi?” Abu Al-Mughis Hussein menjawab, “Tuan tidak 
layak menurutnya.” 


Khalifah memerintahkan supaya Abu Al-Mughis 
Hussein dilimpari dengan batu oleh orang ramai yang 
ada di situ. Beliau tahan semua itu. Tetapi apabila khalifah 
memerintahkan supaya Syibli melimparinya dengan 
bunga, beliau menjerit. Apabila ditanya kenapa beliau 
berlaku ganjil seperti itu, beliau menjawab, “Orang yang 
melontari (melimpari) aku dengan batu itu adalah jahil. 
Oleh itu aku tidak peduli. Tetapi apabila Syibli melontar, 
dia tidak boleh dimaafkan kerana dia berilmu.” 


Selepas itu tangan Abu Al-Mughis Hussein dipotong. 
Beliau tersenyum. Apabila ditanya kenapa tersenyum, 
beliau menjawab, “Mereka telah memotong tangan 
zahirku. Tatapi tangan batinku berpegang teguh kepada 
Allah dan mereka tidak dapat memotong tangan batinku 
itu.” 


Kemudian kakinya dipotong. Beliau berkata, “Kaki 
batinku tidak dapat dipotong dan sekarang dengan kaki 
tersebut aku dapat mengembara di dalam dua alam.” 


Abu Al-Mughis Hussein menyapu mukanya dengan 
tangan yang terpotong dan berdarah itu lalu berkata, 
“Hari ini aku rasa gembira kerana bedak orang-orang 
syahid telah disapu kepada mukaku.” 


Kemudian beliau membuat isyarat seolah-olah orang 
dalam sembahyang. Kemudian matanya dicungkil dan 

lidahnya dipotong. Akhirnya kepalanya dipenggal. 
Sebelum lidah dan kepalanya dipotong, beliau berdoa, 
“Ya Allah! Aku syukur kepada Engkau kerana Engkau 
telah memberi aku tahan dan sabar hingga bercerai nyawa 
dari badan. Aku harap Engkau kurniakan juga kepada 
orang-orang yang menghukumku dan hadirin sekalian.” 
Mendengarkan perkataan beliau itu, orang ramai pun 
mula melontar beliau dengan batu. Beliau terus berkata, 
“Bersahabat dengan Yang Esa itu memencilkan kamu 
dengan yang lain dan membuat kamu luarbiasa.” 


Pada masa kepalanya dipenggal itu, beliau ketawa. 
Nyawanya pun bercerai dari badannya. Semua bahagian 
anggotanya yang terpotong itu pun menjerit, “Anal-Haq” 
(Akulah Haq - Tuhan). Khalifah memerintahkan anggota 
Abu Al-Mughis Hussein yang terpotong itu dipungut dan 
dipotong. Setelah dibakar, abu itu pun menjerit demikian 
juga. Apabila abu itu dibuang ke sungai Dajlah, abu itu 
membuat tulisan “Anal-Haq'. Air sungai itu berbuih dan 
naik melimpah. Tetapi Abu Al-Mughis Hussein semasa 
hidupnya sebelum dihukum bunuh itu telah mengetahui 
perkara air sungai hendak naik itu dan beliau telah 
memesan kepada khadamnya supaya meletakkan 
pakaiannya di atas permukaan air sungai itu. Dengan 
itu, air itu akan surut dan terpeliharalah bandar Baghdad 
dari banjir. Khadam itu pun meletakkan pakaian Abu Al- 
Mughis Hussein di permukaan air sungai tersebut dan 
air sungai itu pun surutlah. Abu yang di i tebi 
sungai itu pun dikuburkan. Penangan teng 


Berkenaan kematian Abu Al-Mughis Hussein itu 
seorang sufi besar bernama “Abbas Al-Tusi, mengatakan, 
“Di hari kiamat, mereka akan membawa Abu Al-Mughis 
Hussein yang terikat dengan belenggu. Jika tidak terikat 

nescaya ia akan membalikkan bumi ini dalam keadaan 
dzauknya.” 


Pada hari kematian Abu Al-Mughis Hussein itu, 
seorang wali Allah duduk semalaman di bawah tempat 
hukuman Abu Al-Mughis Hussein itu dan beliau 
terdengar suara berkata, “Kami telah kurniakan kepada 
Abu Al-Mughis Hussein satu daripada rahsia-rahsia 
Kami, dan dia ceritakan kepada orang lain. Oleh itu Kami 
hukum dia kerana membuka Rahsia Kami itu.” 


15. ABU BAKAR AL-WASTI 


“Satu hari saya pergi ke kebun untuk sembahyang 
dan waktu itu seekor burung hinggap di kepala saya. 
Saya pun menangkap burung itu dan memegangnya. 
Melihat burung itu tertangkap, seekor burung lain yang 
sedang hinggap di sepohon pokok yang berhampiran 
terus menangis. Burung yang saya pegang itu pun saya 
lepaskan. Tak semena-mena burung itu tidak terbang 
tetapi terus jatuh lalu mati. Saya sungguh kasihan dan 
kesal melihat peristiwa itu. Setelah saya kembali ke 
rumah, saya pun jatuh sakit dan berterusan sakit itu 
selama satu tahun. Saya memohon kepada Nabi untuk 
menyembuhkan penyakit saya kerana amal ibadat saya 
terganggu. Saya bermimpi melihat Nabi dan baginda 
berkata, “Penyakit itu disebabkan oleh doa rakan burung 
yang mati itu. Engkau yang menyebabkan burung itu 
mati. Oleh itu, engkau terpaksa menerima hukuman.” 
Setelah peristiwa itu, seekor kucing melahirkan beberapa 
ekor anak di bilik saya di mana saya terlantar sakit. 
Saya lihat seekor ular datang menangkap anak kucing 

itu seekor. Saya ada kayu di samping saya. Saya pukul 
ular itu. Anak kucing itu pun terselamat dan ular itu lari. 
Ibu kucing itu melihat semua itu berlaku. Ia lari kepada 
anaknya yang terselamat itu. Kucing itu mengalir airmata 
sambil melihat kepada saya seolah-olah berterima kasih 
kepada saya. Dari waktu itu saya pun sembuh dan 
sihat semula. Dapatlah saya beribadat seperti sediakala. 
Lagi sekali saya mimpi melihat Nabi dan baginda 
memberitahu saya bahawa sebab saya sembuh itu ialah 
kerana doa kucing itu untuk saya sebab menyelamatkan 
anaknya itu, dan doa kucing itu dikabulkan Allah.” 


Al-Wasti Mengajarkan 
1. Di jalan Allah tidak ada dunia, di jalan dunia 


tidak ada Allah. 

2. Makin tinggi pengalaman kerohanian itu, makin 
tidak berfaedah akal fikiran. 

3. Ibadat yang paling baik itu ialah menggunakan 
masa. 


4. Orang yang beramal ibadat untuk hendak 
mendapatkan syurga menganggap ia beribadat 
kerana Allah pada hal ia bertujuan untuk 
memuaskan nafsunya. 


5. Tidak ada orang yang dapat melawan Allah. 


6. Buangkan dunia. Dunia itu tidak bernilai 
kepada Allah. 


7. Orang yang mengenal Allah tidak mahu 
berdampingan dengan sesiapa atau bercakap 
dengan sesiapa. 


Scanned by CamScanner 


TAZKIRATUL AULIYA' 


8. Tidak ada racun yang paling besar daripada 
berbangga dengan ibadat sendiri. 


9. Amal yang dilakukan dengan hati itu lebih 
bernilai daripada amal yang dilakukan dengan 
anggota badan. 


10. Orang yang cinta kepada Allah, badannya 
bertambah kurus. 


11. Makanan yang paling bagus dalam dunia ialah 
mengingat Allah. 


16. ABI ISHAQ IBRAHIM BIN 
SYAHARYAR SYAIBANI 


Satu hari Syeikh Ishaq sedang memberi syarahan. Di 
antara orang ramai yang hadir itu ada seorang guru 
yang alim. Guru ini memandang bahawa Syeikh Ishaq 
bukanlah alim benar kerana ia menunjuk-nunjuk 
(riak). Tetapi orang menghargai syarahan beliau dan 
menghormati beliau. Bagaimana ini? 


Syeikh Ishaq membaca fikirannya dan menunjuk 
kepada lilin (kandil) yang terpasang di hadapan. Kandil 
ini ialah sebuah mangkuk kaca yang diisi air. Atas air 
itu dibubuh lapisan minyak. Di atas minyak ini dibubuh 
sumbu. Inilah yang digunakan sebagai lampu. 


— Syeikh Ishaq berkata kepada lampu atau kandil 
itu. “Saya baru sahaja mendengar percakapan antara 
air dengan minyak. Kata air kepada minyak, 'Akulah 
makhluk yang paling berguna sekali dalam dunia 
ini. Jika aku tidak dijadikan, semua orang akan mati 

k ada sifat seperti aku itu. 


Kenapa pula kamu duduk di atas kepalaku?” Minyak 
menjawab, "Kamu sangat sombong dengan sifatmu itu, 
aku memang hina. Pandanglah dahulu leluhurku (asal 
kedatanganku). Mula-mula aku sebagai biji benih dalam 
tanah. Kemudian aku tumbuh sebagai pokok. Pokok 
itu ditebang dan diperah. Dan sekarang aku membakar 
diriku untuk menerangi orang lain. Walaupun begitu 
aku tidak peduli derita yang aku tanggung kerana untuk 
faedah orang ramai. Oleh itu, Tuhan yang maha pengasih 
telah memberi kurnia kepadaku dengan kemuliaan yang 


PR 


kamu rungutkan itu". 


kehausan. Tapi kamu tida 


Orang alim itu pun malu. Beliau terus menjatuhkan 
dirinya kepada kaki Syeikh Ishaq dan meminta maaf 
kerana dengkinya terhadap Syeikh Ishaq itu. 


Syeikh Ishaq Berkata 


1. Seseorang itu tidak akan dapat menikmati lazat 
menyembah Allah jika dia tidak membuang 
rasa lazat terhadap apa-apa yang ada di dunia 

2. Tempat syaitan itu dalam darah manusia. 


3. Orang yang mencari nafkah dengan haram, 
Allah tidak akan menerima doanya. 


4. Kemuliaan itu bukanlah terletak dengan 
memakai pakaian yang baik-baik tetapi adalah 
dalam mengingati Allah dan mematuhi 
perintahNya. 


5. Orang yang mencari kemuliaan dan harta benda 

keduniaan dan menghiaskan dirinya sahaja 
adalah orang yang mati rohaniahnya, 


6. Orang yang sentiasa mengkaji Quran, akan 
dilimpahi dengan kurniaan Allah. 


7. Kepadanya dinding dan perempuan itu sama 
sahaja. Oleh itu, bagaimana soal kahwin timbul 
di hatinya. 


8. Sembahyang tengah malam itu walaupun 
dibuat dengan pendek adalah sangat memberi 
kesan dan pengaruh. 


17. ABU AL-HASAN AL-KHIRQANI 


Telah menjadi kebiasaan kepada Abu Yazid pergi 
melawat ke makam orang-orang mati syahid dan aulia 
Allah tiap-tiap tahun. Apabila beliau tiba di Khirqan, 
beliau menarik nafas panjang seolah-olah menghidu 
bau bunga yang wangi. Apabila ditanya oleh murid- 
murid beliau di mana datangnya bau wangi itu, beliau 
menjawab bahawa akan datang di bandar itu kelahiran 
seorang hamba Allah yang bernama Abu Al-Hasan yang 
peringkat kerohaniannya akan lebih tinggi dari beliau 
dan menghabiskan hayatnya dengan keluarganya dan 
bertani. 


Setelah beberapa tahun kemudian Abu Al-Hasan 
pun lahir. Setelah sampai usianya dua puluh tahun, 
maka tiap-tiap hari ia pergi mengunjungi makam Abu 
Yazid selepas sembahyang. Di makam (kubur) itu 1a 
berdoa, “Ya Allah! Kurniakanlah kepadaku sebahagian 
daripada kerohanian yang Engkau beri kepada Abu 

Yazid.” Setelah dua belas tahun beliau berbuat demikian 
itu, satu hari, semasa pulang dari makam itu, terdengar 
olehnya satu suara dari makam itu, “Abu Al-Hasan, 
semua kerohanianku adalah hadiahmu kepadaku. 
Abu Al-Hasan menjawab, “Tuan, saya ini lahir tiga 
puluh sembilan tahun selepas tuan. Bagaimana saya 
menghadiahkan kerohanian saya kepada tuan”? Suara 
itu berkata lagi, 'Saya telah terhalang dalam perjalanan 
kerohanian saya. Maka saya pun berdoa kepada Allah 
meminta halangan itu dibuang. Saya terdengar suara 
ketuhanan, “Berdoalah kepada Nur yang akan meliputi 
kamu apabila kamu melawat Khirqan kali ini.” Bila saya 
sampai di Khirqan, saya betul-betul bertemu dengan 
nur itu yang meliputi dari bumi sampai ke langit. Saya 
berdoa kepadaNya seperti disuruh oleh Allah, maka dari 
semenjak itu terhapuslah halangan itu'.” 


Apabila Abu Al-Hasan pulang selepas peristiwa itu, 
beliau terasa mendapat kurnia dalam dirinya. Beliau 
dapat menghabiskan bacaan Quran dalam dua puluh 


empat jam, pada hal beliau tidak pun tahu membaca 
sebelum peristiwa itu. 


Satu hari, Abu Al-Hasan menggali tanah di rumahnya. 
Tiba-tiba wang perak keluar. Ditutupnya tempat itu. 
Digali pula di tempat lain, dan di situ keluar pula emas. 
Ditutupnya lubang itu juga. Pada kali ketiganya keluar 
pula intan. Lubang itu juga ditutupnya. Digalinya di 
tempat yang keempat, maka keluar pula berlian. Itu 
pun ditutupnya. Kemudian beliau berdoa, “Oh Tuhan, 
Walaupun saya dapat seluruh harta dunia ini dan harta 


di akhirat kelak, namun tidak akan saya tukarkan dengan 
WajahMu.” 

Satu hari, seorang sufi duduk di samping Abu 
Al-Hasan sambil menunjukkan keramatnya dengan 
mengeluarkan seekor ikan hidup dari sebaldi air yang 
diletakkan di hadapan Abu Al-Hasan. Abu Al-Hasan 
meletakkan tangannya dalam api dapur yang menyala 
di hadapannya dan mengeluarkan ikan hidup dari 
dalam api itu. Orang itu kemudian meminta Al-Hasan 
melompat dengannya ke dalam api dan lihatlah siapa 
akan hidup selepas masuk ke dalam api itu. Abu Al- 
Hasan menjawab, “Menunjukkan keramat itu tidaklah 
baik. Marilah kita tenggelamkan diri kita dalam lautan 
tidak wujud (fana) dan timbul semula dengan memakai 
pakaian wujud (baqa).” Orang itu pun diam. 


Satu masa, sebelum mula berjalan naik haji, beberapa 
orang telah berjumpa dengan Abu Al-Hasan dan bertanya 
kepadanya apa yang mereka akan buat sekiranya 
penyamun menyerang mereka. Abu Al-Hasan menjawab, 
“Ingatlah saya waktu itu.” Dalam perjalanan itu, kafilah 
yang mereka sertai itu diserang oleh penyamun. Semua 
orang dalam kafilah itu dirampas oleh penyamun kecuali 
seorang yang ingat Abu Al-Hasan. Pada masa orang itu 
ingat kepada Abu Al-Hasan, nampaklah olehnya Abu Al- 
Hasan di hadapannya. Orang itu dan barang-barangnya 
tidak kelihatan oleh penyamun itu. Maka selamatlah 
ia. Setelah kembali, orang-orang bertanya kepada Abu 
Al-Hasan kenapa mereka tidak diselamatkan pada hal 
mereka berdoa kepada Allah. Orang yang seorang itu 
hanya meminta pertolongan kepada beliau. Abu Al- 
Hasan berkata, “Kamu semua hanya menyebut Allah di 
mulut saja, tetapi saya mengingatNya dengan seluruh 
jiwa raga saya. Oleh itu, jika kamu semua mengingat 
saya, saya akan mengingat Allah bagi pihak kamu semua, 

dengan seluruh hati dan jiwa, dan permintaan kamu akan 
dikabulkan. Tetapi jika kamu semua hanya menyebut 
Allah di bibir saja tanpa terhunjam sepenuhnya dalam 
hati, maka permohonan kamu tidak akan mendatangkan 


hasil.” 


Abu Al-Hasan memberitahu seorang daripada murid 
kesayangannya, “Pada pandangan dunia Abu Yazid 
telah mati; tetapi pada pandanganku dia masih hidup 
dan mengetahui semua gerak-geriku.” 


Seorang murid Abu Al-Hasan meminta kebenaran 
beliau hendak pergi ke Iraq belajar hadis, kerana tidak 
ada guru yang pakar di tempat beliau itu. Abu Al-Hasan 
berkata, “Saya akan ajarkan kepada kamu sebagaimana 
aku belajar dari Nabi itu sendiri.” Murid itu tak percaya 
cakap beliau itu. Tetapi semasa dia tidur, dia melihat 
Nabi dan baginda berkata, bahawa apa yang dikatakan 
oleh Abu Al-Hasan itu adalah benar. Mulalah murid itu 
belajar hadis kepada Abu Al-Hasan. Selalu juga Abu Al- 
Hasan berkata bahawa hadis itu telah salah. Murid itu 
bertanya kepada hadis demikian — demikian itu salah. 
Abu Al-Hasan menjawab, “Nabi sentiasa bersama saya 
semasa saya mengajar kamu. Apabila sesuatu hadis salah 
dinyatakan, mukanya berubah tanda tidak setuju. Dari 
situlah saya tahu sama ada sesuatu hadis itu betul atau 


tidak.” 


Suatu ketika Abu Al-Hasan hadir dan mengambil 
bahagian dalam upacara samak (tarian muzik kerohanian) 
di rumah seorang hamba Allah. Dalam samak itu beliau 
telah sampai kepada keadaan dzauk (mabuk Allah) 
dan memukul tanah dengan kakinya tiga kali. Dinding 
rumah itu bergoyang dan orang lain merasai seolah-olah 


Scanned by CamScanner 


a 


152 


Scanned by CamScanner 


TAZKIRATUL AULIYA' z 


dinding itu telah menari bersamanya serta juga tanah di 
situ. Setelah beliau sedar semula, beliau ditanya kenapa 
beliau berbuat demikian. Beliau menjawab, “Samak ialah 
bagi mereka, yang dalam keadaan itu, telah dibawa ke 
peringkat rohaniah yang tinggi di mana semua hijab 
tersingkap dan mereka dapat melihat alam malaikat.” 


Satu hari, Abu Said, seorang sufi juga, melawat 
Abu Al-Hasan. Sedang berbual-bual itu kerana keadaan 
dzauk, Abu Al-Hasan memeluk sufi tersebut. Setelah 
kembali ke tempatnya, Abu Said menghabiskan masa 
malam itu dengan bertafakkur, sambil duduk melutut 
dan selalu juga dia menjerit dalam keadaan mabuknya 
itu. Besoknya Abu Said pergi berjumpa Abu Al-Hasan 
dan meminta supaya beliau ambil balik percikan cahaya 
kerohanian yang tersinar dalam dirinya itu akibat 
pelukan Abu Al-Hasan itu. Kerana katanya beliau belum 
lagi mencapai kemajuan dalam bidang kerohanian seperti 
yang dicapai oleh Abu Al-Hasan dan beliau tidak tahan 
dengan keadaan yang terlalu tinggi itu. Abu Al-Hasan 
pun memeluk beliau sekali lagi dan kembalilah sufi itu 
seperti biasa semula. 


Suatu masa Abu Al-Hasan memberitahu Abu Said, 
katanya, “Saya akan jadikan kamu seorang kerohanian 
yang tinggi kerana Allah telah mengurniakan kamu 
kepada saya setelah saya berdoa kepadaNya memohon 
Dia beri kepadaku seorang sahabat yang dapat saya 
berbincang tentang hal-hal kerohanian dengannya. 
Syukurlah, Allah telah mengkabulkan permohonan itu. 


Syeikh Abu Sina datang melawat Abu Al-Hasan. Bila 
sampai ke rumah Abu Al-Hasan, beliau memanggil tuan 
rumah itu. Datanglah isteri Abu Al-Hasan. Isteri Abu Al- 

tu sebagai seorang kafir, dan 


Hasan menggelar Abu Sina i : 
anggil Abu Al-Hasan lagi 


meminta beliau jangan mem ) 
kerana dia telah pergi mencari kayu api ke dalam hutan. 
Abu Sina pergi mencari Abu Al-Hasan dan dilihatnya 
seekor singa membawa kayu api Abu Al-Hasan itu. Abu 
Sina menundukkan kepalanya tanda hormat kepada 
Abu Al-Hasan. Dalam perbualan mereka itu, Abu Sina 
bertanya kenapa isteri Abu Al-Hasan menggelarnya 
kafir. Abu Al-Hasan menjawab bahawa jikalau beliau 
tidak sabar terhadap isterinya itu, tentulah beliau tidak 
dapat menguasai singa itu. Pada malam itu mereka pun 
berbual-bual tentang hal-hal kerohanian atau kesufian. 
Besoknya, tatkala Abu Al-Hasan membaiki dinding 
rumahnya, sekeping besi yang dipegangnya itu terjatuh. 
Sebelum beliau tunduk mengambil keping besi yang 
terjatuh itu, besi itu melayang sendirinya pergi ke tangan 
Abu Al-Hasan. Dengan itu, kepercayaan Abu Sina 
tentang ketinggian rohaniah Abu Al-Hasan bertambah 
teguh dan semua syak-wasangkanya tentang ketinggian 
rohaniah Abu Al-Hasan itu pun hilang dan lenyap. 


Satu hari, seorang datang kepada Abu Al-Hasan dan 
meminta kepada beliau hendak memakai pakaiannya 
agar dia dapat menjadi seperti Abu Al-Hasan juga. 
Abu Al-Hasan bertanya, “Bolehkah perempuan yang 
memakai baju lelaki menjadi lelaki, atau orang lelaki 
memakai baju perempuan menjadi perempuan?” Kata 
orang itu tidak boleh. Abu Al-Hasan menjawab, “Jika itu 
tidak mungkin, bagaimana kamu memakai pakaian saya 
boleh menjadi saya?” 


Seorang alim bertanya kepada Abu Al-Hasan dan 
meminta beliau memberi syarahan kepadanya. Abu 
Al-Hasan berkata, “Serulah manusia ke jalan Allah dan 

jang anlah dipanggil mereka kepada diri kamu sendiri,” 
Orang itu terperanjat. Abu Al-Hasan menerangkan 
selanjutnya, “Jika seorang alim itu dengki kepada seorang 
alim yang lain yang menjalankan tugas sepertinya juga 
(iaitu mengajak manusia ke jalan Allah), maka'iti bererti 
dia bukan mengajak manusia ke jalan Allah tetapi adalah 
kepada dirinya sendiri. Jika tidak, apakah sebab ia 
dengki?” 


Mahmud Al-Ghaznawi, kerana hendak 
menyempurnakan nazarnya kepada khadamnya, “Ayaz, 
satu hari menghiaskan khadamnya dengan pakaiannya 
dan meletakkan dia ke singgahsananya. Selepas itu, 
Mahmud Al-Ghaznawi memakai pakaian pengiring raja 
dan “Ayaz memakai pakaian sultan, dan mereka pergi 
bertemu dengan Abu Al-Hasan. Mahmud memanggil 
Abu Al-Hasan dan pergi menghormati sultan. Beliau 
menyuruh orang suruhan itu berkata kepada Abu Al- 
Hasan iaitu jika Abu Al-Hasan enggan datang, maka 
hendaklah dibaca ayat Quran ini, “Taatlah kepada 
Allah, kepada RasulNya dan kepada pemerintah kamu.' 
Orang suruhan itu pun pergi kepada Abu Al-Hasan dan 
menerangkan segalanya. Abu Al-Hasan enggan pergi 
berjumpa sultan. Beliau menjawab, “Katakan kepada 
Mahmud iaitu aku telah tenggelam dalam Allah dan malu 
rasanya aku memalingkan wajahku kepada Nabi, inikan 
pula kepada sultan itu.” Mahmud apabila menerima 
jawapan itu mengetahui bahawa Abu Al-Hasan itu ialah 
seorang wali Allah yang besar. Mahmud dengan a 
pengiring raja dan 'Ayaz dengan pakaian sultan perai e 
tempat Abu Al-Hasan dan memberi salam kepada be a 
Abu Al-Hasan menjawab salam itu tetapi sa” — 
mempelawa sultan yang datang itu. Beliau terus berc Pp 

dengan Mahmud yang berpakaian pengiring raja dan 
tidak mempedulikan 'Ayaz yang berpakaian sultan. 
Mahmud berkata, “Tuan, kenapa tuan tidak hormat 
kepada sultan?” Abu Al-Hasan menjawab, “Semua ini 
adalah palsu belaka.” Mahmud tunduk dan berkata, 
“Saya tahu wali Allah peringkat tuan ini tidak tertipu 
oleh hiasan ini.” Kemudian Abu Al-Hasan memegang 
Mahmud dan membawanya ke penjuru seorang diri 
tanpa pengiringnya. Mahmud bertanya, “Bolehkan tuan 
ceritakan kepada saya tentang Abu Yazid? Abu Al- 
Hasan menjawab, “Barangsiapa yang melihat Abu Yazid 
tidak akan terhina di hari kiamat.” Mahmud bertanya 
lagi, “Siapa yang lebih mulia, Nabi Muhammad atau 
Abu Yazid, kerana Abu Jahal dan Abu Lahab meskipun 
telah melihat Nabi tetapi tidak dapat mengelakkan diri 
dari seksaan di hari kiamat.” Abu Al-Hasan menjawab, 
“Mahmud, berhati-hatilah dalam kata-katamu. 
Hormatilah perkara ini. Ketahuilah bahawa selain dari 
beberapa orang sahabat Nabi dan beberapa orang aulia 
di zaman baginda, bahkan khalifah Islam, meskipun 
mereka melihat Nabi, tidak mengetahui taraf Nabi itu.” 
Dalam Quran diterangkan, “Wahai Muhammad! Kamu 
lihat mereka menghadap kamu, dan mereka meskipun 
melihat, namun tidak kenal kepadamu.” 


Kemudian Mahmud menghadiahkan Abu Al-Hasan 
beberapa keping wang emas. Abu Al-Hasan memberi 
Mahmud sebuku roti kering. Malangnya Mahmud tidak 
termakan roti kering yang keras itu. Kemudian kata 
Abu Al-Hasan. “Oleh kerana tuan tidak termakan roti 
itu, maka saya pun tidak akan menerima wang emas 
tersebut, kerana saya telah lama meninggalkan harta 
dunia.” Wang itu dikembalikannya kepada Mahmud. 

Mahmud meminta secebis kain dari Abu Al-Hasan 
sebagai tanda kenangan. Abu Al-Hasan pun memberinya 
Tatkala hendak keluar dari tempat Abu Al-Hasan itu, 
Mahmud berkata, “Tuan, tempat tuan ini sangat cantik.” 
Abu Al-Hasan menjawab bahawa Mahmud telah 
dikurniakan oleh Allah sebuah kerajaan, tapi masih juga 
lagi tamak hendakkan pondok kecil beliau itu. Mahmud 
berasa malu. Apabila Mahmud hendak pergi, Abu Al- 
hasan berdiri mengucapkan selamat jalan kepadanya. 
Mahmud bertanya kepada beliau, “Kenapa tuan tidak 
hormati saya tatkala saya sampai tadi, tetapi sekarang 
tatkala hendak pulang tuan hormati pula saya?” Abu Al- 
Hasan menjawab, “Apabila tuan masuk ke pondok saya, 
tuan berasa megah seperti raja-raja, tetapi apabila tuan 
pergi, tuan berasa rendah diri seperti seorang darwisy. 
Ini ternyata dari cahaya mukamu. Oleh itu, saya hormati 
tuan tatkala tuan pergi berangkat.” 


Beberapa tahun kemudian, Mahmud pergi 
menyerang sebuah negeri bernama Somnath di India. 
Tidak ada nampaknya beliau akan berjaya dalam perang 
itu. Beliau pun pergi masuk ke khemahnya. Setelah 
berwuduk, beliau letakkan pakaian Abu Al-Hasan di 
atas tikar hamparannya. Beliau berdoa kepada Allah, “Ya 
Allah! Demi ketandaan waliMu yang besar ini, berilah 
aku kemenangan dalam peperangan ini. Segala rampasan 
perang ini akan aku berikan kepada fakir miskin.” Doa 
beliau dikabulkan. Terjadi perselisihan di pihak musuh. 


Mereka pun kalah. 


Di malam itu Mahmud melihat Abu Al-Hasan 
dalam mimpi. Abu Al-Hasan berkata kepadanya, Tuan 
membuat kesilapan dalam menukar pakaian itu pu 
harga yang murah. Jika tuan doakan kepada 

supaya semua manusia dalam dunia ini jadi Muslim, 
nescaya seluruh manusia itu jadi Muslim dan hapuslah 
kafir. Tuan akan dikurniakan kebajikan yang besar.” 


Abu Al-Hasan Mengajar Murid-muridnya Demikian 


1. Carilah rahmat Tuhan, kerana ianya melampaui 
azab neraka dan nikmat syurga. 


2. Masalalu, masa sekarang dan masa akan datang 
itu adalah hijab. Bila hijab ini disingkap, kamu 
boleh lihat semua. 


3. Menganggap diri sendiri itu seorang sufi adalah 
satu anggapan yang besar. Sekurang-kurangnya 
dia bukanlah sufi. 


4. Selama tiga puluh tahun dia tidak tidur malam. 


5. Allah telah mempengaruhinya hingga dia tidak 
ada lagi (fana). Badannya tidak ada apa-apa, 
hanya khayalan semata. 


6. Allah telah kurniakan kepadanya murkaNya 
setitik sahaja dan jika setitik ini dizahirkan ke 
dunia, akan ributlah dunia ini lebih hebat dari 
apa yang terjadi di zaman Nabi Nuh. 


7 Murid-murid beliau akan terselamat semasa 
hendak mati dengan syafaat beliau kerana 
beliau memohon rahmat Allah untuk mereka. 


8. Dia berasa lebih senang bermalam di bawah 
pokok yang kering di dunia ini sambil 
mengenang Allah, daripada duduk di bawah 

pokok syurga yang nyaman dan enendikan 
apa yang dipinta tetapi lupa kepada Allah. 


9. Orang yang menunjukkan keramatnya adalah 7” a | 
dilemparkan jauh dari hadrat Allah, 4” $$ / 


daA 


10. Dia mencari fana diri atau pun menyerapkan 
segalanya. 


11. Dia lenyap dalam dirinya seribu kali setiap jam 
dalam sehari. 


12. Dengan rahmat Allah beliau tahu tiap- 
tiap apa yang terjadi, sedang jadi dan akan 
jadi pada setiap makhluk sepanjang masa. 
Barangsiapa yang tidak dilengkapi dengan 
ilmu itu tidak boleh menjadi guru. Walaupun 
duri menikam tapak kaki seseorang di mana 
sahaja dalam dunia ini, ia tahu kejadian itu dan 
mengalaminya sendiri, dan menunjukkan orang 
yang menderita oleh duri itu. Ini ialah kerana ia 
telah kenal akan makhluk. 


13. Dia mencari wajah Allah dan tidak takut kepada 
neraka atau berharapkan syurga. 


14. Dia berharap di hari kiamat kelak ia akan 
disoal tentang dosa segala makhluk dan rela 
menanggung azab kerana dosa mereka itu, agar 
dengan itu semua makhluk akan terselamat dari 


azab yang besar itu. 


-betul dengan ikhlas 


15. Apabila seseorang itu betul 
dalam diri mereka, 


menuju Allah dan “mati” 
maka Allah akan ditemui. 


16. 


17. 


18. 


19. 


20. 

Seorang Muslim itu bukanlah terpuji kerana 
ia berpuasa dan bersembahyang tetapi 1a 
terpuji kerana dalam rekodnya ia tidak ada 
berdosa semasa hidupnya. Apabila peringkat 
itu tercapai, dia akan takut kepada Allah dan 
berada dalam sopan-santun dan merendahkan 


diri. 

Barangsiapa dengan kehendak Allah dapat 
melihat Tuhan, dia tidak nampak yang lain. 
Orang yang sampai kepada Allah akan 
lenyaplah dirinya. 


Pahlawan tariqat (jalan menuju Allah) itu mati 
walaupun dia hidup di dunia ini. 


Wahai salik (orang yang menuju Allah), 
janganlah anggap kamu telah mendapat nur 
(cahaya), sehingga belum kamu mengalami 
selama tujuh puluh tahun apa yang dialami 
semasa saya bersembahyang di Khurasan 
sambil rukuk menghadap Mekah, dan semua 
harta bumi dan langit diletakkan di hadapan 
kamu, tetapi meskipun begitu kamu tetap tidak 
terpengaruh olehnya dan terus merendahkan 
diri kepada Allah kerana takut Allah tidak akan 
menerima ibadatmu. 


Banyak orang bertawaf keliling Kaabah, tetapi 
ada juga bertawaf keliling langit dan syurga, 
namun begitu yang lebih agung dan terpuji 
ialah mereka yang bertawaf keliling tauhid 
(kesedaran tentang keesaan Tuhan dan sentiasa 
bersama denganNya). 

24. 

Abu Al-Hasan sentiasa memperkatakan yang 
sekarang. 


Benda-benda mula dicari dalam dunia dan 


kemudian didapati, tetapi Allah dijumpai dulu 
dan kemudian dicari. 


Demikianlah api yang terkandung dalam 
perkataan antara nabi-nabi dan Allah, sekiranya 
sebahagian kecil sahaja ditunjukkan dalam 
dunia ini, seluruh makhluk akan hangus 
sekelip mata sahaja. Tetapi nabi-nabi itu boleh 
menahannya kerana mereka hampir dengan 
Allah semasa perkataan itu diperkatakan. 
Jika mereka berjauhan dengan Allah nescaya 
berkecai-kecai hancur badan mereka. 


Ada hamba-hamba Allah itu yang menjadi 
kekasihNya. Apabila mereka memanggil nama 
Allah, semua burung-burung dan binatang- 
binatang tegak berdiam diri, malaikat terketar, 
langit dan bumi akan bercahaya. Demikianlah 


agungnya menyebut nama allah itu oleh mereka 
hinggakan bumi bergoyang. 


Tidak ada orang yang dapat menempuh jalan 
menuju Allah itu tanpa pertolonganNya. 


Dengan kesungguhan dan daya sendiri sahaja 
tidak akan berjaya. 


Hiduplah dalam dunia ini tanpa dosa. 


Sentiasalah berada di samping Allah dan bukan 
di samping alam, kerana seseorang itu sentiasa 
berdampingan dengan sahabatnya; dan tidak 
ada sahabat yang lebih agung dari Allah. 

28. Setengah daripada sahabat-sahabat Allah itu 
dapat membaca apa yang tertulis dalam takdir 
y 3 meskipun mereka berada dalam dunia ini. 


Dya SAllah kurniakan rindu dendamNya kepada 
mereka yang dilimpahiNya nur. 


30. Wali Allah itu bukanlah makhluk atau pun 
insan dunia ini. 


31. Orang yang mencapai Allah dalam hidup 
yang sekarang ini dan tidak menangguhkan 
perjumpaan dengan Allah itu hingga selepas 
mati, maka dia itulah sebenarnya kekasih Allah. 


32. Apabila Allah membawa seseorang itu ke 
jalanNya, maka dia akan sampai ke lembah 


tauhid, tidak ada yang tahu keadaannya kecuali 
Allah. g 


33. Hati yang rindu kepada Allah itulah hati yang 
paling baik. 


34. Apabila sakit, Allah itulah menjadi tabib. 


35. Barangsiapa hendakkan syurga akan terhindar 
dari rahmatNya. Orang yang sentiasa 
berkhalwat dan menyingkirkan diri dari segala 
makhluk dan terus “mematikan dirinya", 
maka terbukalah hijab yang melindungi 
pandangannya dengan Tuhan. 


36. Barangsiapa mencari keduniaan akan 
diperhambakan oleh dunia. Tetapi barangsiapa 
menyingkirkan keduniaan, maka dunia ini akan 
menjadi hambanya. 

37. 


40. 


41. 


43. 


Jika dalam sesuatu masyarakat itu ada orang 
yang dikurniakan Allah dengan nur dan 
kehampiran denganNya, maka Allah dengan 
rahmatNya akan mengampunkan dosa yang 
dilakukan oleh masyarakat itu. 


Orang darwisy (sufi) tidak menumpukan 
pandangannya kepada dunia ini atau akhirat. 


Hanya orang yang bercita-cita tinggi itu 
mencapai Tuhan. 


Nama Allah itu hendaklah disebut berulang- 
ulang setelah “mematikan diri.” 


Hapuskan dosa dan sembahlah Allah, maka 
Allah akan ditemui. 


Tiap-tiap orang hendak membawa sesuatu dari 
dunia ini ke akhirat, tetapi tidak ada apa-apa 
dalam dunia ini yang boleh mencari jalan ke 
sana kecuali “tidak ada diri.” 


Takutlah Allah dan serulah Dia, dan kamu akan 
ditempatkan dalam keadaan “tidak ada diri” 
(fana). 


Di antara beribu-ribu orang yang menjalani 
jalan yang diterangkan oleh Al-Quran itu, ada 
seorang jalannya diikuti oleh Quran itu sendiri, 
iaitu tiap-tiap lakuannya bersesuaian dengan 
apa yang diterangkan oleh Quran. 


Orang sufi tidak perlu cahaya matahari dan 
bulan kerana cahaya Allah yang ada padanya 
itu lebih terang dari segala cahaya. 

46. Jalan itu akan dipendekkan oleh Allah bagi 
mereka yang dibimbingNya. 


47. Makan dan minum aulia Allah itu ialah 


mengenang Allah dan membicarakan tentang 
Allah. 


48. Tuhan Allah itu menjadi benar-benar cahaya 
mata hamba-hambaNya. 


49. Sebahagian kecil daripada cinta Allah itu turun 
ke dunia dan mencari tiap-tiap hati dalam 
dunia; dan didapati tidak ada yang upaya 
memegangnya. Maka kembalilah ia kepada 
Allah. 


50. Selepas tiap-tiap seratus tahun satu jiwa yang 
sempurna akan lahir ke dunia. 


51. Orang yang bertemu dengan Allah itu akan 
“mati” dirinya. 


52. Siapa yang hatinya kasih kepada yang lain 
dari Allah, meskipun ia melakukan ibadat dan 
mengkontrol diri sepanjang hidup, namun 
semua itu tidak akan diterima Allah dan hatinya 
itu tetap tinggal mati. 


53. Hijab yang paling besar antara insan dengan 
Tuhan ialah hawa nafsu. 


54. Kegiatan yang paling besar ialah mengenang 
Allah. Selepas itu ialah kesucian hidup, 
bersedekah dan bersikap zuhud. 

55. Pada segi kerohanian, duduk bersama di majlis 
aulia Allah itu adalah satu amalan yang terpuji. 


56. Kamu melakukan ibadat yang paling besar jika 
kamu dapat melarikan diri dari keduniaan. 


57. Bersama di majlis aulia Allah itu adalah satu 
kurniaan Allah yang besar. 


58. Kaabah yang paling besar itu ialah memandang 
wajah Allah. 


59. Apabila sepuluh kali si salik itu merasai racun 
dengan gembira dan rela, maka pada kali ke 
sebelas rasa gula akan diberi kepadanya. Di awal 
perjalanan si salik itu akan diuji dan ditapis. 
Selepas itu akan dikurniakan kehampiran 
dengan Allah. ' 


60. Kamu akan berjaya mencapai Allah setelah 
kamu diberiNya kekuatan untuk mencapaiNya 
dan itu pun dengan kehendakNya jua. 


61. Orang yang mengorbankan kemuliaannya 
kerana Allah, maka Allah akan memberinya 
pakaian kemuliaanNya sendiri. 


62. Allah akan ditemui apabila “Aku” dimatikan. 


63. Orang yang mengatakan dia mendapat nur dan 
kemudian menyebarkan kepada orang ramai, 
adalah sebenarnya dia tidak ada nur itu kerana 
perbuatan demikian itu adalah hijab juga. 

64. Teruskan melakukan latihan rohaniah 
itu sehingga latihan rohaniah itu sendiri 
meninggalkan kamu. 


65... Mematuhi kehendak rohaniah itu adalah lebih 
baik dari melakukan banyak latihan. 


66. Sekiranya setitik sahaja rahmat Allah itu jatuh 
kepada kamu, nescaya kamu tidak akan mahu 
apa-apa lagi dalam dunia ini, bahkan tidak 
mahu bercakap atau mendengar orang lain. 


67. Ingat kepada Allah itu lebih tajam daripada 
tikaman seribu pedang sekali gus. 


68. Apabila kamu melihat wajah Allah, kamu tidak 
akan melihat yang lain lagi sepanjang masa. 


69. Seseorang itu hendaklah berlatih sepenuhnya 
selama empat puluh tahun dan kemudian 
bolehlah mengharapkan hasil yang memuaskan. 
Sepuluh tahun melakukan latihan kerohanian 
itu ialah untuk membetulkan kesalahan lidah, 
sepuluh tahun lagi untuk mengurangkan gemuk 
badan, sepuluh tahun untuk membetulkan 
kesalahan hati dan sepuluh tahun lagi untuk 
membetulkan segala kejahatan yang lain itu. 


70. Sedikit ketawa dan banyak tangis; makan dan 
tidur sedikit sahaja. 


71. Malanglah orang yang hidup dalam dunia ini 
tanpa bercakap dengan Allah. 


72. Jalan makrifatullah itu ialah untuk orang-orang 
yang suci dan mabuk dalam Allah; kerana 

bercakap dalam dzauk dengan Tuhan itu 
sangatlah seronok. 


73. Ingat dan kenanglah Allah sentiasa. 


74. Apabila seseorang itu menyebut nama Allah, 
lidahnya terbakar dan tidak dapat menyebut 
nama itu lagi. Jika terlihat ia menyebutnya, 
maka sebenarnya memuji Dia. 


75. Kemarahan api perpisahan (dengan Tuhan) itu 
sangatlah panas hingga jika ia terlepas dari hati 
orang yang mengandungnya, seluruh dunia 
ini akan hangus. Tidak lain kehendak hati 
orang-orang yang demikian itu ialah hendak 
mengenang Allah, tetapi mereka dapati mereka 
tidak dapat berbuat demikian. 


76. Jika hatimu terpaku pada Tuhan, seluruh dunia 
tidak akan dapat memudaratkan kamu jika 
mereka semuanya menjadi musuhmu. 


77. Melihat Allah beserta dengan dirimu ialah fana; 
dan melihat Allah sahaja tanpa dirimu ialah 
baqa. 


78. Bergaullah dengan orang yang hatinya terbakar 
dalam cinta kepada Allah dan tenggelam 
dengan rindu dendam kepadaNya. 


79. Jangan buat kegiatan lain kecuali mengingat 
nama Allah dan jangan ingat apa-apa kecuali 
Dia. 

80. Bersama dengan Allah seketika adalah lebih 
bernilai daripada beribadat sepanjang hayat 
kerana keduniaan. 


81. Tiap-tiap makhluk itu adalah hijab dan jaring 
kepada salik yang ikhlah. Tidak diketahui 
bagaimana dan bila seseorang itu boleh terjerat 
pada mereka itu. 


82. Walaupun sekali dalam seumur hidup kamu 
membuatkan Allah murka, maka wajarlah 
kamu memohon ampun sepanjang hidup 
kepadaNya, kerana meskipun Ia ampunkan 
kamu, namun dalam hati masih terasa yang 
kamu telah menimbulkan kemurkaan Tuhan 
dan tidak mematuhi Dia. 


83. Orang yang paling baik dalam menghampirkan 
diri dan mengabdi kepada Ilahi, ialah orang 
yang buta (tidak melihat yang lain kecuali 
tentang Allah), pekak (tidak mendengar yang 
lain kecuali tentang Allah) dan bisu (tidak 
bercakap kecuali tentang Allah). 


84. Allah telah mengurniakan sesuatu perkara 
kepada kita dan setelah mendampingkan kita 
dengan perkara itu, Ia pun menghilang dari kita. 
Maka sewajarnyalah kita membuang semua 
perkara keduniaan dan berdampingan dengan 
Dia, agar Dia tidak jauhkan diriNya dengan 
kita. 


85. Banyak orang yang berjalan-jalan di jalan tetapi 
mereka mati. Banyak juga yang telah berkubur 
tetapi mereka masih hidup. 

86. Orang yang cinta kepada Allah itu ialah orang 


yang hatinya hancur-lebur menjadi abu kerana 
Allah. 


87. Tinggalkan semua ibadat dan dosa, dan 
tenggelamkan dirimu dalam lautan rahmatNya. 


88. Manusia melihat Allah di akhirat dengan mata 
ketuhanan. 


89. Makin kuat kamu berkhidmat dengan gurumu, 
makin tinggi naik taraf rohaniahnya. 


90. Badan, lidah dan hati tidak ada padaku, hanya 
Allah sahaja dalam diriku. 


91. Banyak orang sembahyang dan beribadat dalam 
dunia ini, tetapi sedikit benar yang membawa 
hasilnya bersama mereka ke akhirat. 


92. Ahli dunia mendapat apa yang tercatit dalam 
nasib mereka, tetapi aulia Allah mendapat apa 
yang tidak tercatit dalam nasibnya. 


93. Di jalan Tuhan, tidak ada yang lain kecuali 
Tuhan. 


94. Menangislah dalam dunia agar kamu ketawa di 
akhirat kelak. 


95. Apabila hamba itu fana, dia akan diberi pakaian 
baqa. 


96. Dalam peringkat rohaniah yang paling 
tinggi, dahaga terhadap Allah itu sangat kuat 
dalam diri si hamba hinggakan jika air dari 

Aimua sungai diberi kepadanya tidaklah 
dapat menghilangkan dahaganya itu bahkan 
bertambah dahaga lagi. Si hamba seperti ini 
memutuskan segala perhubungan dengan alam 

“dan tidak pernah megah dengan keramat yang 
mengalir keluar tanpa disedarinya daripada 
dirinya. 


97. Gelaran paling bagus untuk si hamba Allah 
ialah “hamba Allah.” 


98. Untuk si mukmin tiap-tiap tempat itu adalah 
masjid, dan tiap-tiap hari itu adalah hari Jumaat. 


99. Jangan biarkan pengemis pulang dengan 
tangan kosong dari rumahmu, berilah ia sesuatu 
walaupun kamu berhutang untuk itu. 


100. Layanlah tetamu kamu dengan sebaik-baiknya. 


101. Ada tiga keadaan atau hal yang terakhir dalam 
kerohanian. Pertama kamu anggap diri kamu 
sebagaimana Tuhan menganggap kamu. Kedua, 
kamu menjadi kepunyaan Dia dan Dia menjadi 
kepunyaan kamu. Ketiga, kamu lenyap dan 
hapus dan Dia sahaja yang mengisikan kamu. 


102. Sebelum kamu mati, kamu mestilah berusaha 
untuk mencapai tiga perkara; 


(a) Dalam cintamu kepada Allah kamu 
menangis sebanyak-banyaknya hingga 
airmata darah mengalir dari matamu. 


(b) Kerana takutkan Allah hinggakan air 
kencing kamu menjadi berupa darah. 

(c) Berjaga malam hingga kurus kering badan 
kamu. 


Satu hari, seorang sufi berjalan di udara dan turun 
di hadapan Abu Al-Hasan, dan dia mengatakan dirinya 
sebagai Al-Junaid dan Al-Syibli pada hari tersebut. 
Mendengarkan itu, Abu Al-Hasan masuk ke dalam 
keadaan dzauk dan dalam keadaan itu menghentakkan 
kakinya ke tanah dan berkata, “Aku ini Tuhan pada 
hari ini dan Nabi pada hari ini.” (Fariduddin 'Attar 
menyatakan di sini bahawa inilah keadaannya di mana 
Abu Al-Mughis Hussein bin Mansur Al-Hilaj telah lalui). 


Satu ketika suara ketuhanan berkata, “Abu Al- 
Hasan, jika Kami nyatakan kepada dunia apa yang Kami 
ketahui dan tersembunyi dari dunia tentang apa yang 
telah kamu capai, mereka akan lemparkan batu kepada 
kamu hingga kamu mati kerana ucapan-ucapan kamu 
itu (sebagaimana diterangkan dalam peristiwa yang 
tersebut di atas tadi).” Mendengarkan itu, Abu Al-Hasan 
berkata, “Adakah Engkau mahu, Oh Tuhan! Supaya aku 
nyatakan kepada dunia sebagaimana Engkau layan kami 
dalam keadaan Engkau itu? Ketahuilah bahawa tidak 
akan ada orang menyembah Engkau dan semua mereka 
akan membuangkan penyembahan mereka terhadap 
Engkau.” Suara itu berkata lagi, “Janganlah hebahkan 
kepada dunia apa yang kamu tahu tentang Kami. Kami 
tidak akan nyatakan kepada dunia apa yang Kami tahu 
tentang kamu.” 


Satu ketika suara ketuhanan terdengar berkata, 
“Abu Al-Hasan, Kami ini kepunyaan kamu dan kamu 
itu kepunyaan Kami.” Abu Al-Hasan menjawab, “Oh 
Tuhan! Engkau Tuhan yang maha kuasa, dan aku ini 
hambaMu yang hina.” 

Abu Al-Hasan pernah berdoa kepada Allah untuk 
mengeluarkan dirinya dari dunia. Suara ketuhanan 
berkata, “Kami sengaja menyimpan kamu dalam dunia 
agar wali-wali Kami dapat datang dan bergaul dengan 
kamu, dan orang yang tidak dapat datang kepada kamu 
dan hanya menyebut nama kamu dan bercakap tentang 
kamu, dapat juga faedah kerohanian yang besar.” 


Abu Al-Hasan berkata, “Apabila aku lupa wujud 
diriku, saya lihat Yang Haq, di sekelilingku dan tidak ada 
yang lain.” 


Allah berkata kepada Abu Al-Hasan bahawa tidak 
ada apa-apa dalam alam ini dan di alam akhirat yang 
bersekutu denganNya. Allah sahaja yang ada. 


Abu Al-Hasan berkata, “Oleh kerana aku telah 
membuangkan dunia, aku pun tidak memandangnya 
lagi. Oleh kerana aku telah bercakap dengan Tuhan, aku 
tidak lagi bercakap dengan insan.” 


Abu Al-Hasan Berkata 


1. Berdampinglah dengan Allah sahaja, dan 
janganlah berkeinginan hendak bertemu dengan 
makhluk, walaupun makhluk itu Khidir. 
Adakah kamu jemu berdamping dengan Allah 
maka kamu hendak berdamping pula dengan 
makhluk? Sepatutnya engkau hanya rindukan 
hendak berdampingan dengan Allah sahaja 
tiada yang lain. 


2. “Makhluk itu ditakluki oleh waktu atau masa 
dan Aku ini Tuhan bagi masa itu." 

3. Apabila aku telah fana, aku lihat diriku dibalut 
oleh wujud ketuhanan tetapi apabila aku 
pandang diriku, fana itu pun terjatuh dari aku. 


4. Apabila aku telah melampaui diri sendiri (ego), 
air tidak boleh melemaskan aku dan api tidak 
boleh membakar aku. Kemudian selama tiga 
bulan empat hari aku tidak makan dan dapat 
menghadapi semua ujian. 


5. Kebaikan itu adalah sifat Allah sahaja, kita tidak 
boleh mengatakan kita baik. 


6. Wahai salik (orang yang mengembara di 
jalan Allah), jika kamu ingin menjadi pakar 
keramat (mukjizat), maka mulalah berpuasa 
tiap-tiap tiga hari sekali. Selepas itu empat 
belas hari terus-menerus. Selepas itu berpuasa 
selama empat bulan. Akhirnya berpuasalah 
selama satu tahun penuh. Maka kamu akan 
capai satu peringkat di mana kamu akan lihat 
perkara ghaib yang memegang sesuatu dengan 
mulutnya yang rupanya seperti ular. Jika kamu 
makan benda itu, kamu tidak akan berasa lapar 
selama-lamanya. 


Bila aku mula berpuasa, datanglah benda yang 
berupa ular itu. Aku enggan menerimanya 
kerana itu akan menghalang aku dari mendapat 
rahmat Tuhan. Aku berdoa kepada Allah supaya 
mengurniakan aku apa yang Dia kehendaki 
terus langsung dan bukan melalui perantara. 
Tuhan berfirman, “Selepas ini kamu akan 
berasa kenyang dan tidak dahaga tanpa makan 

dan minum apa pun.” Maka aku pun tidak lagi 
berasa lapar dan dahaga. Aku pun diberi makan 
secara ghaib ini tetapi rasanya manis seperti 
madu dan wangi seperti kasturi. Dunia tidak 


“***tahu dari mana aku dapat makan. 


10. 


Selagi aku memandang kepada pertolongan 
yang lain dari Allah, maka selagi itulah aku 
tidak berjaya dalam ibadatku. Tetapi bila aku 
putuskan perhubungan dengan makhluk 
dan berharap kepada Allah sahaja, maka aku 
dapati segala rintangan dalam perjalanan 
kerohanianku itu hilang lenyap dengan kurnia 
Allah dan tanpa daya usaha dari diriku dan 
hasilnya sangatlah besar dan memuaskan. 


Ketahuilah luas kasih sayang Tuhan itu. 
Jika dosa seluruh dunia ini dibandingkan 
dengannya, adalah tidak lebih dari sebutir pasir 
sahaja. 


Aku minta jangan ada hendaknya neraka dan 
syurga agar manusia cinta kepada Allah sahaja. 


Jalan-jalan menuju Allah itu tidak terkira dan 
tidak terhad. Bolehlah dikatakan banyaknya itu 
seperti banyaknya makhluk ini. Tiap-tiap orang 
berjalan di jalan itu menurut daya upayanya. 
Aku telah menjalani hampir jalan-jalan itu dan 
aku dapati ada orang yang berjalan di jalan-jalan 
tersebut. Tidak ada jalan yang kosong dan tidak 
ditempuhi oleh orang. Kemudian aku berdoa 
kepada Allah, “Tunjukilah kepadaku jalan yang 
tidak ada orang menempuhinya, dan tidak ada 
dijalan itu kecuali Engkau dan aku sahaja.” Allah 

tunjukkan kepadaku jalan rindu dendamnya 
jiwa. Ini bererti barangsiapa hendak berjalan 
di jalan cinta Allah ini hendaklah jangan takut 
susah-payah yang akan menimpanya dalam 
perjalanan itu. Hendaklah patuh sepenuhnya 
menurut perintahNya dan ingat kurniaNya dan 
sentiasa bersyukur kepadaNya. 


11. Orang yang dipandang penakut oleh dunia 
ini adalah berani pada pandangan Tuhan; dan 
orang yang penakut pada pandangan Tuhan itu 
ialah orang yang dipuji dan dipuja oleh dunia 
sebagai pahlawan (hero). 


IA 
ta 


12. Apa yang aku ceritakan kepada kamu adalah 
perutusan dari Allah; ianya sangat suci dan 
dunia tidak boleh mengatakan itu haknya. 


13. Apa sahaja keutamaan rohaniah yang aku 
capai adalah hasil dari memencilkan diri dan 
menutup mulutku. 


14. Suara ketuhanan berkata, “Abu Al-Hasan, 
patuhlah kepadaKu kerana Aku hidup tanpa 
mati. Jika kamu patuh kepadaKu, maka Aku 
akan kurniakan kepadamu hidup yang kekal. 
Janganlah hampir kepada perkara yang aku 
larang.” 


15. Dengan kurnia Allah diberinya aku peringkat 
rohaniah yang lebih tinggi dari yang 
dikurniakanNya kepada Abu yazid. Abu 
Yazid berkata, “Aku ini bukan menetap dan 
bukan pula dalam perjalanan.” Peringkat ini 
lebih rendah dari peringkat yang aku nikmati 


NG 


16. 


H7. 


18. 


19. 


20. 

sekarang, iaitu aku telah menetap dalam tauhid 
dan berjalan dalam Allah. 


Oleh kerana Allah telah menghapuskan diriku 
(ego), maka neraka dan syurga tidak menjadi 
persoalan kepadaku. Keadaan aku sekarang 
ialah jika semua penghuni neraka dan syurga 
masuk ke dalamnya, nescaya mereka semua 
akan hancur-lebur (fana). 


Ya Allah! KurniaMu padaku tidak kekal dan 
kurniaku pada Engkau adalah kekal, kerana 
kurniaMu padaku ialah “Aku' (diriku) dan 
kurniaku kepadaMu ialah “Engkau' (Tuhan). 
Aku mati tetapi Engkau hidup abadi. 


Ya Allah! Aku ingin mencapai peringkat di 
mana aku tidak ada lagi dan Engkau sahaja 
yang ada dalamku. 


Dunia lari dari mereka yang menuntutnya. 
Engkau maha kasih dan suka menghampirkan 
diriMu kepada mereka yang menuju jalan 
kepadaMu. 


Oh Tuhan! Aku juga yang selalu menyakitkan 
Kamu, tetapi Kamu sentiasa memberi kurnia 
yang tidak putus-putus kepadaku. 


Ada orang mencari kebahagiaan dengan sikap 
zuhud, ada yang dengan berjalan menuju 
kaabah, dan ada pula yang mencari kebahagiaan 
dalam ibadat. Jadikanlah aku tidak termasuk 
dalam golongan mereka itu, tetapi jadikanlah 
bahagiaku itu dalam Engkau dan Engkau sahaja. 

21. Oh Tuhan! Bawalah aku kepada auliaMu 
yang tahu menyebut namaMu sebagaimana ia 
patut disebut, agar aku dapat berkat dengan 
mengkhidmati mereka itu. 


22. Ya Allah! Aku ini hanya hambaNya yang hina. 
Ibadatku dan zikirku tidak bernilai padaMu. 
Terimalah aku yang lemah ini yang tidak ada 
pergantungan selain Kamu dan Kamu sahaja 
pelindungku. 


Allah berkata kepada Abu Al-Hasan, “Abu Al- 
Hasan, Kami kurniakan kepada kamu segala-galanya 
kecuali ketuhanan”. Abu Al-Hasan menjawab, “Tuhan, 
buangkan hijab yang akhir ini dariku - tentang kurniaan 
dan penolakan antara aku dan Kamu, kerana itu adalah 
halangan bagi siapa yang mengatakan Kamu itu haknya. 
Aku pinta supaya tidak ada perpisahan antara Kamu dan 
aku.” 


Satu Ketika Abu Al-Hasan Menyanyi Demikian 


Orang yang cinta kepadaMu ingin melihat wajahMu 
hingga ke akhirat. Dalam sedih dan suka mereka mencari 
keredhaanMu. Orang yang cinta mencari syurga hanya 
apabila mereka dijanjikan yang mereka akan melihatMu 
dan hampir denganMu sentiasa. 


Abu Al-Hasan menangis kerana dosanya banyak 
tetapi ibadatnya sedikit. 


Abu Al-Hasan berkata, “Sehingga aku telah yakin 
dan percaya, bahawa Allah bertanggungjawab memberi 
nafkah kepadaku, maka barulah aku tidak mahu berusaha 
mencari nafkah lagi.” 


Scanned by CamScanner 


TAZKIRATUL AULIYA' 


yg 
| 


Kata Abu Al-Hasan, “Apabila aku lihat makhluk ini 
semuanya tidak berdaya-upaya, maka aku pun tidak lagi 
bergantung kepada mereka dan meminta perlindungan 
dari mereka dan aku pun melepaskan perkaitan dengan 
mereka.” 


Kata Abu Al-Hasan, “Aku tidak mahu menjadi guru 
sesiapa pun. Aku harap aku sentiasa dapat berkata dan 
merasai, “Cukuplah Allah bagiku'.” 

Abu Al-Hasan berkata, “Aku tidak berkata yang 
kamu jangan berusaha dan melakukan latihan rohaniah, 
tetapi hendaklah kamu ingat selalu bahawa bukanlah 
kamu yang melakukan latihan rohaniah itu. Sebenarnya 
kamu itu adalah perkakas atau alat yang dikontro oleh 
kuasa lain (Allah). Latihan rohaniah sebenarnya itu 
bermula apabila Dia bertindak melalui kamu. Latihan 
yang dilakukan dengan diri sendiri itu adalah ibarat 
jualan ejen penjual yang diamanahkan dengan barang 
dagangan, dan dia berniaga dengan barang-barang itu, 
dan barang-barang itu pun boleh diambil balik oleh tuan 
punyanya bila dikehendakinya, dan meninggalkan ejen 
itu kekosongan. 


Ingatlah bahawa Allah itu sentiasa bersama kamu, 
dengan syarat diri kamu (ego) tidak menghalang. Selagi 
kamu belum 'mati sebelum mati' (fana) maka selagi 
itulah kamu tidak akan merasa wujudNya. 


Mereka bertanya, “Adakah tuan takut mati?” 


Abu Al-Hasan menjawab, “Orang mati tidak takut 
mati.” 


Mereka bertanya, “Apakah maksudnya taat?” 

Jawab Abu Al-Hasan, “Hidup tanpa mentirut hawa- 
nafsu.” 


Orang bertanya, “Apakah patut dilakakari untuk 
mencapai kesedaran (terhadap Allah)?” Ka 


Jawab beliau, “Anggaplah tempoh hayatmu itu 
tidak lebih dari nafas yang kamu hisap pada masa kini. 


Kesedaran itu datang selepas tercapainya “Memandang 
Alla.” 


Berkata Abu Al-Hasan, “Semenjak empat puluh 
tahun yang lalu, diriku inginkan minuman yang sejuk, 
tetapi aku tidak memberinya.” 


“Semenjak enam puluh tahun yang lalu”, kata Abu 
Al-Hasan kepada Tuhan, “aku mencintai dan menunggu 
Kamu.” Allah berkata, “Aku cinta kepadamu dan 
menunggu ketibaanmu semenjak hari pertama dijalankan 
segala makhluk.” 


Apabila hampir hendak bercerai nyawa dari badan, 
Abu Al-Hasan berkata, “Kuburkan aku di peringkat yang 
lebih rendah daripada Abu Yazid kerana tidak patut 
kuburku lebih tinggi daripada kubur beliau.” 


Abu Al-Hasan berjanji dengan Muhammad bin 
Hasan bahawa semasa hendak meninggal dunia beliau 
hendaklah berada di sampingnya. Abu Al-Hasan 
meninggal dunia sebelum Muhammad bin Hasan. 
Tetapi apabila Muhammad bin Hasan hampir hendak 
meninggal dunia, beliau lihat Abu Al-Hasan berdiri di 
sampingnya dan mententeramkan beliau. Muhammad 
pun meninggal dunia tanpa mengalami kesakitan. 

18. ABU BAKAR AL-SYIBLI 


Al-Syibli : belajar hukum-hukum agama dan Quran 
selama tiga puluh tahun. Beliau pun berasa ingin benar 
hendak mencari Allah. Beliau pernah dihukum oleh 
orang-orang yang fanatik agama kerana kebebasan 
berfikirnya. Banyak ucapan beliau serupa dengan yang 
diucapkan oleh Mansur Al-Hallaj. Satu masa beliau 
dengan beberapa orang kenamaan telah dipelawa oleh 
khalifah ke satu majlis. Pada masa meninggalkan majlis 
itu, khalifah menghadiahkan mereka dengan pakaian 
persalinan. Semasa perjalanan pulang, seorang daripada 
orang kenamaan yang berjalan dengan Al-Syibli itu 
bersin. Kerana dia tidak ada sapu tangan, dia bersihkan 
hidungnya dengan pakaian hadiah tersebut. Ada orang 
memberitahu kepada khalifah yang mengatakan orang 
kenamaan tersebut tidak menghargai pakaian hadiah 
itu. Khalifah memanggil orang itu dan mengambil 
balik pakaian itu dan orang itu dihalau pergi. Al-Syibli 
berfikir bahawa jika raja dalam dunia ini pun marah jika 
hadiahnya tidak dihargai, maka betapa pula Raja Sekalian 
Alam tentu juga marah jika hadiah (badan) kepada 
manusia itu disia-siakan sahaja. Selepas itu beliau pun 
pergi bertemu Khair Nassaj dan beliau pula menyuruh 
Al-Syibli berjumpa dengan Al-Junaid. 


Setelah bertemu dengan Al-Junaid, Al-Syibli berkata, 
“Saya dengar tuan ini ada batu berlian. Jika tuan fikir 
saya ini boleh membayar harganya, jualkanlah kepada 
saya, jika tuan fikir saya tidak sanggup membelinya, 
maka berikan kepada saya dengan percuma.” Al-Junaid 
berkata, “Berlian itu terlalu mahal dan tidak boleh dibeli. 
Jika diberi percuma, mungkin engkau tidak sanggup 

menghargainya.” Selanjutnya Al-Junaid mengatakan 
bahawa Al-Syibli hendaklah berusaha bersungguh- 
sungguh untuk mendapatkan batu berlian itu. Jika hendak 
juga batu berlian itu, maka mestilah diri difanakan dan 
tenggelamkan diri itu dalam lautan tauhid. Selepas itu 
Allah akan membuka pintu sabar dan menunggu. Jika 
lulus dalam ujian itu, Allah akan kurniakan kepadanya 
batu berlian tersebut. 


Al-Syibli bersetuju menempuh segala ujian dalam 
perjalanan itu. Al-Junaid memberitahu Al-Syibli supaya 
menjual belerang di pasar untuk selama satu tahun dan 
tahun berikutnya hendaklah hidup dengan mengemis. 
Maka Al-Syibli pun menjual belerang selama satu 
tahun. Tahun berikutnya beliau pun mengemis tetapi 
orang enggan memberinya apa-apa sedekah. Al-Junaid 
meminta Al-Syibli memerhatikan nilai dirinya di mata 
khalayak ramai itu. Mereka tidak ambil peduli. Oleh itu, 
Al-Syibli hendaklah memalingkan pandangannya dari 
makhluk dan yang berupa keduniaan. Beliau kemudian 
diperintahkan pergi ke Nihawand di mana-mana 
memegang jawatan pentadbir. Beliau diperintahkan 
supaya pergi dari sebuah rumah ke sebuah rumah 
yang lain dan meminta maaf atas kesalahan yang 
dilakukannya. Setelah itu beliau disuruh lagi mengemis 
selama setahun untuk membuang segala keakuan yang 
ada pada dirinya. Itu pun dilakukannya. Segala hasil 
sedekah yang diterima oleh itu dibahagi-bahagikan 
oleh Al-Junaid kepada fakir dan darwisy dan Al-Syibli 
terpaksa selalu berpuasa. Setelah cukup setahun, maka 
luluslah ujian itu. Layaklah ia duduk di majlis Al-Junaid 
dan berkhidmat kepada beliau. Beliau berkhidmat 
kepada Al-Junaid selama setahun. Al-Junaid bertanya 

bagaimana ia hendak meninggalkan tempat itu. Al-Syibli 
menjawab, “Saya anggap diri saya ini makhluk yang 
paling hina,” Al-Junaid berkata, “Sekarang sempurnalah 
iman kamu," 


Di peringkat pertama adalah menjadi keinginan Al- 
Syibli mengisi mulut orang-orang yang menyebut nama 
Allah dengan gula. Keadaan mabuknya (mabuk Allah) 
bertambah-tambah dan beliau akan menghadiahkan 
pula wang emas kepada orang yang menyebut nama 
Allah di hadapannya. Setelah bertambah lagi meningkat 
kerohaniannya, beliau mula membawa pedang yang 
terhunus bersama beliau. Beliau akan menerkam 
kepada sesiapa yang menyebut nama Allah dan hendak 
membunuh orang itu. Apabila ditanya kenapa beliau 
berlaku seperti itu, beliau menjawab, “Pada mulanya 
aku sangka orang benar-benar menyebut nama Allah 
dengan kecenderungan dan keinginan untuk mendapat 
petunjuk dan cahaya ketuhanan, tatapi kemudian aku 
dapati mereka menyebut nama itu hanya kerana telah 
jadi kebiasaan sahaja, menurut sahaja dan jahil semata.” 


Satu hari Al-Syibli kedengaran suara berkata, “Al- 
Syibli, berapa lama lagi kamu berpuashati dengan nama, 
carilah sekarang nama Allah.” Beliau sangat terpengaruh 
dengan suara itu, lalu seperti orang gila beliau terjun ke 
sungai Dajlah. Tetapi dengan pertolongan Allah, beliau 
tidak lemas dan dibawa oleh air sungai itu semula ke 
tebing. Keadaan 'gila” seperti itu bertambah hebat, 
lalu beliau terjun ke dalam api yang sedang menyala, 
tetapi beliau tidak cedera oleh api itu. Kedengaran 
lagi suara, “Orang yang menjadi mangsa Tuhan dan 
dicederakan olehNya, maka tidak ada siapa yang dapat 
membunuhnya, kecuali Allah itu sendiri.” Apabila 

kegilaan seperti ini telah tidak dapat dikawal lagi, beliau 
pun dirantai dan selalu juga dimasukkan ke tempat orang 
gila. Apabila orang mengatakan dia gila, beliau menjawab, 
“Bukan aku yang gila. Kalian yang gila. Hakikat ini'akan * 
dipertunjukkan kepada kalian di hari kiamat.” @ 


Semasa beliau dipenjarakan kerana dianggap gila, a 
sahabat-sahabat beliau mengunjunginya. Beliau bertanya 
siapa mereka itu. Mereka menjawab yang mereka itu 
adalah sahabat beliau. Al-Syibli terus mengambil batu 
dan membaling mereka. Apabila mereka bertanya kenapa 
beliau berlaku demikian, Al-Syibli menjawab, “Kalian 
semua adalah sahabat-sahabat yang ganjil. Kalian tidak 
sanggup menderita di tangan Sahabat Yang Satu.” 


Satu hari, beliau berlari dengan membawa puntung 
yang menyala melalui sebuah lorong. Orang bertanya 
kepadanya kenapa beliau berbuat demikian. Beliau 
menjawab, “Aku hendak membakar Kaabah.” Besoknya 
beliau berbuat demikian juga. Apabila ditanya kenapa 
beliau berbuat demikian, beliau menjawab, “Aku hendak 
membakar syurga agar manusia tidak mencintai Allah 
kerana hendaknya syurga.” 


Budak-budak nakal selalu membaling Al-Syibli 
dengan batu tatkala beliau berjalan. Satu hari beliau cedera 
dan melilih darah dari badannya. Apabila titisan darah itu 
jatuh ke bumi, nama Allah tertulis di bumi oleh darah itu. 


Al-Syibli selalu membubuh garam dalam matanya 
agar dapat berjaga malam. Apabila ditanya kenapa beliau 
berbuat demikian, beliau menjawab, “Allah berkata 
kenapa aku tidur bila Kecintaanku berjaga.” 

Satu hari Al-Syibli telah menggaru badannya sangat 
kuat hingga luka. Al-Junaid bertanya kepada beliau 
kenapa beliau berbuat demikian. Beliau menjawab, Hari 

“ini satu hakikat telah dibukakan kepada saya. Saya tidak 
dapat menahan sengsaranya. Saya berbuat demikian 
supaya mendapat sedikit kedamaian.” 


Al-Syibli selalu menangis teresak-esak hingga ada 
orang datang kepadanya dan bertanya kenapa beliau 
menangis. Beliau menjawab, “Saya menangis kerana 
tidak dapat melakukan kewajiban yang dibebankan oleh 
Allah kepada saya.” 


Satu hari Al-Syibli duduk di majlis Al-Junaid yang 
sedang berbicara tentang hal-hal kesufian dengan murid- 
muridnya. Tatkala itu beberapa orang murid memuji 
Al-Syibli. Al-Junaid dengan segera menghalau Al- 
Syibli dari majlis itu. Apabila Al-Syibli telah pergi, Al- 
Junaid berkata kepada murid-muridnya, “Kalian boleh 
membunuh kerohanian Al-Syibli dengan memujinya itu. 
Sebab itu aku tolong dia dengan menghalaunya keluar. 
Pujian itu boleh menyebabkan dia bangga dan takabbur. 
Dengan sebab aku menghalaunya itu dan memarahinya 
maka dia akan sedar dirinya terhina dan ini meninggikan 
lagi kerohaniannya. Pujian kalian itu merosakkan beliau. 
Marahku itu adalah sebagai perisai yang menahan dan 
menangkis dari tikaman pujian kalian itu, agar tidak 
merosakinya.” 


Telah menjadi kebiasaan Al-Syibli membawa 
seberkas kayu ke bilik tempat ibadatnya. Beliau akan 
memukul dirinya apabila sahaja fikiran-fikiran yang 
dipengaruhi oleh hawa nafsu datang menyelinap ke 
dalam khayalannya. Apabila beliau keluar dari tempat 


Scanned by CamScanner 


TAZKIRATUL AULIYA' | 7 


ibadatnya itu, maka terlihatlah semua kayu-kayu itu 
telah habis patah. Apabila tidak ada kayu yang tidak 
patah lagi, beliau akan menghantukkan badannya 
ke dinding untuk mengkontrol fikirannya dari 


memberontak. 


Beliau enggan bertemu dengan siapa pun jika 
sedang berada di biliknya itu. 


Al-Syibli Selalu Berkata 


1. Sepanjang hayat saya ingin benar hendak 
bersendirian bersama Allah hingga “Aku' 
sendiri pun tidak ada di situ. 


2. Saya telah mencuba selama empat puluh tahun 
untuk mengenal Allah walau sedetik pun. 


3. Saya mencari kedamaian dalam merendahkan 
diri dan rasa terhina. 


4. Sayaharap dapat menyembunyikan diri saya di 
gunung agar manusia tidak dapat berjumpa 


saya. 


5. Sayaberdoa agar Tuhan memberi saya dunia ini 
dan akhirat juga supaya dapat saya telan satu 
dan yang satu lagi saya lemparkan ke dalam 
mulut Yahudi kafir supaya ditelannya; agar 
dengan itu kedua-dua hijab tersebut boleh 
tersingkap dan Allah itu dicintai oleh hamba- 
hambaNya semata-mata kerana Allah sahaja 


bukan kerana yang lain. 

6. Dunia ini tempat bermasyarakat, akhirat itu 
kurnia Tuhan, tetapi hati ini adalah tempat 


Allah, rumahnya tauhid. 


Satu hari Al-Syibli memakai pakaian yang indah. 
Tiba-tiba ditanggalkan olehnya pakaian itu dan 
dilemparnya ke dalam api. Apabila orang bertanya 
kenapa beliau berbuat demikian, beliau menjawab, 
“Allah berkata kepada saya jika hati saya menyeleweng 
dari mengenangNya seketika, Dia akan bakar saya 
bersama pakaian itu. Oleh itu, saya bakar pakaian itu 
supaya masa depan saya tidak terseksa, kerana hati saya 
telah condong sedikit kepada pakaian tersebut.” 


Apabila Al-Syibli telah mencapai taraf kerohanian 
yang tinggi, maka mulalah beliau bercakap dan 
mengeluarkan rahsia-rahisa ketuhanan dalam syarahan 
beliau kepada orang ramai. Al-Junaid memberi amaran 
kepadanya supaya jangan mengeluarkan rahsia-rahsia 
itu kepada orang awam. Al-Syibli menjawab, “Rahsia- 
rahsia yang saya keluarkan itu terlalu dalam dan saya 
seorang sahaja yang tahu maksudnya dan tidak difahami 
oleh orang lain. Apa yang saya tukarkan itu adalah dari 
Allah dan kembali semula kepadaNya. “Aku' sendiri 
tidak ada di situ.” Al-Junaid berkata, “Walaupun begitu, 
tuan masih salah juga.” Al-Syibli menjawab, “Orang 
yang hatinya tergantung kepada dunia atau kepada 
akhirat tidak patut datang mendengar syarahan saya, 
walaupun dia itu kepala hal-ehwal agama dalam bandar 
ini. Hanya orang yang mabuk dalam Allah sahaja yang 
boleh mendengar syarahan saya, tidak orang lain.” 


Satu hari Al-Syibli sedang mengucap “Allah' di 
hadapan orang yang mendengar syarahan beliau. Seorang 

darwisy berdiri dan terus berkata, “Ucaplah kalimah 
syahadat.” Al-Syibli berkata, “Bagaimana sekiranya 
saya mati sebelum menyebut 'Allah' dan hanya sempat 
menyebut 'La-ila-ha” (tiada tuhan)?” Perkataan Al- 
Syibli itu sungguh mempengaruhi dan mempesonakan 
darwisy itu. Rasa takut kepada Allah menyelubungi 
hatinya, dan dia terus jatuh dan meninggal dunia di 
situ juga. Saudara-mara darwisy itu mengadu kepada 
khalifah mengatakan Al-Syibli telah membunuh darwisy 
tersebut. Al-Syibli pun dipanggil menghadap khalifah. 
Beliau disuruh menjawab tuduhan ke atas beliau itu. 
Pada masa itu Al-Syibli telah masuk dalam keadaan 
'mabuk Allah. Al-Syibli berkata, “Nyawa darwisy itu 
dalam api dan dia telah dipanggang dalam api dalam 
keadaannya rindu hendak bertemu dengan Allah. Dia 
telah menceraikan dirinya dari alam dan tidak mahu 
kepada alam lagi. Dia tidak ada tempat perlindungan 
dan pergantungan dan pergantungan dalam alam ini. 
Dia semata-mata bergantung dengan Allah sahaja. 
Kerana kuatnya keinginannya hendak bersama Allah, 
menyebabkan dirinya lemah dan tidak berdaya. Oleh 
yang demikian, dia tidak tahan mendengar perkataan 
saya itu dan sepintas pandangan dia telah melihat Allah. 
Sinaran Allah itu tidak tertahan olehnya. Badannya 
tidak tertahan. Lalu ia meninggal dunia dan kembali ke 
rahmatullah.” 


Khalifah memerintahkan supaya Al-Syibli pergi dari 
hadapannya itu kerana perkataannya sangat berpengaruh 
dan mempesonakan. Khalifah khuatir jika Al-Syibli terus 
juga bercakap, mungkin dia sendiri akan jatuh pengsan. 


Al-Syibli menasihatkan murid-muridnya supaya 
berlatih dengan sungguh-sungguh jika hendak mencapai 

taraf kerohanian yang tinggi. Satu dari latihan itu ialah 
pergi ke dalam hutan tanpa membawa bekalan dan tinggal 
di hutan itu berhari-hari lamanya. Satu lagi latihan beliau 
ialah pergi ke Kaabah (naik haji) tanpa membawa apa-apa 
alat kelengkapan dan bekalan. Ada orang berkata kepada 
Al-Syibli, “Jika begitu sekali payah latihannya, tentu 
murid itu akan mati.” Al-Syibli menjawab, “Lebih baik 
mati dalam susah-payah menempuh latihan kerohanian 
ini daripada membuang masa bersenang-senang dalam 
perjalanan itu.” 


Kata Al-Syibli, “Semasa saya berjalan di jalanraya 
saya lihat ada tertulis pada tiap-tiap dahi orang satu 
daripada dua perkataan ini - “iman' dan “kufur'.” 


Apabila melihat sebatang kayu basah yang 
terbakar di satu hujungnya dan hujung yang satu lagi 
menggelegak air basahnya itu, Al-Syibli berkata, kepada 
murid-muridnya, “Saya tidak lihat tangisan di mata 
kalian, macam mana saya percaya hati kalian terbakar 
kerana cinta kepada Allah?” 


Satu hari, Al-Syibli masuk ke rumah Al-Junaid dalam 
keadaan mabuk Allah. Waktu itu isteri Al-Junaid sedang 
menyikat rambutnya. Dengan segera dia pergi memakai 
tudung kepalanya. Al-Junaid menghalang isterinya 
memakai tudung itu dan berkata bahawa orang yang 
dalam keadaan mabuk Allah itu tidak nampak apa pun 
walaupun syurga, inikan pula perempuan. Kemudian, 
semasa bercakap-cakap itu Al-Syibli sedar semula. Al- 
Junaid pun menyuruh isterinya pergi dari situ. 


Satu masa Al-Junaid berkata, “Saya mencari Tuhan 
dan telah berjumpa denganNya.” Al-Syibli menjawab, 

“Orang yang berjumpa dengan Tuhan akan terus 
mencariNya."” 


Satu hari selepas berwuduk, Al-Syibli pergi ke masjid. 
Di situ terdengar olehnya suara berkata, “Kerana kamu 
hendak berjumpa Aku selepas berwuduk itu di dalam 
masjid ini?” Al-Syibli berundur ke belakang. Terdengar 
lagi suara itu berkata, “Ke mana kamu hendak pergi 
meninggalkan rumah Aku ini?” Al-Syibli menjerit. Lagi 
sekali suara itu berkata, “Berani kamu menyakiti Aku 
dengan kelakuanmu itu?” Al-Syibli diam dan duduk 
terpencil seorang diri. Suara itu berkata lagi, “Kenapa 
kamu duduk di situ?” Al-Syibli menjawab, “Saya 
mengharapkan kasih-sayangMu dan perlindunganMu.” 


Suatu hari seorang darwisy berkata kepada Al- 
Syibli, “Apa hendak dibuat sekarang, aku ini orang 
papa?” Al-Syibli menjawab, “Kamu menjadi kafir jika 
lari dari Tuhan kerana sebab yang sedikit itu. Pernahkah 
kamu dengar firman Tuhan demikian, “Jangan putus 
harap dan percayalah dengan pertolongan AllaW.” 
Darwisy itu berkata bahawa dia berasa senang dengan 
nasihat Al-Syibli itu. Al-Syibli menjawab, “Kenapa kamu 
hendak menguji Tuhan? Bukankah Allah ada berfirman, 
"Sentiasalah berharap dan takut kepada Aku, kerana Aku 
selalu menguji hamba-hambaKu'.” Darwisy itu berkata 
lagi, “Sila tuan selesaikan masalah saya ini.” Al-Syibli 
menjawab, “Pergilah hantukkan kepalamu itu di pintu 
Allah hingga habis hayatmu. Boleh jadi Dia mendengar 
hantukanmu itu dan menjawab, “Siapa di pintu ini?” 


“Orang yang ingat kepada yang lain dan melupakan 
Allah walau sedetik pun semasa berada di majlisku 
adalah tidak layak duduk di majlisku ini,” kata Al-Syibli. 

Satu Hari tatkala sedang berjalan di jalanraya, Al- 
Syibli terlihat sebuah tengkorak. Pada dahi tengkorak 
itu ada tertulis, “Tinggalkan kehendak kepada dunia ini 

“dan juga akhirat.” Al-Syibli menjerit dan berkata, “Ini 
agaknya tengkorak nabi atau wali.” Murid-muridnya 
bertanya bagaimana beliau tahu. Jawab Al-Syibli, “Ini 
adalah rahsia sulit. Hingga kalian buangkan keduniaan 
dan semua khayalan tentang hari akhirat, maka selama 
itulah kalian tidak dapat berdampingan dengan Allah.” 

Suatu hari penjual pinggan-mangkuk lalu di hadapan 
rumah Al-Syibli. Penjual itu berteriak, “Inilah mangkuk 
yang tinggal lagi.” Mendengar itu, Al-Syibli menjerit 
dan terus berkata, “Ketahuilah bahawa Dia sahaja yang 
tinggal (wujud).” 


Al-Syibli berkata bahawa kebijaksanaan yang tinggi 
itu terletak dalam menghargai sepenuhnya hidup ini dan 
menggunakannya di jalan Allah. 


Mereka bertanya kepada Al-Syibli kenapa satu masa 
dia berkata demikian dan di lain masa pula berlawanan 
dengan itu. Beliau menjawab, “Kadang-kadang saya 
adalah saya sendiri dan kadang-kadang saya bukan diri 
saya lagi (fana).” 


Al-Syibli berkata, “Untuk mencapai makrifat itu ada 
permulaan, tetapi tidak ada kesudahan.” 
Al-Syibli Berkata 


1. Orang yang menghubungkan dirinya dengan 
yang lain dari Tuhan, tidak mengenal Allah. 


2. Orangarif(wali Allah) itu tidak melihat yang lain 
selain Allah, tidak bertemu dengan yang lain 

selain Allah dan tidak cinta kepada i 
selain Allah. Pegang lain 


3. Apayangtelah ditakdirkan untukmu pasti kamu 
dapat walaupun seribu halangan; dan apa yang 
tidak ditakdirkan untukmu dengan tidak ada 
usaha bagi pihakmu, kamu boleh mendapatnya. 
Oleh itu, apakah yang kamu dapat dengan 
mengamalkan zuhud. 


4. Zuhud yang sebenarnya ialah melupakan dunia 
dan mengingat Allah. 


5. Ceraikan diri darisegalanya, itulah tanda hampir 
dengan Allah. Jangan ingat yang lain, kecuali 
Allah, kerana yang lain itu adalah palsu sahaja. 


6. Satunafas yang dihisap kerana Allah (satu ketika 
dalam Allah) adalah nilainya seperti semua 
kebajikan oleh semua manusia dalam dunia ini. 


7. Waktu yang sekarang kamu berada ini adalah 
lebih berharga daripada seribu tahun yang lalu 
dan seribu tahun yang akan datang. Jangan 
tertipu oleh kebendaan. Ketahuilah, di alam 
jiwa, masa lepas dan masa akan datang adalah 
serupa sahaja (masa sekarang). 


8. Orangyangtidursatujamdiwaktumalam dengan 
melupakan Allah adalah tertinggal ke belakang 
sebanyak seribu tahun dalam perlumbaan 
kerohanian. 


9. Bagi orang arif, sedetik sahaja lupakan Allah 
adalah satu dosa besar. 


191 


Scanned by CamScanner 


— 


TAZKIRATUL AULIYA' 


10. Orang yang memberi syarahan kerana kebiasaan 
saja dan pendengar yang mendengarnya dalam 
keadaan seperti itu juga, tidak mendapat 
manfaat dari syarahan itu; bahkan merugikan 
mereka. 


11. Anda akan dapat kedamaian apabila bercakap 
tentang Allah sahaja. 


12. Tiada satu pun dalam alam ini yang menarikku, 
atau memperhambakan aku kerana baik dan 
indahnya. 


13. Rugi yang paling besar bagi seseorang ialah tidak 
dapat melihat Allah. 


Satu hari apabila Al-Syibli dalam keadaan mabuk 
Allah, Al-Junaid datang dan berkata, “JIka kamu serahkan 
hal-ehwalmu kepada Allah, kamu akan bahagia.” Al- 
Syibli menjawab, “Tuan, sebenarnya adalah terbalik. Saya 
bahagia jika Allah membiarkan saya dengan hal-ehwal 
saya.” Al-Junaid berkata, “Pedang Al-Syibli berlumuran 
darah.” 


Seorang hamba Allah sedang berzikir menyebut nama 
Allah. Al-Syibli berkata, “Berapa lama kamu hendak 
berzikir seperti itu? Tidakkah kamu dengar jawabNya 
'HambaKu, Aku ini di bawah perintahmu (labbaik)'.” 
Orang itu menjawab, “Setelah mendengar jawapan Allah 
itu maka saya berkata “Allah, Allah'.” Al-Syibli pun 
berkata bahawa bolehlah dia berkata demikian. 


Al-Syibli berkata, “Oh Tuhan! Jika langit Kau jadikan 
rantai leher dan diletakkan di leherku, dan dunia ini 
Kau jadikan rantai dan diletakkan di kakiku, dan Kau 

-dikan seluruh dunia musuhku, namun aku tetap 
memperkatakan cintaku terhadap Kau dan tidak akan 
melepaskan Kau.” 


Semasa hendak meninggal dunia, satu tembok gelap 
datang menghampiri pandangan Al-Syibli. Beliau suruh 
orang meletakkan abu di kepalanya. Beliau sangat gelisah 
waktu itu. Apabila ditanya, beliau menjawab, “Waktu ini 
aku cemburukan syaitan. Api cemburu itu membakarku. 
Sebab cemburu itu ialah Tuhan memberi dia sekurang- 
kurangnya pakaian laknat untuk dipakainya sehingga 
hari kiamat (dan saya malang sekali kerana tidak diberi 
apa-apa pakaian pun olehNya). Aku tidak cemburu 
kerana dia dilaknat. Walau bagaimanapun dia mendapat 
juga sesuatu dari Yang Memberi. Itu memuaskan hati 
syaitan tersebut.” 


Setelah berkata demikian, Al-Syibli berdiam diri 
beberapa ketika. Kemudian gelisah lagi dan terus 
berkata, “Pada masa ini dua jenis angin bayu bertiup, 
satu angin rahmat, satu lagi angin marah. Orang yang 
dibimbing oleh angin rahmat akan mencapai tujuannya, 
tetapi angin yang lagi satu itu menyebabkan orang sesat 
dalam perjalanan. Mereka yang dipengaruhi oleh angin 
marah itu dibelenggu oleh banyak hijab. Aku gelisah 
kerana tidak tahu mana angin yang hendak menghembus 
kepadaku.” 


Sebelum beliau meninggal dunia, Al-Syibli membaca 
puisi yang indah: “Rumah tempat tinggalMu tidak perlu 
kandil untuk meneranginya; kerana wajahMu sangat 
bersinar. Sinaran itu cukup untuk kami dan cukup maaf 
pada mereka yang mempersoalkan keputusan kamu.” 

Apabila orang datang meminta beliau | mendoakan 
sesuatu, Al-Syibli berkata, “Alangkah ganjilnya orang 
mati disuruh membaca doa untuk orang hidup. 


Apabila orang menyuruhnya mengucap dua kalimah 
syahadat, beliau berkata, “Saya tidak lihat yang lain, 
apa yang hendak saya nafikan?” Orang ramai berkata 
bahawa menurut undang-undang agama semasa orang 
itu hendak menghembuskan nafas terakhir, kalimah 
syahadat itu hendaklah dibaca kepadanya. Al-Syibli 
berkata, “Ketahuilah bahawa Sultan Cinta itu tidak mahu 
menerima pemberian apa-apa. Di samping itu, alangkah 
hairannya orang mati itu pula menasihatkan orang yang 
hidup.” 


19. SYEIKH ABU AL-'ABAS AL-QASSAB 


Abu Al-'Abas Berkata 


1. Sesiapa yang mencari sesuatu di samping 
Tuhan, sebenarnya menyembah dua tuhan. 


2. Jika Allah membawa saya masuk kepada tidak 
wujud (fana) dan kemudian dipakaiNya saya 
dengan pakaian wujudNya, dan kemudian 
jika saya lakukan satu ibadat saya kepadaNya, 
maka ibadat itu adalah lebih bernilai daripada 
semua ibadat hamba-hamba Allah dalam alam 
ini semuanya. 


3. Langkah pertama dalam tariqat ialah cuba 
melampaui semua makhluk. 

4. Ada pahlawan-pahlawan dalam tariqat, dan 
bagi mereka tidak ada tempat dalam dunia ini 
dan di akhirat juga. 


20. ABU ISHAQ IBRAHIM BIN AHMAD 
AL-KHAWAS 


Satu hari Khwaja Khidr ingin hendak duduk bersama 
dengan Abu Ishaq. Beliau tidak mahu menerimanya 
kerana khuatir ibadatnya akan terganggu. Beliau berkata, 
“Sudah cukup Allah sahaja bagiku dan tidak mahu yang 
lain lagi, sama ada ia malaikat atau manusia.” 


Abu Ishaq berkata, “Satu hari saya terlihat seorang 
perempuan sedang berlari dengan kepalanya tidak 
bertudung dan ia berlari seperti orang dalam mabuk. 
Saya suruh dia supaya lebih berhati-hati dan menudung 
kepalanya. Perempuan itu berkata, “Abu Ishaq, lebih baik 
tuan tutup mata tuan itu.” Saya menjawab, 'Orang yang 
cinta tidak pernah menutup matanya.” Perempuan itu 
berkata lagi, “Sebagaimana orang cinta itu tidak menutup 
matanya, maka orang yang mabuk Allah itu juga tidak 
peduli pakaiannya dan menudung kepalanya.” Saya 
bertanya lagi, “Dari mana puan dapat mabuk seperti ini?” 
Beliau menjawab, “Abu Ishaq, adakah lain lagi daripada 
Dia? Saya tidak lihat yang lain kecuali Dia di dunia dan 
di akhirat.” Saya ajak dia duduk bersama saya. Beliau 
berkata, “Saya tidak duduk bersama manusia tetapi 


Da 


hanya bersama Allah yang maha esa dan kuasa . 


Satu hari, Abu Ishaq ditemani oleh seorang 
muridnya sedang melalui sebuah hutan. Beliau duduk 


on Du 


sebentar untuk sembahyang. Murid 1tu melihat SeeKkuI 

singa datang menuju Abu Ishaq yang sedang khusyuk 
bersembahyang itu. Murid itu terus memanjat pokok 
kerana takut. Singa itu datang dan mengelilingi Abu 
Ishak, menciumnya dan kemudian pergi dari situ. Abu 
Ishaq tidak langsung peduli. Setelah singa itu jauh pergi, 
datang seekor nyamuk menggigit Abu Ishaq. Abu Ishaq 
menjerit. Muridnya itu bertanya kepada beliau, “Kenapa 
tuan menjerit digigit nyamuk pada hal tuan tidak peduli 
langsung pada singa?” Abu Ishak menjawab, “Pada masa 
singa itu datang, aku sedang fana dalam Allah dengan 
kehendak Allah, tetapi bila nyamuk itu menggigit aku, 
diriku telah ada kembali pada ketika itu.” 


Satu malam datang singa menuju Abu Ishaq. Beliau 
berasa gelisah sedikit. Tiba-tiba terdengar olehnya satu 
suara berkata, “Kenapa kamu gelisah? Kami telah beri 
tujuh ratus malaikat menjagamu sepanjang masa.” 


Abu Ishaq berkata, “Satu hari tatkala saya sedang 
berjalan melalui sebuah kebun di hutan belantara, saya 
terlihat sepohon delima. Saya ambil dan makan buah 
delima itu. Tetapi apabila terasa olehku yang delima itu 
masam, saya pun membuangnya. Kemudian saya pergi 
dari situ. Saya lihat pula seorang tua yang lemah dan uzur. 
Ulat sedang memakan dagingnya dan lalat menggigit 
luka-luka pada badannya. Saya pergi berjumpa dengan 
dan bertanya sama ada dia mahu saya doakan agar 
sembuh. Tetapi dia tidak mahu. Saya bertanya kenapa 
tidak mahu sihat. Beliau berkata, “Bagaimana saya 
hendakkan senang sedang Dia hendakkan saya ini sakit? 
Ini tidak patut kerana saya telah menyerah bulat kepada 
Dia sahaja.” Saya bertanya lagi, “Bolehkah saya halaukan 
lalat-lalat itu?” Beliau menjawab, “Mula-mula bersihkan 
hatimu dari hendakkan delima yang manis, kemudian 

inginkan saya sihat. Mula-mula bersihkan hati dan 
kemudian bersimpati dengan saya.” Saya bertanya lagi 
'Macam mana tuan tahu nama saya dan saya hendakkan 
delima itu?” Beliau menjawab, “Orang yang mengenal 
Allah, tidak ada satu pun yang terlindung daripadanya." 
Saya bertanya lagi, “Tidakkah tuan berasa sakit lalat dan 
ulatitu memakan daging tuan?” Orang tua itu menjawab, 
'Semua itu adalah urusah Allah, oleh itu saya tidak berasa 
sakit'.” 


Berkata Abu Ishak, “Satu hari ada orang berkata 
kepada saya bahawa ada seorang Kristian berumur tujuh 
puluh tahun yang tinggal di tempat bernama Rum. Orang 
Kristian ini duduk berkhalwat seorang diri. Saya pun 
pergi berjumpa dengan orang tersebut. Setelah sampai 
ke tempatnya, beliau pun memandang kepada saya dan 
berkata, “Saya ini bukan seorang Kristian tetapi adalah 
penjaga anjing. Anjing itu ialah hawa-nafsu saya sendiri. 
Abu Ishaq, kenapa tuan bersusah-payah datang kepada 
saya. Saya ingin memberi satu nasihat kepada tuan. 
Janganlah pergi mencari manusia lagi. Carilah diri tuan 
sendiri dan bila tuan telah menjumpai diri tuan sendiri, 
maka awasilah nafsu tuan itu, kerana ianya menukarkan 
bentuknya tiga ratus enam puluh kali sehari untuk 
memutarbelitkan tuan.” 


Abu Ishaq berkata, “Lima amalan untuk meninggikan 
darjat rohaniah iaitu, membaca Quran dan memikirkan 
ayat-ayatnya, jangan makan sampai kenyang, berjaga 
malam, menangis dalam sembahyang di subuh hari, 
bergaul dengan orang beragama dan aulia Allah. Yang 


paling berkesan ialah menangis dalam sembahyang 
subuh.” 

Abu Ishaq mengajarkan: “Sepatutnya si sufi itu 
hendaklah mencapai semua peringkat tasauf dan jangan 
hanya bergantung kepada satu peringkat sahaja. 


Sambil menampar-nampar dadanya, Abu Ishaq 
berkata, “Saya mencari Allah yang sentiasa berada 
bersama saya.” 


21. MUMSYAD AD-DINURI 


Seorang darwisy meminta Ad-Dinuri berdoa untuknya 
kepada Allah. Beliau menjawab, “Pergilah kepada Allah 
dan terus memohon kepadaNya, kamu tidak perlu 
perantara.” Darwisy ity bertanya, “Di mana Dia?” Beliau 
menjawab, “Apabila kamu tidak ada diri kamu (fana) di 
situlah Dia.” Mendengarkan itu, darwisy itu pun pergi 
ke tempat yang lengang dan di sana dia berdoa. Allah 
kabulkan permohonannya. 


Satu hari pekan tempat Ad-Dinuri tinggal itu telah 
dibanjiri air. Ad-Dinuri lihat darwisy itu sedang duduk 
atas tilam di permukaan air. Ad-Dinuri terperanjat dan 
bertanya bagaimana dia dapat berbuat demikian hingga 
tidak ditenggelami air. Darwisy itu menjawab bahawa 
itu adalah hasil kurniaan Tuhan dan kerana patuh 
kepadaNya. Allah telah jadikan dia dapat memohon terus 
kepadaNya tanpa perantara lagi, dan Allah kabulkan 
doanya terus langsung. Semenjak itu Ad-Dinuri berhati- 
hati dan tidak pernah bersikap kasar kepada orang-orang 
darwisy. 


Ad-Dinuri berkata, “Ada beberapa kelas orang 
beribadat. Ada yang menyembah diri sendiri, ada yang 
menyembah hartanya, ada yang menyembah isterinya, 

ada yang menyembah anak-pinak, ada yang menyembah 
jawatan dan pangkat dan ada pula yang menyembah 
sembahyang, puasa dan berjaga malamnya. Seseorang 
itu mesti ada menyembah sesuatu, Semua itu adalah 
penyembah diri sendiri dan menurut kehendak diri itu. 
Mereka pergi ke mana diri (ego) mereka itu membawanya. 
Orang yang benar-benar beribadat itu tidak menurut 
nafsunya dan sentiasa mengkontrol nafsu itu. 


“Saya selalu bertemu dengan wali Allah selepas 
mengenepikan semua kebanggaan saya terhadap ilmu 
dan ibadat saya. Saya dengar ucapan wali itu dengan 
berhati-hati. Saya pun mendapat banyak manfaat 
dengan bergaul dengan wali-wali Allah. Jika kamu pergi 
kepada mana-mana wali Allah dengan kebanggaan dan 
kesombongan walaupun sedikit dalam hati kamu, maka 
kamu tidak mendapat apa-apa faedah darinya. Menuju 
jalan kerohanian itu bukanlah mudah. Jalan tersebut 


boleh ditempuh beransur-ansur dan penuh pula dengan 
godaan dan dugaan,” kata Ad-Dinuri. 


22. ABU ISHAQ IBRAHIM AL-SYAIBANI 


Al-Syaibani mengatakan, 
Jika kamu tidak boleh be 
selalu.” 


“Sentiasalah mengingat Allah. 
rbuat itu, maka ingatlah mati 


“Jika kamu ingin merdeka dari belenggu kehendak 
dunia, sembahlah Allah dengan ikhlas.” 


“Apabila ubudiyah seseorang itu telah terdiri, dia 


jadi merdeka dari segalanya kecuali Allah.” 

23. ABU BAKAR AL-SAIDLANI 


Beliau Mengajarkan 


1. Janganlah tuntut ilmu yang membawa kamu 
jauh dari Allah. 


2. Allah telah sediakan jalan-jalan menujuNya 
sebanyak mana bilangan makhluk dalam dunia 
ini. Tiap-tiap orang boleh memilih mana jalan 
hendak diturut dan mengikutinya menurut 
keupayaan dan kecenderungan masing-masing 
dan dengan itu mencapai kesempurnaan. 


3. Ada jalan-jalan daripada Allah kepada insan, 
tetapi tidak ada daripada insan kepada Allah. 


4. Lebih banyak bersama Allah daripada bersama 
makhluk. 


2. Hati yang kosong dan rela dan sikap fakir itu 
adalah jalan selamat menuju Allah. 


24. SYEIKH ABU ALI AL-DIQAQ 


Beliau satu hari sedang berzikir — Allah, Allah, Allah. Di 
antara orang ramai yang berzikir itu ada seorang bertanya 
kepadanya, “Apakah itu Allah?” Beliau menjawab, “Saya 
tak tahu.” Orang itu berkata, “Kalau tuan tidak tahu 
Dia, kenapa menyebut namaNya?” Beliau menjawab, 
“Beritahu kepada saya, nama apa patut saya sebut.” 


Satu hari beliau sedang duduk dengan memakai 
pakaian yang cantik dan lawa. Seorang sufi agung 

bernama Abu Al-Hasan Al-Nuri yang memakai pakaian 
compang-camping datang melawat beliau. Secara 
berjenaka Al-Diqaq menarik pakaian yang koyak yan 
dipakai oleh Abu Al-Hasan Al-Nuri itu. Al-Diqaq bel 
“Apa gunanya tuan memakai pakaian yang burdik 
ini?” Al-Nuri menjerit dan berkata, “Saya beli pakaian 
ini dengan harga dunia ini dan akhirat juga, dan saya 
hargainya dengan nilai yang tinggi dan sekiranya semua 
kekayaan dalam syurga dikurniakan kepada saya supaya 
saya melepaskan pakaian ini, nescaya saya tidak mahu 
melepaskannya.” Al-Diqaq menangis dan bersumpah 
tidak mahu berseloroh lagi dengan orang sufi. 


Satu hari seorang darwisy (sufi) melawat Al-Diqaq 
dan meminta sebuah ruang yang kecil di mana beliau 
hendak mati. Al-Diqaq memberinya ruang di sebuah 
penjuru. Orang itu duduk di situ dan mula berzikir. Al- 
Diqaq melihat kelakuan orang itu dari jauh. Darwisy itu 
berkata, “Al-Diqaq, janganlah kotorkan saya.” Al-Diqaq 
pun pergi berlindung di satu tempat. Sedang berzikir 
itu, darwisy itu pun meninggal dunia. Selepas itu Al- 
Diqaq pergi ke tempat darwisy tersebut. Dia telah ghaib. 
Al-Diqaq bermohon kepada Allah untuk mengetahui di 
mana darwisy terebut. Terdengar suara berkata, “Jangan 
cari dia. Bahkan Malaikat-Maut pun tidak tahu di mana 
dia. Malaikat Penjaga Syurga pun tidak tahu di mana 
dia”. Al-Diqaq bertanya, “Jadi, di manakah dia?” Suara 
itu berkata, “Dia berada di Majlis Haq, di hadrat Allah 


S.W.t..” 


Al-Diqaq Berkata 


1. Jika seseorang wali Allah itu mendapat 
arahan dari Tuhan supaya membuat syarahan 

di. sesuatu tempat, maka dia tidak boleh 
meninggalkan makam (stesyen) itu atau pun 
menukar tugasnya. 


2, Murid yang tidak sentiasa tinggal berkhidmat 
bersama gurunya tidak akan mendapat faedah 
apa-apa. Dia ibarat pokok di hutan yang 
tidak berbuah. Jika pun berbuah, buahnya itu 
tidak berapa baik kerana kurang sempurna 
penjagaannya. 


3. Jika kamu kaitkan hatimu kepada apa-apa dalam 
alam, kamu tidak akan merasai tenteram jiwa. 
Oleh itu, buangkan segala kehendak terhadap 
alam, jika kamu mahu aman dan tenteram. 


4. Tidak ada orang yang dapat mengenal Allah 
tanpa berguru. 


5. Orang yang menjual akhirat kerana dunia akan 
terlaknat. 


6. Dalam tariqat, janganlah kamu tamak. 


7. Walaupun seseorang itu mencapai semua ilmu 
dan membuat semua ibadat, bersikap zuhud 
dan duduk di majlis aulia Allah, namun jika ia 
tidak diijazahkan oleh guru dan tidak menurut 


panduan guru itu, maka orang itu tidak akan 
maju dalam tariqatnya. 


Di akhir-akhir hayat beliau, Al-Diqaq telah amat 
maju dalam kerohaniannya hingga sedikit sahaja orang 
yang dapat memahami beliau, Oleh itu, sedikit sahaja 


9 “5S Ye Uuru kepada beliau. 

Al-Diqaq Berdoa Kepada Allah 


“Jadikanlah saya ini merendahkan diri seperti semut 
dan layanlah saya seperti rumput yang kering dan 
ampunkanlah dosa saya. Janganlah hinakan saya 
akhirnya kerana saya telah bercakap besar dan memuji 
diri semasa bersyarah di pentas di hadapan orang ramai. 
Jika saya hinakan pakaian sufi, hantarlah saya ke neraka 
agar di sana saya terseksa kerana berpisah dengan 
Engkau. Oh Tuhan! Kerana membuat banyak dosa, 
saya telah menghitamkan suratan takdir, dan Engkau 
dengan rahmat Engkau telah memutihkan rambut saya 
yang hitam apabila usia saya bertambah lama. Janganlah 
pandang perbuatan saya yang hitam itu tetapi lihatlah 
rahmatKau yang memutihkan saya. Oh Tuhan! Orang 
yang mengetahui Engkau sentiasa mencari Engkau, 
walaupun Engkau itu tidak akan dijumpai. Oh Tuhan! 
Walaupun Engkau kurniakan padaku syurga namun 
saya berasa malu dan sakit rasanya hati ini kerana tidak 
mengabdikan diri saya sebagaimana sepatut terhadap 
Engkau.” 


25. ABU ALI AHMAD BIN MUHAMMAD 
AL-RUZBARI 


Abu Ali Ahmad Berkata 


1. Orang sufi ialah orang yang walaupun 
terpaksa berpuasa selama sepuluh hari kerana 
kemiskinan, namun dia tetap memuji Allah 
kerana kurnianya dan sentiasa bersyukur 
kepadaNya. 

2. Orang sufi ialah orang yang tetap terus menuju 
Allah walaupun seratus kali dihalau pergi dari 
majlis Allah. 


3x. Jika kita tidak diberkati dengan wajah Allah, 
bagaimana kita dapat hidup di dunia ini. 


4. Kamu akan dapat masuk ke bidang kerohanian 
jika kamu tinggalkan dunia dan kekayaan serta 
segala yang bersangkut-paut dengannya. 


5, Muzik kerohanian (samak) terlibat oleh tiga 
perkara: 


(a) Hati itu sakit kerana memakan perkara 
yang didapati secara haram. 


(b) Dengan menetap pada satu latihan dan 
latihan ini rosak jika kamu memandang 
kepada yang lain dan perkara haram, 
dengan bercakap keburukan orang dan 
mendengar keburukan orang. 


(c) Bercampur dengan orang jahat. Oleh itu 
orang yang menjalankan samak hendaklah 
berhati-hati terhadap tiga perkara ini. 
Hendaklah mengawal mata, lidah dan 
telinga jika kamu mahu faedah yang penuh 
dari samak. Di sana kamu dapat melihat 
wajah Allah apabila kamu masuk ke dalam 
dzauk (mabuk Allah) dan kamu mendapat 
banyak pengalaman baru, dan rahsia 
rohaniah akan dibukakan kepadamu. 

6. Adasatujalan antara Kekasih dan sifat-sifatNya 
Orang yang mengikuti sifat-sifat, pandangannys 
terhijab. Tetapi orang yang menetapkan 
pandangannya kepada Yang Punya sifat-sifat 
itu akan terselamat. NA 


Al-Ruzbari sedang berbaring di pangkuan saudara 
perempuannya. Seketika sebelum menghembuskan nafas 
terakhir, dibukanya matanya dan lalu berkata, “Syurga 
sedang dihiasi untuk saya masuk dan malaikat sedang 
memberitahu saya yang mereka akan membawa saya ke 
syurga yang tidak pernah saya mimpikan, di mana ada 
bidadari yang indah menunggu saya. Tetapi hati saya 
tetap lekat kepada Allah dan saya tidak memandang 
kepada yang lain dari Dia. Saya telah bertahun-tahun 
rindu kepada Allah. Saya tidak mahu menerima rasuah 
supaya saya membuangkan kehendak saya itu.” Selepas 
itu beliau pun kembali ke rahmatullah. 


26. SYAIKH ABU AL-HASAN ALI BIN 
IBRAHIM AL-HASRI 


Al-Hasri berkata, “Samak memerlukan dahaga dan rindu 
yang tidak putus-putus kepada Tuhan. Makin mabuk 
seseorang itu meminum cinta Allah, maka makin lagi ia 
minta ditambahi. Bukanlah samak (muzik kerohanian) 
namanya jika samak itu berhenti apabila penyanyi yang 
utama itu berhenti menyanyi. Samak itu ialah kehendak 
untuk samak itu bertambah-tambah jika dinikmati.” 


“Sufi yang sebenarnya mestilah di atas semua 
kehendak nafsu. Hatinya bebas dari memusuhi dan benci 

“Orang yang kenal dirinya, kenal Tuhannya.” 


27. SYAIKH ABU 'UTHMAN SA'ID BIN 
SALAM AL-MAGHRIBI 


Selama tiga puluh tahun permulaan perjalanannya, 
beliau berpuasa, berjaga malam dan berkhalwat di 
hutan. Kemudian terdengar suara ketuhanan berkata, 
“Tinggalkan khalwatmu itu dan tinggallah bersama 
manusia.” Pada masa itu dia telah berlalu kurus. 


Satu hari ramai murid-murid beliau mendengar 
suara ketuhanan berkata, “Janganlah melawat Syaikh 
Abu “Uthman Sa'id lagi.” Syaikh itu pun telah dipinta 
jangan bersyarah di khalayak ramai lagi. Semenjak itu, 
beliau pun terus beruzlah (memencilkan diri dari orang 
ramai kerana beribadat kepada Allah). Murid-muridnya 
pun tidak lagi berjumpa dengan beliau. Allah inginkan 
beliau berada dan berbicara dengan Dia sahaja tanpa 
orang lain. 


Syaikh Abu “Uthman Sa'id berkata, “Ketahuilah 
bahawa samak itu belum sepenuhnya membangun 
rohaniah kamu, kalau belum nyanyian burung-burung di 
udara dan tarian daun-daun oleh tiupan bayu membawa 
kamu ke dalam keadaan dzauk (mabuk Allah). 


Jika seseorang hendak mendapat faedah yang penuh 
dari samak, ia hendaklah memencilkan dirinya dan 
buangkan ingatan dari segala yang lain kecuali Allah dan 
tunduk kepada kehendak Allah dan ceraikan fana (ego) 
dan alam. 

Syaikh Abu 'Uthman Sa'id Berkata 


1. Barangsiapa tidak mahu berada di 
orang sufi dan suka melawat oran 
maka Allah butakan rohanianya. 


majlis orang- 
g-orang kaya, 


2. Orang yang sangat keperluan bolehlah 
menerima makanan dari orang-orang kaya 
tetapi jangan sekali-sekali kerana hendak 
berseronok; jika tidak, terganggulah kemajuan 
kerohanian. 


Tatkala hendak menghembuskan nafas terakhir, 
beliau menyuruh semua tabib-tabib yang mengubatnya 
itu pergi dari situ kerana mereka ibarat saudara-saudara 
Yusuf kepada Yusuf. Ahli muzik pun dipanggil dan 
samak (muzik kerohanian) pun dimulakan. Dalam pada 
itu, beliau pun meninggal dunia. 


28. SYAIKH ABU AL-'ABBAS AL- 
NIHAWANDI 


Wang yang dihadiahkan oleh seorang kaya yang 
didapatinya secara haram, selalu dibelanjakan oleh orang 
yang dihadiahkannya itu. 


Satu masa, seorang datang kepada Abu Al-'Abbas 
dan bertanya kepadanya kepada siapakah patut dia 
menghadiahkan wangnya. Beliau diam. Orang kaya 
Itu pun menghadiahkannya kepada seorang darwisy. 
Besoknya dilihat oleh orang kaya itu wang yang diberinya 
itu dibelanjakan oleh darwisy itu dengan membeli 
Minuman keras. Dia mengadu kevada syaikh ini. Syaikh 


itu 


Ku 


pun mengeluarkan dari sakunya satu dirham dan 

memberi kepada orang kaya itu dan menyuruhnya 
menghadiahkan kepada sesiapa yang dijumpainya mula- 
mula sekali dalam perjalanan. Lalu dia pun memberi 
kepada orang yang mula-mula ditemuinya dalam 
perjalanan dan orang itu diikutinya bagaimanakah ia 
membelanjakan wang itu. Orang itu pergi ke dalam 
hutan. Di sana dilihatnya orang itu mengeluarkan dari 
bajunya seekor burung yang mati dan terus membuang 
burung itu. Kemudian dia pergi ke pasar dan membeli 
sedikit roti dengan dirham itu dan kemudian kembali ke 
rumahnya. Orang kaya itu bertanya apakah maksudnya 
beliau membuang burung itu. Orang itu menjawab, 
“Beberapa hari saya dan keluarga saya tanpa makanan. 
Hari ini saya dapati burung mati ini dalam sepohon 
pokok tatkala saya pergi mencari makanan. Sedang 
saya berjalan pulang, saya berjumpa dengan tuan. Oleh 
itu saya buang burung itu di tempat saya berjumpa 
dengannya. Saya terima dirham tuan dan membeli roti 
dan sekarang bolehlah kami makan, dan syukur kepada 
Allah.” Apabila dia menceritakan peristiwa itu kepada Al- 
Nihawandi, beliau menjawab, “Wang tuan itu didapati 
secara tidak baik dan dengan itu disalahgunakan. Tetapi 
dirham saya didapati dengan halal, maka digunakan 
dengan baik oleh penerimanya.” 


29. ABU AL-QASIM AL-NASRABADI 


Abu Al-Qasim satu hari sedang terlalu mabuk dengan 
Tuhan, pergi ke sebuah tokong orang Majusi dan bertawaf 
keliling tokong itu. Orang-orang Islam membantah 
terhadap perkara itu. Beliau menjawab, “Saya cari Dia 
di Kaabah tetapi tidak berjumpa Dia. Sekarang saya 
cari Dia di sini, dengan harapan untuk bertemu dengan 

Dia di sini.” Kerana terlalu marah memandangkan 
hal kelakuannya itu, beliau pun dihalau orang dari 


Naishapur. 


Beliau melihat beberapa orang bercakap antara 
mereka semasa bertawaf mengelilingi Kaabah. Beliau 
mula mengumpulkan kayu api. Orang bertanya kenapa 
beliau berbuat demikian. Beliau menjawab, “Saya 
hendak membakar Kaabah kerana apabila Kaabah tidak 
ada, orang akan mencari Tuhan terus langsung tanpa 
perantara lagi.” 


Beliau berkata, “Saya melawat kubur Musa; dari 
tiap-tiap serbuk tanah di kubur itu kedengaran teriakan 
'Ya Allah! Ya Allah! Tuhanku'.” 


Beliau Berkata 


1. Ada orang yang duduk bercampur-gaul dengan 
perempuan dan mengatakan mereka tidak 
apa-apa meskipun mereka melihat kepada 
perempuan-perempuan itu. Saya katakan 
bahawa selagi nafsu mereka itu belum hapus 
seluruhnya, mereka. hendaklah menurut 
undang-undang Quran dan menjauhkan diri 
dari perkara yang dilarang. 


2. Samak ialah kekuatan roh. 


3. Badan ini ialah penjara kepada si hamba. 

30. ABU AL-FADHL HASAN AL- 
SURRAKHSI 


Al-Surrakhsi ialah guru Syaikh Abu Sa'id Abu Al-Khair. 
Satu masa beliau dalam keadaan kesempitan. Beliau 
sedang duduk di bawah pokok dan berdoa, “Ya Allah! 
Semenjak setahun dulu saya perlu satu dinar untuk 
mencukur kepala saya, tetapi belum lagi mendapatnya.” 
Imam Al-Khirmani berkata bahawa beliau dengar suara 
Abu Al-Fadhl itu pada masa ia berdiri hampir di situ 
dan waktu itu beliau masih kecil dan terlindung dari 
pandangannya. Setelah berdoa demikian, semua daun- 
daun pokok itu pun menjadi emas. Al-Surrakhsi berkata, 
“Oh Tuhan! Semenjak dari sekarang saya tidak lagi akan 
menyatakan kesusahan saya padaMu.” 


Al-Surrakhsi berkata, “Janganlah risau terhadap 
masa depan dan jangan tangiskan perkara yang telah 
lalu; hiduplah dalam keadaan sekarang ini.” 


Beliau membuat pesanan terakhir, “Janganlah 
kuburkan saya di mana berkuburnya wali-wali Allah. 
Tetapi kuburkanlah saya di mana berkuburnya orang- 
orang yang pecah hatinya, agar saya dapat lebih 
berkatNya yang ada terjatuh di situ.” 

MINTA PERHATIAN 


Kitab ini mengandungi satu bahagian daripada ilmu 
tasauf dalam Islam yang membicarakan masalah yang 
menyentuh perkara-perkara yang biasanya dikira sebagai 
“rahsia”, yang termasuk ke dalam ilmu mukasyafah, atau 
ilmu “di sebalik tabir” dari apa yang ada dalam ajaran 
agama. Oleh kerana halusnya masalah yang disentuh 
dan juga rumitnya mauduk yang dihurai, maka bila para 
pembaca menemui sesuatu yang dirasa janggal dari segi 
fikiran biasa atau fahaman yang zahir, maka hendaklah ia 
bersabar dahulu dan bertanyalah kepada ahli-ahli dalam 
bidang ilmu tasauf sebab tiap-tiap ilmu itu ada ahlinya. 


Dengan bersabar dan bertanya kepada ahlinya itu 
maka terselamatlah para pembaca dari kesilapan dalam 
fahaman dan dari perbuatan menuduh ulama-ulama 
dengan tuduhan yang tidak patut. Dengan itu fahaman 
yang sebenarnya dan jernih akan dicapai dalam agama, 
terutama dalam hal-hal yang menyentuh intisari agama 
kita - perhubungan roh insan dan Tuhannya. 


Penerbit 


